ഈ മഴക്കാലത്ത് പാമ്പുകളെ സൂക്ഷിക്കുക...\nTrivandrum, First Published 9, Aug 2019, 9:56 PM\nശക്തമായ മഴക്കാലത്ത് പാമ്പുകൾ പുതപ്പിനുള്ളില് ചുരുണ്ടു കൂടിക്കിടക്കാം. അത് കൊണ്ട് തന്നെ ഷീറ്റുകളോ മറ്റു വസ്ത്രങ്ങളോ കുന്നുകൂട്ടിയോ ചുരുണ്ടു കൂട്ടിയോ സൂക്ഷിക്കരുത്.\nമഴക്കാലം എത്തുന്നതോടെ അസുഖങ്ങളെയും ഇഴജന്തുക്കളെയുമാണ് കൂടുതലും ഭയക്കേണ്ടത്. ഓരോ വര്‍ഷവും നിരവധി പേരാണ് പാമ്പുകടിയേറ്റ് മരിക്കുന്നത്. ഓരോ പ്രദേശത്തെയും ഭൂമിശാസ്ത്രമനുസരിച്ച് വ്യത്യസ്ത തരം പാമ്പുകളാണ് ഉണ്ടാവുക. വീടും പരിസരവും വൃത്തിയായി സൂക്ഷിക്കാനാണ് ആദ്യം ശ്രദ്ധിക്കേണ്ടത്.\nമഴ കൂടുതൽ ശക്തിപ്പെട്ട് കഴിഞ്ഞാൽ മാളങ്ങൾ ഇല്ലാതാവുകയും പിന്നീട് പാമ്പുകൾ പുറത്തേക്കിറങ്ങുകയുമാണ് പതിവ്. മഴ ശക്തമായാൽ പിന്നെ പാമ്പുകളുടെ മാളങ്ങൾ വെള്ളത്തിൽ മുങ്ങി പോകും. പാമ്പുകൾ മാളം വിട്ട് സമീപത്തെ വീടുകളിലേക്ക് ചേക്കേറുകയാണ് ചെയ്യാറുള്ളത്. മഴക്കാലത്ത് വീടിനുള്ളിൽ പാമ്പ് കയറാതിരിക്കാൻ ശ്രദ്ധിക്കേണ്ട കാര്യങ്ങൾ എന്തൊക്കെയാണെന്ന് നോക്കാം...\nമഴക്കാലത്ത് വണ്ടിക്കുള്ളിലും ഷൂവിനുള്ളിലുമെല്ലാം തണുപ്പു തേടി പാമ്പുകള് പതുങ്ങിയിരിക്കാറുണ്ട്. അത് കൊണ്ട് തന്നെ ഷൂസ് ഉപയോഗിക്കുന്നവർ നല്ല പോലെ പരിശോധിച്ച ശേഷം മാത്രം ഇടുക.വാഹനങ്ങളുടെ അടിഭാഗവും ക്യത്യമായി പരിശോധിച്ച് പാമ്പ് കയറിയിട്ടില്ലെന്ന് ഉറപ്പ് വരുത്തിയശേഷം മാത്രം വണ്ടി എടുക്കുക.\nവീട്ടുവളപ്പിലെ ചെടികളും കുറ്റിക്കാടുകളുമെല്ലാം പരിശോധിക്കണം. മഴക്കാലത്തു പൊഴിയുന്ന ഇലകള്‍ക്കടിയിലും തണുപ്പുപറ്റി പാമ്പുകള് കിടക്കാറുണ്ട്.\nമഴക്കാലത്ത് വീടും പരിസരവും കാടുപിടിക്കാതെ വൃത്തിയായി സൂക്ഷിക്കാനും ശ്രദ്ധിക്കണം.\nമഴക്കാലത്ത് പാമ്പുകൾ വീട്ടിലേക്ക് ഏതു വഴി വേണമെങ്കിലും കടക്കാം. അത് കൊണ്ട് തന്നെ മുന്‍കരുതലെടുക്കുകയാണെങ്കില് വിഷപ്പാമ്പുകളുടെ കടിയേല്‍ക്കാതെ പ്രതിരോധിക്കാൻ സാധിക്കും. പാമ്പുകടിയേറ്റാല് എത്രയും പെട്ടെന്നു ചികിത്സ തേടാനും ശ്രമിക്കണം.\nകരിയില, മരക്കഷ്ണം, തൊണ്ട്, പൊട്ടിയ പ്ലാസ്റ്റിക് ഉത്പന്നങ്ങള് വൈക്കോല് തുടങ്ങി പാമ്പിന് കയറി ഇരിക്കാന് കഴിയുന്ന വസ്തുക്കളെല്ലാം നീക്കം ചെയ്യുക. ചില ചെടികള് പാമ്പിന് പതുങ്ങിയിരിക്കാന് സൗകര്യമൊരുക്കുന്നതാണ്. യഥാസമയം വെട്ടിയൊതുക്കി വീടും പരിസരവും വൃത്തിയായി സൂക്ഷിക്കണം.\nLast Updated 9, Aug 2019, 9:56 PM


വാക്സിൻ ചലഞ്ചിലേക്ക് എട്ടുലക്ഷം രൂപ കൈമാറി : Deepika.com Nattu Visesham\nമാവേലിക്കര: വാക്സിൻ ചലഞ്ചിന്‍റെ ഭാഗമായി മുഖ്യമന്ത്രിയുടെ ദുരിതാശ്വാസനിധിയിലേക്ക് മാവേലിക്കര തെക്കേക്കര പഞ്ചായത്തും കല്ലുമല സർവീസ് സഹകരണ ബാങ്കും സംഭാവന നൽകി. രണ്ടിടത്തും നിയുക്ത എംഎൽഎ എം.എസ്. അരുണ്‍കുമാർ ഫണ്ട് ഏറ്റുവാങ്ങി. തെക്കേക്കര പഞ്ചായത്തിൽ പ്രസിഡന്‍റ് ഡോ. കെ. മോഹൻകുമാർ അഞ്ചുലക്ഷം രൂപയാണ് അരുണിനു കൈമാറിയത്. വൈസ് പ്രസിഡന്‍റ് മിനി ദേവരാജൻ, സ്ഥിരം സമിതി അധ്യക്ഷരായ പി. അജിത്ത്, വി. രാധാകൃഷ്ണൻ, മാവേലിക്കര ബ്ലോക്ക് പഞ്ചായത്തംഗം ആർ. അജയൻ, പഞ്ചായത്ത് അസി. സെക്രട്ടറി ദീപ എന്നിവർ പങ്കെടുത്തു. കല്ലുമല കാർഷിക സഹകരണ ബാങ്കിന്‍റെ മൂന്നുലക്ഷം രൂപയും ബാങ്ക് ജീവനക്കാരുടെ 41,576 രൂപയും ബാങ്ക് പ്രസിഡന്‍റ് എ. ശ്രീജിത്തിൽനിന്ന് അരുണും മാവേലിക്കര താലൂക്ക് സർക്കിൾ സഹകരണ യൂണിയൻ ചെയർമാൻ മുരളി തഴക്കരയും ചേർന്ന് ഏറ്റുവാങ്ങി. ബാങ്ക് സെക്രട്ടറി എ. ബിന്ദു, ഭരണസമിതിയംഗങ്ങൾ എന്നിവർ പങ്കെടുത്തു.


TcrLive Radio : 100 രൂപ ഉണ്ടെങ്കിൽ ഇറ്റലിയിൽ ഒരു വീട് സ്വാന്തമാക്കാം\n100 രൂപ ഉണ്ടെങ്കിൽ ഇറ്റലിയിൽ ഒരു വീട് സ്വാന്തമാക്കാം\nരണ്ട് കോഫിക്ക് മുടക്കുന്ന കാശുണ്ടെങ്കില് ഒരു വീട് വാങ്ങാം. അതിശയിക്കേണ്ട, ഇറ്റലിയിലെ ബിസാക്കിയ നഗരത്തിലാണ് ഈ വീട്. പ്രകൃതി സൗന്ദര്യത്താല് മനോഹരമായ കംപാനിയ മേഖലയിലാണ് ബിസാക്ക സ്ഥിതി ചെയ്യുന്നത്. ഇവിടെ നഗര ഭരണകൂടം ഒരു വീടിന് വിലയിട്ടിരിക്കുന്നത് ഒരു യൂറോ ആണ്. അതായത് 80 രൂപയോളം.\nഒരു യൂറോയ്ക്ക് വീട് നല്‍കുന്നതിനും ഒരു കാരണമുണ്ട്. ഇവിടെ ഒരു സ്ട്രീറ്റില്‍മാത്രം ഒഴിഞ്ഞുകിടക്കുന്നത് 90 വീടുകളാണ്.അതുപോലെ ഒരുപാട് സ്ട്രീറ്റുകള്. ഇവയില് ഏറെയും കാലപ്പഴക്കം കൊണ്ട് ദ്രവിച്ച നിലയിലുമാണ്. മെച്ചപ്പെട്ട ജീവിത സൗകര്യങ്ങള് തേടി ഇവിടെയുള്ള ജനങ്ങള് മറ്റു പട്ടണങ്ങളിലേക്ക് കുടിയേറിയതോടെയാണ് തെരുവോരങ്ങളിലെ ചേരികള് പോലെയുള്ള ഈ വീടുകള് അനാഥമായത്.\nവീടുകള് ഒഴിഞ്ഞുപോകുന്ന പ്രവണത വര്‍ധിച്ചതോടെ നഗരത്തിലെ ജനസംഖ്യയും ക്രമാതീതമായി കുറഞ്ഞു. ഒരുകാലത്ത് ഇവിടെ സ്ഥിരമായി ഭൂകമ്ബങ്ങളും അനുഭവപ്പെട്ടിരുന്നു. 1980കളലാണ് അവസാനമായി ഭൂകമ്ബം ഉണ്ടായത്. ഇതും വീടുവിട്ട് പോകാന് പ്രദേശവാസികളെ പ്രേരിപ്പിച്ചു.തെരുവിനോട് ചേര്‍ന്ന് ചേരികള് പോലെ അടുങ്ങിയിരിക്കുന്ന വീടുകള് ആയതിനാല് ഒരാള് ഒറ്റയ്ക്കു വന്ന് താമസിക്കുന്നതിനോട് അധികൃതര്‍ക്ക് താല്‍പര്യമില്ല. കുടുംബവുമായോ കൂട്ടുകാര്‍ക്കൊപ്പമോ ബന്ധുക്കളെ കൂട്ടിയോ എത്തി കുറച്ചുവീടുകള് ഒരുമിച്ച് എടുക്കാനാണ് അധികൃതര് നിര്‍ദേശിക്കുന്നത്. പരസ്പരം അറിയാവുന്നവര് ഒരുമിച്ച് താമസിക്കുന്നത് സുരക്ഷിതത്വവും നല്‍കും.\nവീടു വാങ്ങൂന്നതിന് ഉടമകളെ തേടി അലയേണ്ടതില്ല. വീടുകള് ഇതിനകം തന്നെ അധികൃതര് ഏറ്റെടുത്തു കഴിഞ്ഞു. ബിസാക്കിയ നഗരസഭയില് നിന്നു തന്നെ വീടുകള് വാങ്ങാം. വീട് വാങ്ങുന്നവര് തന്നെ അത് അറ്റകുറ്റപ്പണി ചെയ്ത് എടുക്കണമെന്ന ഏക നിബന്ധന മാത്രമാണ് മുന്നോട്ടുവയ്ക്കുന്നതെന്നും ബിസാക്കിയ മേയര് ഫ്രാന്‍സെസ്‌കോ ടര്‍ടിയ പറയുന്നു.\nവീടുകള് ഒഴിഞ്ഞുപോകുന്ന പ്രവണത വര്‍ധിച്ചതോടെ നഗരത്തിലെ ജനസംഖ്യയും ക്രമാതീതമായി കുറഞ്ഞു. ഒരുകാലത്ത് ഇവിടെ സ്ഥിരമായി ഭൂകമ്ബങ്ങളും അനുഭവപ്പെട്ടിരുന്നു. 1980കളലാണ് അവസാനമായി ഭൂകമ്ബം ഉണ്ടായത്. ഇതും വീടുവിട്ട് പോകാന് പ്രദേശവാസികളെ പ്രേരിപ്പിച്ചു.\nതെരുവിനോട് ചേര്‍ന്ന് ചേരികള് പോലെ അടുങ്ങിയിരിക്കുന്ന വീടുകള് ആയതിനാല് ഒരാള് ഒറ്റയ്ക്കു വന്ന് താമസിക്കുന്നതിനോട് അധികൃതര്‍ക്ക് താല്‍പര്യമില്ല. കുടുംബവുമായോ കൂട്ടുകാര്‍ക്കൊപ്പമോ ബന്ധുക്കളെ കൂട്ടിയോ എത്തി കുറച്ചുവീടുകള് ഒരുമിച്ച് എടുക്കാനാണ് അധികൃതര് നിര്‍ദേശിക്കുന്നത്. പരസ്പരം അറിയാവുന്നവര് ഒരുമിച്ച് താമസിക്കുന്നത് സുരക്ഷിതത്വവും നല്‍കും.\nClassics Voi - 01\nKuttiyum Kolum Show


ആരോഗ്യപ്രവർത്തകയെ ആക്രമിച്ച കേസ്; രണ്ട് പേരെ പൊലീസ് പിടികൂടി – Jaihind TV\nആരോഗ്യപ്രവർത്തകയെ ആക്രമിച്ച കേസ്; രണ്ട് പേരെ പൊലീസ് പിടികൂടി\nആലപ്പുഴ തൃക്കുന്നപ്പുഴയിൽ ആരോഗ്യ പ്രവർത്തകയെ ആക്രമിച്ച കേസില് രണ്ടുപേർ അറസ്റ്റിൽ. കടയ്ക്കാവൂർ സ്വദേശി റോയ് റോക്കി, കഠിനംകുളം സ്വദേശി നിശാന്ത് എന്നിവരാണ് പിടിയിലായത്. നിഷാന്തിനെ ചവറയിൽ ബസ് തടഞ്ഞു നിർത്തി യാണ് അറസ്റ്റ് ചെയ്തത്. റോക്കി റോയിയെ കഠിനംകുളത്തെ വീട്ടിൽ നിന്നും അറസ്റ്റ് ചെയ്തു.\nആലപ്പുഴയില് ജോലികഴിഞ്ഞ് രാത്രിയിൽ വീട്ടിലേക്കു പോകുകയായിരുന്ന ആരോഗ്യപ്രവര്‍ത്തകയെ ആക്രമിച്ച് തട്ടിക്കൊണ്ടു പോകാൻ ശ്രമിച്ച കേസിലെ പ്രതികളാണ് പിടിയിലായത്. പിടിയിലായവർ മോഷണക്കേസിലെ സ്ഥിരം പ്രതികളാണെന്ന് പൊലീസ് പറഞ്ഞു. കൊല്ലം, കോട്ടയം, തിരുവനന്തപുരം റൂറല് സ്റ്റേഷനുകളില് പ്രതികള്‍ക്കെതിരെ നിരവധി കേസുകളുണ്ട്. കൊല്ലത്ത് പ്രത്യേക പൊലീസ് സംഘമാണ് പ്രതികളെ പിടികൂടിയത്.\nഅവ്യക്തമായ സിസിടിവി ദൃശ്യം മാത്രമായിരുന്നു പ്രതികളുടേതായി പൊലീസിന് സംഭവസ്ഥലത്തുനിന്നു ലഭിച്ചത്. കൂടുതല് തെളിവുകള് ലഭിച്ചതോടെ രാത്രിയിൽ പൊലീസ് ഇവരെ പിടികൂടുകയായിരുന്നു. പ്രതികളെ വിശദമായി ചോദ്യം ചെയ്യുകയാണെന്ന് പൊലീസ് അറിയിച്ചു.


എഐഎഡിഎംകെയും എന്‍ഡിഎയിലേക്ക്: കരുക്കള് നീക്കി അമിത് ഷാ - ഇ വാർത്ത | evartha\nഎഐഎഡിഎംകെയും എന്‍ഡിഎയിലേക്ക്: കരുക്കള് നീക്കി അമിത് ഷാ\nചെന്നൈ: നിതീഷ്‌കുമാറിന്റെ ജെഡിയുവിന് പിന്നാലെ തമിഴ്‌നാട്ടിലെ എഐഎഡിഎംകെയും എന്‍ഡിഎയുടെ ഭാഗമാകാന് തയ്യാറെടുക്കുന്നു. ഇതിനു മുന്നോടിയായി എഐഎഡിഎംകെയിലെ പളനിസ്വാമി പക്ഷവും പനീര്‍ശെല്‍വം പക്ഷവും തമ്മിലുള്ള ലയനം തിങ്കളാഴ്ച നടക്കുമെന്നാണ് റിപ്പോര്‍ട്ട്.\nഅമിത് ഷാ ചെന്നൈയിലുണ്ടാകുന്ന ചൊവ്വ, ബുധന് ദിവസങ്ങളില് തന്നെ സഖ്യം സംബന്ധിച്ച് പ്രഖ്യാപനം നടത്താനാണ് ഇരുവിഭാഗങ്ങളുടെയും നീക്കം. ഇതിന്റെ ഭാഗമായാണ് രണ്ടുദിവസത്തിനുള്ളില് ലയനതീരുമാനമുണ്ടാകുമെന്ന് ഇന്നലെ മുന് മുഖ്യമന്ത്രി ഒ പനീര്‍ശെല്‍വം വ്യക്തമാക്കിയത്.\nനിലവില് എഐഎഡിഎംകെയിലെ ഇരുപക്ഷവും എന്‍ഡിഎയോട് ആഭിമുഖ്യം പുലര്‍ത്തിവരുകയാണെങ്കിലും എന്‍ഡിഎ സഖ്യത്തില് ഉള്‍പ്പെട്ടിരുന്നില്ല. സഖ്യത്തിന്റെ ഭാഗമായാല് എഐഎഡിഎംകെയ്ക്ക് ഒരു കേന്ദ്രമന്ത്രി സ്ഥാനവും രണ്ട് സഹമന്ത്രി സ്ഥാനവുമാണ് ബിജെപി വാഗ്ദാനം ചെയ്തിരിക്കുന്നതെന്നാണ് വിവരം.\nഎഐഎഡിഎംകെയിലെ ഇരുപക്ഷങ്ങളും ഇതിനകം പലതവണ ലയനകാര്യത്തില് ചര്‍ച്ചകള് നടത്തിയെങ്കിലും ധാരണയുണ്ടാകാതെ പിരിയുകയായിരുന്നു. ശശികലയെ ജനറല് സെക്രട്ടറി സ്ഥാനത്തുനിന്നും മാറ്റാതെ ലയനം സാധ്യമല്ലെന്ന് ഉറച്ച നിലപാടിലായിരുന്നു പനീര്‍സെല്‍വം പക്ഷം. ഇതേതുടര്‍ന്നാണ് ലയനനീക്കം പാളിയത്. ജനറല്‍സെക്രട്ടറിസ്ഥാനത്ത് ശശികലയെ പാര്‍ട്ടി ഭരണഘടനാ ഭേദഗതിയിലൂടെ നീക്കം ചെയ്യാമെന്ന് ഒടുവില് ധാരണയായെന്നാണ് സൂചന.\nജയലളിതയുടെ മരണശേഷം ശശികല പാര്‍ട്ടിയുടെ നിയന്ത്രണമേറ്റെടുത്തുവെങ്കിലും അനധികൃത സ്വത്ത് സമ്പാദനകേസില് അവര് ജയിലിലായതോടെയാണ് പാര്‍ട്ടിയില് പുതിയ ചേരികള് രൂപപ്പെട്ടത്. ജയിലിലാകുന്നതിന് മുന്‍പ് തന്നെ, ജയലളിതയുടെ പിന്‍ഗാമിയായി മുഖ്യമന്ത്രിപദമേറ്റ പനീര്‍ശെല്‍വത്തെ മാറ്റി എടപ്പാടി പളനിസ്വാമിയെ ശശികല മുഖ്യമന്ത്രിയാക്കിയിരുന്നു. ഇതേതുടര്‍ന്നാണ് പനീര്‍ശെല്‍വം പുതിയ പാര്‍ട്ടി രൂപീകരിച്ചത്.\nഎന്നാല് താന് ജയിലിലായതോടെ തന്റെ അനന്തിരവന് ടിടിവി ദിനകരനെ പാര്‍ട്ടിയുടെ നിയന്ത്രണമേല്‍പ്പിക്കാനുള്ള ശശികലയുടെ ശ്രമമാണ് പളനിസ്വാമി പക്ഷത്തെയും അവരില് നിന്ന് അകറ്റിയത്. തുടര്‍ന്നാണ് പളനി സ്വാമി പക്ഷവും പനീര്‍ശെല്‍വം പക്ഷവും ലയിക്കാനുള്ള നീക്കങ്ങള് ആരംഭിച്ചത്.\nകേന്ദ്രത്തിലെ ബിജെപിയുടെ പിന്തുണ കൂടി കിട്ടിയതോടെ ലയനനീക്കങ്ങള് വേഗത്തിലായി. രാഷ്ട്രപതി, ഉപരാഷ്ട്രപതി തെരഞ്ഞെടുപ്പുകളില് എഐഎഡിഎംകെയിലെ ഇരുപക്ഷവും എന്‍ഡിഎയെയാണ് പിന്തുണച്ചതെങ്കിലും ഔദ്യോഗികമായി സഖ്യത്തില് അംഗമായിരുന്നില്ല.\nപുതിയ ധാരണയനുസരിച്ച് പളനിസ്വാമി മുഖ്യന്ത്രിയായി തുടരും. പനീര്‍സെല്‍വം ഉപമുഖ്യമന്ത്രിയും പാര്‍ട്ടി ജനറല് സെക്രട്ടറി പദവിയും വഹിക്കുമെന്നാണ് വിവരം. കൂടാതെ നിലവില് എടപ്പാടി മന്ത്രിസഭയിലുള്ള രണ്ട് പേരെ ഒഴിവാക്കി പകരം പനീര്‍സെല്‍വം പക്ഷത്തെ മഫോയി.കെ പാണ്ഡ്യരാജനെയും സെമ്മലെയെയും മന്ത്രിമാരാക്കുമെന്നും സൂചനകളുണ്ട്.\n2019 ലെ പൊതു തെരഞ്ഞെടുപ്പില് കൂടുല് കക്ഷികളുമായി സഖ്യമുണ്ടാക്കി നേട്ടം കൊയ്യാനുള്ള പദ്ധതിയനുസരിച്ചാണ് പ്രധാനമന്ത്രി നരേന്ദ്രമോദിയും ബിജെപി അധ്യക്ഷന് അമിത് ഷായും എഐഎഡിഎംകെ ലയനവിഷയത്തില് ഇടപെടുന്നതും പാര്‍ട്ടിയെ സഖ്യത്തില് ഉള്‍പ്പെടുത്തുന്നതും എന്നാണ് വിവരം.


‘ലോക്നാഥ് ബെഹ്റ മുങ്ങി..?’ ; കഴിഞ്ഞ വെള്ളിയാഴ്ചയാണ് അവസാനം ഓഫീസിലെത്തിയത് – Veekshanam\n‘ലോക്നാഥ് ബെഹ്റ മുങ്ങി..?’ ; കഴിഞ്ഞ വെള്ളിയാഴ്ചയാണ് അവസാനം ഓഫീസിലെത്തിയത്\nകൊച്ചി മെട്രോ റെയില് എംഡി ലോക്നാഥ് ബെഹ്റ മോന്‍സന് മാവുങ്കലുമായി ബന്ധപ്പെട്ട വിവാദങ്ങള് തുടങ്ങിയ ശേഷം ഓഫീസിലെത്തിയില്ല. കഴിഞ്ഞ വെള്ളിയാഴ്ചയാണ് അവസാനം ഓഫീസിലെത്തിയത്. മാധ്യമങ്ങളോട് പ്രതികരിക്കാനില്ലെന്ന് ബെഹ്റയുടെ ഓഫീസ് അറിയിച്ചു.\nപുരാവസ്തു, സാമ്ബത്തിക തട്ടിപ്പ് കേസ് പ്രതി മോന്‍സന് മാവുങ്കലിന്‍റെ അറസ്റ്റിന് ശേഷമാണ് മുന് ഡിജിപി കൂടിയായ ബെഹ്റ ഓഫീസില് വരാതായത്. ബെഹ്റയും മോന്‍സനും ഒരുമിച്ചുള്ള ചിത്രങ്ങളാണ് ആദ്യം പുറത്തുവന്നത്. പിന്നീട് മോന്‍സന്‍റെ വീടിന് സുരക്ഷ ഒരുക്കാന് നിര്‍ദേശം നല്‍കിയത് ബെഹ്റയായിരുന്നുവെന്ന് തെളിയിക്കുന്ന രേഖകള് പുറത്തുവന്നു. അതേ ബെഹ്റ തന്നെയാണ് മോന്‍സനെതിരെ ഇന്‍റലിജന്‍സ് അന്വേഷണത്തിനും ഉത്തരവിട്ടത്.\nസംസ്ഥാന പൊലീസ് മേധാവിയായിരുന്ന ലോക്നാഥ് ബെഹ്റയും എഡിജിപി മനോജ് എബ്രഹാമും മോന്‍സന് മാവുങ്കലിന്‍റെ വീട്ടില് എത്തിയത് 2019 മെയ് മാസത്തിലാണ്. മോന്‍സന് തട്ടിപ്പുകാരനാണെന്ന രഹസ്യ വിവരം അതിന് ശേഷമാണ് ബെഹ്റക്ക് കിട്ടുന്നത്. സംശയം തോന്നിയ ഡിജിപി, അന്വേഷണം നടത്തണമെന്നാവശ്യപ്പെട്ട് 2019 മെയ് 22ന് ഇന്‍റലിജന്‍സ് മേധാവിക്ക് നിര്‍ദേശം നല്‍കി. കൃത്യം 22 ദിവസം കഴിഞ്ഞപ്പോള് മോണ്‍സന്‍റെ വീടിന് സുരക്ഷയൊരുക്കണമെന്ന് ആവശ്യപ്പെട്ട് കൊച്ചി സിറ്റി പൊലീസ് കമ്മീഷണര്‍ക്കും ആലപ്പുഴ എസ്പിക്കും ഇതേ ലോക്നാഥ് ബെഹ്റ തന്നെ ഉത്തരവ് നല്‍കുകയായിരുന്നു.\nമോന്‍സന് മാവുങ്കല് തട്ടിപ്പുകാരനാണെന്ന് കണ്ടെത്തിയ ഇന്‍റലിജന്‍സ് മേധാവി, വിശദമായ റിപ്പോര്‍ട്ട് 2020 ജനുവരി മാസം ലോക്നാഥ് ബെഹ്റക്ക് നല്‍കിയിരുന്നു. എന്നിട്ടും സംസ്ഥാന പൊലീസ് മേധാവിയായിരുന്ന ബെഹ്റ ഒരു നടപടിയും എടുക്കാതിരുന്നത് എന്തുകൊണ്ടാണെന്ന ചോദ്യം ഉയരുന്നുണ്ട്. ഇക്കാര്യത്തില് ബെഹ്റ ഇതുവരെ പ്രതികരിച്ചിട്ടില്ല. പിന്നാലെയാണ് അവധിയില് പ്രവേശിച്ചത്.\n‘യൂണിറ്റ് കമ്മിറ്റികൾക്ക് ആവേശത്തുടക്കം’ ; കോൺഗ്രസ് പൂർവാധികം ശക്തിയോടെ മുന്നോട്ടു വരും : കെ സുധാകരൻ


സിനിമയില്ലെങ്കിൽ വേണ്ട, ജീവിക്കാൻ വേറെ വഴികൾ ഉണ്ടെന്ന് പാർവതി..!! – Online Malayali\nസിനിമയില്ലെങ്കിൽ വേണ്ട, ജീവിക്കാൻ വേറെ വഴികൾ ഉണ്ടെന്ന് പാർവതി..!!\nBy Revathi S On Nov 8, 2018\nനല്ല സിനിമകൾ ചെയ്ത് കയ്യടി നേടി പിന്നീട് വിവാദ പരാമർശങ്ങൾ നടത്തി സിനിമ ജീവിതം അവസാനിപ്പിക്കാൻ ഉള്ള തയ്യാറെടുപ്പിൽ ആണ് മലയാളസിനിമയുടെ കാഞ്ചനമാല, പാർവതി.\nസ്ത്രീ വിരുദ്ധ സിനിമ ആണ് കസബ എന്നും മമ്മൂട്ടിയെ പോലെ ഒരു നടൻ ഇത്തരത്തിൽ ഒരു കഥാപാത്രം ചെയ്യരുത് എന്നുമുള്ള വിവാദ പരമർശത്തിലൂടെയാണ് പാർവതി വിവാദങ്ങൾക്ക് തിരികൊളുത്തുന്നത്.\nപിന്നീട്, കൊച്ചിയിൽ പ്രമുഖ നടി ആക്രമിക്കപ്പെട്ട വിഷയത്തിൽ നടിക്കൊപ്പം നിന്ന് വലിയ പോരാട്ടങ്ങൾക്ക് വഴി വിളക്കായി. മലയാള സിനിമയിലെ താര സംഘടനായ അമ്മയിൽ തങ്ങളെ പോലെ സ്ത്രീ നടിമാർക്ക് നീതി ലഭിക്കുന്നില്ല എന്ന രീതിയിൽ പുതിയ വനിതാ കൂട്ടായ്മക്ക് രൂപം നൽകി. അമ്മക്ക് എതിരെ പത്ര സമ്മേളനങ്ങൾ, പരസ്യ പ്രസ്താവനകൾ എല്ലാം നൽകി.\nകഴിഞ്ഞ നാല് വർഷമായി ഒരു പറ്റം വിജയ ചിത്രങ്ങളുടെ ഭാഗമായിട്ടും, സിനിമ ഇല്ലാത്ത അവസ്ഥയാണ് പാർവതിക്ക്. മമ്മൂട്ടിക്കെതിരെ രൂക്ഷ വിമർശനം കഴിഞ്ഞു റിലീസ് ചെയ്ത ചിത്രങ്ങൾ തകർന്ന് വീണു ബോക്സ്ഓഫീസിൽ. പ്രധാന കാരണം പാർവതിയുടെ സാന്നിദ്ധ്യം തന്നെയായിരുന്നു. നിര്മാതാക്കൾക്ക് താൽപ്പര്യം കുറഞ്ഞു തുടങ്ങിയിരിക്കുന്നു പാർവതിയിൽ.\nതനിക്ക് സിനിമ തരാൻ കഴിയില്ല എങ്കിൽ സ്വയം സിനിമകൾ നിർമ്മിക്കും എന്നായിരുന്നു നടി കുറച്ചു കാലങ്ങൾക്ക് മുന്നേ പറഞ്ഞത്. ഇപ്പോൾ പറയുന്നത് സിനിമ മാത്രമല്ലല്ലോ ജീവിതം, ജീവിക്കാനായി ഒരു കട തുടങ്ങിയാൽ മതി എന്നാണ് പ്രിയ നടി പറയുന്നത്.\nമമ്മൂക്കയും കുടുംബവും ഒരു കിടിലം ഫോട്ടോഷൂട്ട്


Australian Jeremy Webb was the First Officer on board the Boeing 777 | സാഹസികമായി വിമാനം നിലത്തിറക്കിയത് ഓസ്‌ട്രേലിയക്കാരനായ പൈലറ്റ്; ഇടിച്ചിറക്കിയത് റൺവേയുടെ അവസാന ഭാഗത്ത്; എഞ്ചിന്റെ പഴക്കവും 50 ഡിഗ്രി താപനിലയും അപകടകാരണമായി; ഒഴിഞ്ഞു പോയത് മഹാദുരന്തം തന്നെ - MarunadanMalayalee.com\nAugust 05, 201608:51 AM IST Permalink\nദുബായ്: യാത്രക്കാരും ജീവനക്കാരുമടക്കം 300 പേരുമായി തിരുവനന്തപുരത്തു നിന്ന് ദുബായിലെത്തിയ എമിറേറ്റ്‌സ് വിമാനത്തിന് തീ പിടിച്ചിട്ടും വൻ ദുരന്തമുണ്ടാകാത്തതിന് കാരണം റൺവേയിൽ നിന്നും വിമാനം വഴുതിപോകാത്തത്. റൺവേയുടെ അറ്റത്താണ് വിമാനം ഇടിച്ചിറക്കിയത്. ഇത് പുറത്തായിരുന്നുവെങ്കിൽ വലിയ ദുരന്തം ഉണ്ടാകുമായിരുന്നു. 50 ഡിഗ്രിയായിരുന്നു ആ സമയത്ത് വിമാനത്താവളത്തിലെ താപനില. അതും അപകടകാരണമായി. ഓസ്‌ട്രേലിയക്കാരനായ പൈലറ്റ് ജെർമി വെബ്ബാണ് അതിസാഹസികമായി വിമാനം ഇടിച്ചിറക്കിയത്. 282 യാത്രക്കാരും 18 ജീവനക്കാരുമാണ് വിമാനത്തിലുണ്ടായിരുന്നത്. വിമാന എൻജിന്റെ കാലപ്പഴക്കവും അപകടത്തിലേക്ക് നയിച്ചു.\nബോയിങ് 777 വിഭാഗത്തിലുള്ള വിമാനമാണ് അപകടത്തിൽപ്പെട്ടത്. വിമാനം പിൻഭാഗമിടിച്ചാണ് ലാൻഡ് ചെയ്തത്. രാവിലെ 10.19നാണ് തിരുവനന്തപുരം വിമാനത്താവളത്തിൽ നിന്ന് എമിറേറ്റ്‌സ് വിമാനം ദുബായിലേക്ക് പുറപ്പെട്ടത്. 12.30ന് വിമാനം ദുബായ് അന്താരാഷ്ട്ര വിമാനത്താവളത്തിൽ ഇറങ്ങാൻ തുടങ്ങുമ്പോഴാണ് എഞ്ചിനിൽ തീ പടർന്നതായി പെയിലറ്റ് കണ്ടെത്തിയത്. ഉടൻ തന്നെ പെയിലറ്റ് അപായസൂചന നൽകുകയും അടിയന്തര ലാൻഡിങ്ങിന് ശ്രമിക്കുകയുമായിരുന്നു. ലാൻഡ് ചെയ്യാൻ ശ്രമിക്കുന്നതിനിടെ റൺവേയിൽ നിന്ന് തെന്നി നീങ്ങിയ വിമാനത്തിന്റെ അടിഭാഗം നിലത്ത് ഇടിച്ചാണ് നിന്നത്. ഇടിയുടെ ആഘാതത്തിൽ മധ്യഭാഗം തകർന്നു. റൺവേയ്ക്ക് ഉള്ളിൽ തന്നെ അപ്പോഴും വിമാനം നിന്നു. തെന്നി നീങ്ങൽ കുറച്ചു കൂടി അധികമായിരുന്നുവെങ്കിൽ വലിയ ദുരന്തം ഉണ്ടാവുമായിരുന്നു.\nഇതിനിടെ, ജീവനക്കാർ ചേർന്ന് യാത്രക്കാരെ അടിയന്തര വാതിലിലൂടെ പുറത്തിറക്കുകയായിരുന്നു. തീപിടുത്തത്തിൽ യാത്രക്കാരുടെ ലഗേജുകൾ കത്തി നശിച്ചു. ജീവനക്കാരുടെ സമയോചിതമായ ഇടപെടലാണ് യാത്രക്കാരെ രക്ഷിച്ചത്. യാത്രക്കാരെ പുറത്തിറക്കിയതിന് പിന്നാലെ വിമാനം കത്തിയമർന്നു. ക്ഷണ നേരം കൊണ്ട് വിമാനത്താവളം കറുത്ത പുക കൊണ്ട് മൂടി. പെയിലറ്റ് അപായ സൂചന നൽകിയതിനാൽ തന്നെ അഗ്‌നിശമന സേനയും രക്ഷാപ്രവർത്തകരും തയ്യാറായി നിൽപുണ്ടായിരുന്നു. തുടർന്ന് വിമാനത്തിന്റെ നാലു ചുറ്റും നിന്നും വെള്ളം ചീറ്റിച്ച് തീ നിയന്ത്രണ വിധേയമാക്കുകയായിരുന്നു. സംഭവത്തെ കുറിച്ച് എമിറേറ്റ്‌സ് അന്വേഷണത്തിന് ഉത്തരവിട്ടു. സാങ്കേതികത്തകരാറുമൂലം വിമാനം അടിയന്തരമായി നിലത്തിറക്കുകയായിരുന്നു എന്ന് എമിറേറ്റ്‌സ് അധികൃതർ ഔദ്യോഗികമായി സ്ഥിരീകരിച്ചിട്ടുണ്ട്. 2003 ലും ഇതേ വിമാനം അപകടത്തിൽപ്പെട്ടിരുന്നു. ചൊവ്വാഴ്ച പുലർച്ചെ 4.08 ന് തിരുവനന്തപുരം വിമാനത്താവളത്തിൽ ലാൻഡ് ചെയ്ത വിമാനമാണിത്. ദുബായിയിൽ നിന്നും തൂനിസിലേക്കും തൂനിസിൽ നിന്നും മാൾട്ടയിലെ ലുക്കയിലേയ്ക്കും കഴിഞ്ഞ ദിവസം ഈ വിമാനം പറന്നതാണ്.\nബുധനാഴ്ച രാവിലെ 10.19നാണു വിമാനം തിരുവനന്തപുരത്തു നിന്നു പുറപ്പെട്ടത്. 10.10നാണ് വിമാനം പുറപ്പെടുന്ന കൃത്യസമയം. ഏഴു കുട്ടികൾ ഉൾപ്പെടെ 282 യാത്രക്കാരാണ് വിമാനത്തിലുണ്ടായിരുന്നത്. ഇതിൽ 226 പേർ ഇന്ത്യക്കാരായിരുന്നു. ഭൂരിഭാഗവും മലയാളികൾ. മലയാളികളിൽതന്നെ തിരുവനന്തപുരം ഉൾപ്പെടെയുള്ള ജില്ലയിൽ നിന്നുള്ളവരായിരുന്നു കൂടുതൽ. ഏഴു കുട്ടികളും വിമാനത്തിലുണ്ടായിരുന്നു. വിമാനജീവനക്കാരായ 18 പേരിൽ 16 പേർ വിദേശികളായിരുന്നു. യാത്രക്കാരിൽ യുകെ, യുഎസ്, സൗദി അറേബ്യ, ടർക്കി, അയർലൻഡ്, ഓസ്‌ട്രേലിയ, ബ്രസീൽ, ജർമനി, മലേഷ്യ, തായ്‌ലൻഡ്, ക്രൊയേഷ്യ, ഈജിപ്ത്, ബോസ്‌നിയ, ലബനൻ, ഫിലിപ്പീൻസ്, ദക്ഷിണാഫ്രിക്ക, സ്വിറ്റ് സർലൻഡ്, ടുണിസിയ തുടങ്ങിയ രാജ്യങ്ങളിൽ നിന്നുള്ളവരുമുണ്ടായിരുന്നു.\nഅതിനിടെ എമിറേറ്റ്‌സിന്റെ 777 ബോയിങ് വിമാനം തിരുവനന്തപുരം വിമാനത്താവളത്തിൽനിന്ന് പറന്നുയർന്നത് സുരക്ഷ ഉറപ്പുവരുത്തിയശേഷമെന്ന് പ്രാഥമിക അന്വേഷണത്തിൽ വ്യക്തമായതായി അധികൃതർ. ദുബായിൽ നിന്ന് തിരുവനന്തപുരത്ത് എത്തിയ വിമാനം യാത്രക്കാരെ ഇറക്കി എമിറേറ്റ്‌സിന്റെ ഗ്രൗണ്ട് എൻജിനീയർമാർ പരിശോധന നടത്തിയശേഷമാണ് അടുത്ത സർവിസിന് റൺവേയിലേക്ക് മാറ്റിയത്. എമിറേറ്റ്‌സ് വിമാനത്തിലെ ചെക് ലിഫ്റ്റ് പൈലറ്റ് കമാൻഡർ അംഗീകരിച്ചശേഷമാണ് ടേക് ഓഫ് നടത്തിയത്. ടേക് ഓഫ് നടത്തിയപ്പോൾ വിമാനത്തിന്റെ അണ്ടർ ഗാരേജ് പ്രവർത്തിച്ചിരുന്നു. എയർ ട്രാഫിക് കൺട്രോൾ ടവർ വിടുന്നതുവരെ സാങ്കേതിക തടസ്സങ്ങൾ ഉള്ളതായി വിമാനത്തിൽനിന്ന് സന്ദേശങ്ങൾ എത്തിയിരുന്നുമില്ല. ആധുനിക എയർക്രാഫ്റ്റിൽ സാങ്കേതിക തകരാറുണ്ടായാൽ പെട്ടെന്ന് കോക്പിറ്റിൽ അറിയാനാവുമെന്ന് ഗ്രൗണ്ടിങ് വിഭാഗം വിദഗ്ദ്ധർ പറയുന്നു. കത്തിയ വിമാനം ഈ വിഭാഗത്തിൽപെട്ടതാണ്.\nപകടത്തിൽപെട്ട വിമാനം യാത്രയ്ക്കു പ്രത്യേകം എത്തിച്ചതാണെന്നു റിപ്പോർട്ട്. തിരുവനന്തപുരം ദുബായ് സർവ്വീസിനു സാധാരണ എയർബസ് 333 വിമാനമാണ് ഉപയോഗിക്കാുള്ളതെങ്കിലും അപകട ദിവസം സർവ്വീസ് നടത്തിയത് ബോയിങ് 777 300 വിഭാഗത്തിൽപെട്ട വലിയ വിമാനമായിരുന്നു. എന്തിനായിരുന്നു ഇന്നലെ വലിയ വിമാനം യാത്രയ്‌ക്കെടുത്തതെന്ന കാര്യം ഇതുവരെ വ്യക്തമായിട്ടില്ല. ഇക്കാര്യത്തിൽ അവ്യക്തത നിലനിൽക്കുകയാണ്. 314 മുതൽ 451 പേർക്കുവരെ യാത്ര ചെയ്യാൻ കഴിയുന്ന കോഡ് ഇ വിഭാഗത്തിൽ പെട്ട വിമാനമാണ് ബോയിങ് 777. സാധാരണ എമിറേറ്റ്‌സ് ഉപയോഗിക്കുന്ന എയർബസ് 333 വിമാനത്തിൽ 283 യാത്രക്കാരെ മാത്രമേ കയറ്റാനാകൂ. പൊട്ടിത്തെറിച്ചത് കോഡ് ഡി വിഭാഗത്തിൽപെട്ട വിമാനമാണ്. തിരക്കു കൂടുതലായതിനാലാണ് വലിയ വിമാനം ഉപയോഗിച്ചതെന്നാണ് സൂചന.


malayalamasika.in: Smitha R Nair :: പ്രണയത്തിന്റെ അനർഘ നിമിഷങ്ങൾ\nപ്രണയത്തിന്‍റെ അനർഘ നിമിഷങ്ങൾ\nരജി ചന്ദ്രശേഖർ മാഷിന്റെ, തനിച്ചു പാടാൻ എന്ന സമാഹാരത്തിൽ 36 പ്രണയഗീതികളാണുള്ളത്. താളവും, പ്രാസവുമൊത്തിണങ്ങിയ മധുരഗീതങ്ങൾ. ശ്രുതി മധുരമായി ആലപിക്കാൻ സാധിക്കുന്നവ കൂടിയാണ്. പ്രണയത്തിന്റെ സർവ്വതലങ്ങളേയും സ്പർശിച്ച ഈ പ്രണയ ഗീതങ്ങൾക്ക് ഒരു അവതാരിക തയ്യാറാക്കുവാൻ കഴിയുമോ എന്ന കാര്യത്തിൽ എനിക്കു സംശയമായിരുന്നു എല്ലാ ഗീതങ്ങളിലൂടെയും കടന്നു പോയെങ്കിലും, ഏറെ പ്രിയപ്പെട്ട ചില ഗീതങ്ങളെക്കുറിച്ച് പറഞ്ഞു പോകുന്നു. ആ വരികളിലേക്ക് ആഴ്ന്നിറങ്ങാൻ ഒരെളിയ ശ്രമം.\nഒരിക്കലും വറ്റാത്ത പ്രണയത്തിന്റെ തെളിനീരുറവ മനസ്സിൽ സൂക്ഷിക്കുന്ന വ്യക്തി കൂടിയാണ് നമ്മുടെ പ്രിയ കവി. വായനക്കാരന്റെ മനസ്സിനെ തൊട്ടുണർത്തുന്ന മധുരപദാവലികളുമായി, കവിയുടെ ഉൾത്തുടിപ്പേറ്റിയ ഗീതങ്ങളാണിവ. പ്രണയത്തിന്റെ രസക്കൂട്ടൊരുക്കിയ ഇവ ആരുടേയും മനസ്സ് കീഴടക്കും. ഇവയിലൂടെ കടന്നു പോകുമ്പോൾ പ്രണയം സിരകളെ തഴുകി കടന്നു പോകുന്നത് നമുക്കറിയാൻ സാധിക്കും.\nതുമ്പപ്പൂവിന്റെ വിശുദ്ധിയുമായി ജീവിതത്തിലേക്ക് കടന്നുവന്ന പ്രണയിനിയെ താളം എന്ന ഗീതത്തിലൂടെ നമ്മുടെ മുൻപിൽ അവതരിപ്പിച്ചിരിയ്ക്കുന്നു. അവളുടെ നീൾമിഴികളുടെ ഭംഗിയും, മുഖകാന്തിയും ആദ്യ പ്രണയത്തിന്റെ അവിസ്മരണീയ മുഹൂർത്തങ്ങളെ സമ്മാനിച്ചിരിയ്ക്കുന്നു.\nതിമിർക്കുകെന്നിൽ, വേരാഴ്ത്തിയെന്നാത്മാവിലെ കവിതകളൂറ്റും പെണ്ണേ, വേറെയാർക്ക്, നിനക്കു ഞാൻ, തിമിർക്കുകെന്നിൽ എന്ന വരികൾ ഞാനും എന്റെ ഹൃദയത്തോട് ചേർക്കുന്നു.\nഎന്നു നീ വന്നു ചേരും? സിന്ദൂരസന്ധ്യക്കു പൊന്നാട ചാർത്തുവാൻ എന്നു നീ വന്നു ചേരും? എന്നാണ് കവിയുടെ ചോദ്യം. ഇതു കേട്ടാൽ ചാരത്തണയാൻ കൊതിക്കാത്ത പ്രണയിനിയുണ്ടാകുമോ? പുൽനാമ്പുകളിലെ, തൂമഞ്ഞിൻ തുള്ളികളെ അർക്കരശ്മികൾ ചുംബിക്കുമ്പോൾ, ആഴപ്പരപ്പിൽ നീന്തിത്തുടിക്കുന്ന മാലാഖ മത്സ്യങ്ങളെ കാണുമ്പോൾ പ്രണയിനിയെ ഓർക്കുന്ന കവി മനസ്, വിഷാദം കൊണ്ട് കാർമേഘം മൂടിയ എന്റെ മനസ്സിൽ പൗർണമിചന്ദ്രിക പോൽ നീ താരാട്ടു പാടാൻ അണയുകില്ലേ, എന്നാശിക്കുകയാണ്.\nനമ്മൾ പ്രണയമാണ്, കടൽപോലെ അലയിളകുന്ന തീവ്രമായ അനുരാഗം ഉള്ളിൽ പേറുന്ന പ്രണയികളാണ് ഈ ഗീതത്തിൽ. പ്രണയികളെ ചേർത്തുനിർത്തുന്നത് വാക്കുകളുടെ സുഗന്ധവും, ചെമ്പനീർപ്പൂവുപോലെ പുതുമഞ്ഞിലലിയുന്ന പ്രണയവുമാണ്.\nഇന്നും, മിണ്ടണമെന്നു രണ്ടു പേർക്കും ആശയുണ്ടെങ്കിലും ആരാദ്യം മിണ്ടും? എന്നതാണ് സംശയം. സ്വപ്നം കാണുന്ന മനസ്സിൽ നിറയെ സ്നേഹമാണെങ്കിലും ലജ്ജയാൽ പുഞ്ചിരി മാത്രം കൈമാറി അകന്നു മാറുകയാണ്.\nഇലയിട്ടു സ്വപ്നം വിളമ്പി വയ്ക്കും,\nപലവട്ടം വഴിയിലേക്കെത്തി നോക്കും.\nസ്നേഹമാകുന്ന സദ്യ വിളമ്പിവച്ച് പരസ്പരം പ്രണയം പറയാനാകാതെ വിങ്ങുന്ന മനസ്സുകളെ ഇവിടെ എത്ര മനോഹരമായി അവതരിപ്പിച്ചിരിയ്ക്കുന്നുവെന്ന് നോക്കൂ.\nരൗദ്രമാടാം എന്നതിൽ പ്രണയിനിയായ ഗംഗയെ ജടയിൽ ഒളിപ്പിച്ച പരമശിവനെ കാണാം. 'നിന്നെ ഞാനെന്നുമെൻ നെഞ്ചോട് ചേർത്തുറക്കാം പ്രിയേ' എന്ന് ആർദ്രമായി മൊഴിയുന്നത് പവിത്ര പ്രണയത്തിന്റെ വേറിട്ട ഒരു കാഴ്ചയാണ്.\nദിവ്യ യജ്ഞമല്ലേ, കാഴ്ച മങ്ങിത്തുടങ്ങിയ തന്റെ മിഴികളാൽ പ്രിയപ്പെട്ടവളെ തിരയുന്ന കാമുകനെയാണ് ഈ ഗീതത്തിൽ കാണാനാവുക. പണവും, പണിയും ഇല്ലാത്തവനെങ്കിലും നിനക്കു നൽകുവാനായി എന്നിലെ കത്തിജ്ജ്വലിക്കുന്ന പ്രണയവും, ഒരിക്കലും വറ്റാത്ത കവിതയും ഇനിയും ബാക്കിയുണ്ട്. ഓർമ്മയിൽ ഇന്നോളം നാം നെയ്തു തീർത്തത്, പെയ്തു തീരാത്ത നമ്മിലെ പ്രണയമല്ലേ, പ്രണയം ഒരു ദിവ്യയജ്ഞമാണെന്ന് കൂടി ഇവിടെ ഓർമ്മിപ്പിക്കുകയാണ്.\nമൗനപ്രണയത്തിൽ ഒരു നോട്ടം കൊണ്ടു പോലും പ്രണയികൾക്ക് ഹൃദയം കൈമാറാൻ സാധിക്കുന്നുവെന്ന് തനിച്ചു പാടാൻ കാണിച്ചു തരുന്നു. മൗനം വാചാലമാകുന്നത് ഇവിടെ കാണാം. പ്രണയനാളമെരിയുന്ന ഹൃദയത്തോടെ ഇനി എന്നെങ്കിലും കണ്ടു മുട്ടുമോ എന്നറിയാതെ പിരിയേണ്ടി വരുന്നു. അവളുടെ ആ പ്രണയാർദ്ര നോട്ടം ഒന്നു മാത്രം മതി ശിഷ്ടകാലം തള്ളി നീക്കുവാൻ. പ്രണയികൾക്കിടയിൽ എന്തിനീ മറ?\nപറയുവാനേറെയുണ്ടാകണം നിന്റെ മൗനത്തിൻ മൂടുപടം നീക്കി എന്നോടുള്ള പ്രണയത്തെ ചൊല്ലൂ. വിറയാർന്ന ആ അധരങ്ങളാൽ എന്റെ കവിളിൽ ഒരു ചുടു ചുംബനമേകൂ, നിന്റെ മനസ്സ് തുറക്കുവാൻ അമാന്തമെന്താണ്?\nകൊടുങ്കാറ്റുപോലെ, നീ എന്നെ കാത്ത് ഉമ്മറക്കോലായിൽ നിൽക്കേണ്ടതില്ല. സ്നേഹത്തിന്റെ നിറ ദീപമേ എന്നോടൊപ്പം പോരൂ, കണ്ണിമ ചിമ്മാതെ ഞാൻ നിന്നെ കാത്തു കൊള്ളാം എന്ന കരുതലിൻ സ്വരം കൂടി ഇവിടെ കേൾക്കുന്നു.\nഎനിക്കൊരു ഫ്രണ്ടുണ്ട് ആംഗലേയ പദങ്ങളെ കൂട്ടിച്ചേർത്ത് അഴകു ചാർത്തിയ വരികളാണ്. ഗേൾഫ്രണ്ടിനെ നാട്ടുമൈനയോടാണ് കവി ഉപമിച്ചിരിയ്ക്കുന്നത്. ഒരിക്കലും കണ്ടുമുട്ടാനിടയില്ലെങ്കിലും അവൾ തന്റെ ഇടനെഞ്ചിൻ തുടിപ്പാണ്. അവസാന ശ്വാസത്തിലും ചുണ്ടിലേയ്ക്കിറ്റുന്ന തീർത്ഥ സത്യമായിരിക്കുമെന്നു കൂടി കവി ഇവിടെ പറഞ്ഞു വച്ചിരിയ്ക്കുന്നു.\nഓരോ പ്രണയഗീതവും പ്രണയത്തിന്റെ അനർഘ നിമിഷങ്ങളെ ഒപ്പിയെടുത്തിരിയ്ക്കുന്നു. മനുഷ്യ മനസ്സുകളിൽ പ്രണയത്തിന്റെ കുളിർമഴ പൊഴിക്കുവാൻ ഈ ഗീതങ്ങൾക്കു സാധിക്കുമെന്നതിൽ സംശയമേതുമില്ല. രജിമാഷിന്റെ രചനാവൈഭവം വിളിച്ചോതുന്ന ഈ 36 പ്രണയഗീതികളുടെ സമാഹാരത്തിന് എല്ലാവിധ ആശംസകളും നേർന്നു കൊള്ളുന്നു.


-An insight into the films of Lohitadas\nമലയാള സിനിമയിൽ ലോഹിതദാസ് (Lohitadas) എന്ന തിരക്കഥാകൃത്തിന്റെയും സംവിധായകന്റെയും ഇടം എവിടെയാണ്?\nഎൺപതുകളുടെ അവസാനത്തിലാണ് ‘തനിയാവർത്തനം’ (Thaniyaavarthanam) എന്ന സിനിമയുടെ തിരക്കഥയെഴുതി ലോഹിതദാസ് മലയാള സിനിമയിലേക്ക് പ്രവേശിക്കുന്നത്. തിരക്കഥയുടെ കൃത്യമായതും, സഹജമായതുമായ വികാസം അദ്ദേഹത്തിന്റെ എഴുത്തിൽ കാണാം.അതുകൊണ്ടു തന്നെ അവയിൽ പലതും തിരക്കഥാ പഠനത്തിന് ഉപയോഗപ്രദവുമാണെന്നു ഞാൻ വിശ്വസിക്കുന്നു.\nലോഹിയുടെ നായകന്മാർ (The Protagonist)\nലോഹിയുടെ നായകന്മാർ എല്ലാം തികഞ്ഞ മാതൃകാ പുരുഷന്മാരല്ല, മറിച്ച് ദുർബലരും, മാനുഷികമായ സകല ഗുണദോഷങ്ങളും കലർന്ന പച്ചയായ മനുഷ്യരാണ്. ജീവിതമെന്ന ഉരകല്ലിൽ മിനുക്കപ്പെടുകയും തേഞ്ഞു തേഞ്ഞ് ഇല്ലാതാവുകയും ചെയ്യുന്ന ചിലർ. ലോഹിയുടെ കഥാ തന്തു പരിചിത ജീവിത സന്ദർഭങ്ങളിൽ നിന്നും ഉടലെടുക്കുകയും, അതിൽ വൈകാരികതയും, അതിവൈകാരികതയും ചേരുമ്പോൾ ഉണ്ടാകുന്ന സംഘർഷങ്ങളും കലർന്നുണ്ടായതാണ്. കന്മദത്തിലെയോ, ഭൂതക്കണ്ണാടിയിലെയോ നായകന്മാരെ നോക്കൂ അവരൊക്കെ ഏതോ ദൗർബല്യങ്ങളും സംഘർഷങ്ങളും, സന്ദേഹങ്ങളും വേട്ടയാടുന്നവരാണ്. അവർ അഭിമുഖീകരിക്കുന്ന ജീവിത സന്ദർഭങ്ങൾ തന്നെയാണ് വില്ലൻ. പലപ്പോഴും അതൊരു കഥാപാത്രം പോലുമാകേണ്ടതില്ല.\nകന്മദത്തിലെ നായകനെപ്പോലെ തന്നെ സ്വന്തമായ കാഴ്ചപ്പാടും സ്നേഹവും മനുഷ്യത്വവുമൊക്കെ ഉള്ള ആൾ തന്നെയാണ് അദ്ദേഹത്തിന്റെ സുഹൃത്തായ ജോണി. ജോണിയുടെ മൂല്യങ്ങൾ, വിശ്വാസങ്ങൾ അദ്ദേഹത്തിന്റെ ബാല്യകാലവുമായും, ജീവിത സാഹചര്യങ്ങളുമായും ബന്ധപ്പെട്ടിരിക്കുന്നു എന്ന് പറയാതെ പറയുന്നിടത്താണ് ലോഹിയുടെ പാത്രസൃഷ്ടി സ്ഥിരം ശൈലിയിൽ നിന്ന് മാറുന്നത്. പിന്നീട് നാം കാണുന്നത് രണ്ടു വ്യക്തികളെയല്ല, പരസ്പര വിരുദ്ധവും, തന്നിടത്തിൽ സത്യസന്ധവുമായ രണ്ടു വിശ്വാസങ്ങളെയാണ്. ലോഹിയുടെ നായകനും, നായികയും, കഥയും ഇത്തരം വൈരുധ്യങ്ങളോട് മല്ലടിച്ച് നന്മയുടെ ജീവിത സന്ദേശം പകരുന്നവയാണ്. ആ സംഘർഷങ്ങളിൽ പ്രേക്ഷകനും സ്വന്തം സങ്കല്പങ്ങളെ വിലയിരുത്താൻ നിര്ബന്ധിക്കപ്പെടുകയാണ്. അതിന്റെ പാരമ്യതയിൽ പ്രേക്ഷകൻ യഥാർത്ഥ വികാര വിരേചനം അനുഭവിക്കുന്നു. നന്മ തിന്മകളുടെ തീവ്രമായ ഘർഷണം ആണ് ലോഹിയുടെ രചനകൾ എന്ന് പറയാം. വാത്സല്യം, ദശരഥം എന്ന സിനിമകളിലൊന്നും ഒരു സ്ഥിരം വില്ലൻ പോലുമില്ല. നായകൻറെ പരമ്പരാഗത നായകത്വത്തെ ‘രാജ്യമില്ലാത്ത രാജാക്കന്മാരെ’ക്കൊണ്ട് മനുഷ്യഗന്ധിയാക്കി സിനിമാ ഇതിവൃത്തങ്ങളുടെ, നായികാ-നായക സങ്കല്പങ്ങളുടെ തനിയാവർത്തനങ്ങൾ ഭേദിച്ച കലാകാരനാണദ്ദേഹം.\nജീവിത സന്ദർഭങ്ങൾ (Adverse situations)\nകഥാപാത്രങ്ങളും ഉന്മാദവും (Mad Man in the Attic)\nഭൂതക്കണ്ണാടി (Bhoothakkannaadi) The Magnifying Glass\nലോഹിതദാസിന്റെ “ഭൂതക്കണ്ണാടി” എന്ന സിനിമ ഏറെ പ്രസക്തമാകുന്ന കാലമാണിത്. റെയിൽ പാളങ്ങളിലും, റബ്ബർ തോട്ടങ്ങളിലും,സ്‌കൂളിലെ ടോയ്‌ലെറ്റിലും ചിതറുന്ന ചോരകൾ, സ്ത്രീകളും, കുട്ടികളും, മാതാപിതാക്കളും അനുഭവിക്കുന്ന അരക്ഷിതാവസ്ഥ എന്നിങ്ങനെയുള്ള ഭീകരമായ സാമൂഹിക മനസ്ഥിതി ഒരു തരത്തിലുള്ള പൈങ്കിളി സ്വഭാവവും ഇല്ലാതെ ശക്തമായ പ്രതീകാത്മക ബിംബങ്ങളിലൂടെ പറഞ്ഞ സിനിമയാണത്.\nആ സിനിമയുടെ കഥ രൂപപ്പെട്ട സാഹചര്യങ്ങളെപ്പറ്റി ലോഹിതദാസ് എവിടെയോ പറഞ്ഞതായോർക്കുന്നു. ബലാൽസംഗം ചെയ്തു കൊലപ്പെടുത്തിയ ഒരു സ്കൂൾ വിദ്യാര്ത്ഥിനിയുടെ ചിതറിയ ചോറ്റുപാത്രത്തിന്റെ ചിത്രം വാർത്തയോടൊപ്പം (ഒരു പക്ഷെ, അതൊരു നല്ല മാധ്യമ സംസ്കാരവും കാണിക്കുന്നു)ഒരു പത്രത്തിൽ കണ്ട അദ്ദേഹം മാനസികമായി തകർന്നുപോയത്രേ. ആ ചിത്രം അദ്ദേഹത്തെ ഒരുപാട് അലട്ടിയിരുന്നു . ഏറെക്കാലത്തിനു ശേഷം മഴയുള്ള ഒരു സന്ധ്യയിൽ ഒരു വാച്ച് റിപ്പയരുടെ കടയിൽ അഭയം തേടിയപ്പോൾ കുശലാന്വേഷണം ചെയ്ത അയാൾ ഭൂതക്കണ്ണാടി വെച്ച കണ്ണുകൾകൊണ്ടുതന്നെ അദ്ദേഹത്തെ നോക്കിയപ്പോൾ ആ കാഴ്ചയുടെ ആഴം ബോധ്യപ്പെടുകയും അതൊരു ബിംബമായി മാറുകയും ചെയ്തു. ചിതറിയ ചോറ്റുപാത്രത്തിന്റെ അലട്ടുന്ന ചിത്രവും, ഭൂതക്കണ്ണാടിയുടെ കാഴ്ചയും ഒത്തുചേര്ന്നു. വിദ്യാധരൻ ഉണ്ടായി. വിദ്യാധരന്റെ ഉന്മാദം/മതിഭ്രമം എന്നിവ വെറും ഒരു സിനിമാക്കഥയല്ല എന്ന് വീണ്ടും കാലം നമ്മെ ഓര്മിപ്പിക്കുന്നു. ഞാനും നിങ്ങളുമൊക്കെ വിദ്യാധരനാകുന്ന ഭീതിജനകമായ അവസ്ഥ.\nസംഭാഷണങ്ങളും, ജീവിത പരിസരങ്ങളും പാത്രസൃഷ്ടിയിൽ ഏറ്റവും വലിയ പങ്കുവഹിക്കുന്ന അനേകം ഘടകങ്ങളിലൊന്ന് സംഭാഷണങ്ങളാണ്. കഥാപാത്രഘടന നല്ലതെങ്കിലും സംഭാഷണങ്ങൾ അതിനെ ദുര്ബലമാക്കുന്നത് സിനിമയിൽ പലപ്പോഴും കാണാവുന്നതാണ്. സംഭാഷണങ്ങൾ കഥാപാത്രത്തിന്റെ ജീവിതപരിസരങ്ങളുമായി ബന്ധമില്ലാതാകുകയോ, അത്തരം ജീവിതപരിസരങ്ങളെക്കുറിച്ചോ കഥാപാത്രത്തിന്റെ മാനസികഘടനയെക്കുറിച്ചോ എഴുത്തുകാരന് വേണ്ടത്ര പരിജ്ഞാനം ഇല്ലാതാകുമ്പോഴോ ആണ് അത് സംഭവിക്കുന്നത്. വെറും പൊള്ളയായ പാത്രസൃഷ്ടി. ലോഹിതദാസിന്റെ കഥാപാത്രങ്ങളുടെ കരുത്ത് അവരുടെ അനന്യമായ വ്യക്തിത്വമാണ്. ഒരു ചെറു കഥാപാത്രം പോലും മൗലികമായ ജീവിതാനുഭവം പകർന്നു നൽകുന്നു. സംഭാഷണങ്ങളുടെ വേര് കഥയുടെയും കഥാപാത്രങ്ങളുടെയും മാനസിക, സാമൂഹിക പരിസരവുമായി അഭേദ്യമായി നിലകൊള്ളുന്നു എന്നത് അവരെ ശക്തരാക്കുന്നു. അവയിൽ പുരാണം, ഇതിഹാസം, മുത്തശ്ശിക്കഥകൾ, നാട്ടുഭാഷ തുടങ്ങിയവയുടെ സമൃദ്ധിയും മാനുഷികമായ ദാർശനികതയുടെ സ്വാധീനവും തെളിഞ്ഞുകാണാം. “പട്ടവും കുട്ടിയും” എന്ന കഥ, “ചോക്കുമലയിൽ ഇരുന്നവൻ ചോക്ക് തേടിപ്പോയ കഥ” തുടങ്ങി ഒരുപാട് ഉദാഹരണങ്ങൾ.\n–സന്തോഷ് കാനാ / Santhosh Kana\n(Lohitadas and his films)\n25/07/2018 at 6:14 AM\n22/09/2018 at 3:00 AM\n22/09/2018 at 3:02 AM\nPainting the Inner Space…..Landscape of the Soul24/07/2018\nWRITING SKILLS-SURE SHOT24/07/2018


ലണ്ടന് : കൊറോണ വൈറസിന്റെ രണ്ടാം തരംഗത്തിനെതിരെ ജാഗ്രത പാലിക്കണമെന്ന് സര്‍ക്കാര് മുന്നറിയിപ്പ് നല്കുന്നതിനിടെ ബ്രിട്ടനിലെ പ്രതിദിന കോവിഡ് കണക്കുകള് അയ്യായിരത്തിനടുത്ത് എത്തി. 4,926 കേസുകളാണ് 24 മണിക്കൂറില് റിപ്പോര്‍ട്ട് ചെയ്തത്. ഇതോടെ രാജ്യത്തെ ആകെ ഔദ്യോഗിക കോവിഡ് കേസുകള് നാലുലക്ഷം പിന്നിട്ടു. ഒരാഴ്ചക്കകം 35 ശതമാനം രോഗികളാണ് കൂടിയത്. ദിവസം ശരാശരി 4,189 രോഗികളുണ്ടാകുന്നുണ്ട് എന്ന് ആരോഗ്യമന്ത്രാലയം അറിയിച്ചു. ഇത് കഴിഞ്ഞ ആഴ്ചത്തേക്കാള് 35 ശതമാനം കൂടുതലാണ്.\nഇന്നലെ കോവിഡ് ബാധിച്ചു 37 പേരുകൂടി മരണപ്പെട്ടു. ജൂലൈ 14 ന് 44 മരണങ്ങള് റിപ്പോര്‍ട്ട് ചെയ്യപ്പെട്ടതിനു ശേഷം ഉള്ള ഉയര്‍ന്ന പ്രതിദിനമരണസംഖ്യയാണിത്. കഴിഞ്ഞ ചൊവ്വാഴ്ച 11 മരണങ്ങളാണ് റിപ്പോര്‍ട്ട് ചെയ്യപ്പെട്ടത്. ഞായറാഴ്ച മാത്രം എന്‍എച്ച്എസില് 237 പുതിയ അഡ്മിഷനാണ് ഉണ്ടായത്. രണ്ടാഴ്ചയ്ക്കിടെ രാജ്യത്തെ വൈറസ് കേസുകളുടെ എന്നതില് വലിയ പെരുപ്പം ആണ് ദൃശ്യം ആകുന്നതെന്നു ഓഫീസ് ഫോര് നാഷണല് സ്റ്റാറ്റിസ്റ്റിക്സ് കണക്കുകള് പറയുന്നു. ഇത് മുന്നോട്ടുള്ള ദിവസങ്ങളില് സംഖ്യ കുതിയ്ക്കും എന്നതിന്റെ സൂചനയാണ്. ദിവസങ്ങള്‍ക്കകം കോവിഡ് മരണങ്ങളേറുമെന്ന മുന്നറിയിപ്പുണ്ട് .\nസര്‍ക്കാര് വിലക്കുകള് പ്രാബല്യത്തില് വരുന്നതിന് മുന്‍പ് ആഘോഷിക്കാന് ലണ്ടനിലും, നോട്ടിംഗ്ഹാമിലുമുള്ള ബാറുകളിലും, പബ്ബുകളിലും വലിയ തിരക്കാണ് കഴിഞ്ഞ വാരാന്ത്യത്തില് ദൃശ്യമായത്. ലോക്ക്ഡൗണ് പ്രഖ്യാപനം ഭയന്ന് സൂപ്പര്‍മാര്‍ക്കറ്റുകളില് ഓണ്‍ലൈന് ഡെലിവെറി സ്ലോട്ടുകള് അതിവേഗം തീരുകയാണ്. ആളുകള് ആശങ്ക മുന്‍നിര്‍ത്തി സാധനങ്ങള് വാങ്ങിക്കൂട്ടുന്ന സ്ഥിതിയാണ്. പബ്ബുകളുടെയും, റെസ്റ്റൊറന്റുകളുടെയും പ്രവര്‍ത്തനം വെട്ടിക്കുറച്ചതിന് പുറമെ കുടുംബങ്ങള്‍ക്ക് പുറത്ത് സമ്പര്‍ക്കത്തിനും വിലക്ക് വരും. വൈറസിനെ നേരിടാന് പൊതുജനങ്ങള് ഒരുമിച്ച് നില്‍ക്കണമെന്നാണ് ഹെല്‍ത്ത് സെക്രട്ടറിയുടെ അഭ്യര്‍ത്ഥന. അല്ലെങ്കില് കൂടുതല് ഗുരുതരമായ നടപടികള് വരുമെന്നും അദ്ദേഹം മുന്നറിയിപ്പ് നല്‍കി.


വീട്ടിലെത്തി അനുശോധിച്ചു മോഹൻലാൽ, ഒരു നോക്ക്\nവീട്ടിലെത്തി അനുശോധിച്ചു മോഹൻലാൽ, ഒരു നോക്ക് കാണാൻ ഓടിയെത്തി ദിലീപും കാവ്യയും, പ്രിയപ്പെട്ട ആളെ നഷ്ടം ആയി മമ്മൂട്ടി, വിശ്വസിക്കാൻ ആകാതെ നയൻ‌താര, വേദനയോടെ സിനിമ ലോകം കെ പി എ സി ലളിതയെ ഓർക്കുന്നു.\nകെപിസി ലളിത അരങ്ങ് ഒഴിഞ്ഞത് എല്ലാവർക്കും വേദനനിറയ്ക്കുന്ന ഒരു വാർത്ത തന്നെയാണ്.\nഇപ്പോൾ താരങ്ങൾ അടക്കമുള്ളവർ അനുശോചനവും ആയി എത്തിയിരിക്കുകയാണ്. മലയാള സിനിമയുടെ അഭിമാനം മോഹൻലാൽ വീട്ടിലെത്തി ആയിരുന്നു അനുശോചനം അറിയിച്ചത്. അതിനു ശേഷം അദ്ദേഹം ഫേസ്ബുക്കിൽ കുറിച്ചത് ഇങ്ങനെ, ഒന്നിച്ചഭിനയിച്ച സിനിമ. എത്ര കുടുംബത്തിൽ ഒരാളെ പോലെ ഓരോ പ്രേക്ഷകനെയും ഹൃദയത്തിൽ അമ്മയായും സഹോദരിയായും സ്നേഹം നിറഞ്ഞ എൻറെ പ്രിയപ്പെട്ട ലളിത ചേച്ചി.\nഅഭിനയിക്കുകയായിരുന്നില്ല ചേച്ചി, സിനിമ ജീവിതത്തിലും പ്രേക്ഷകരെയും പ്രിയപ്പെട്ടവരെയും ചേർത്തു പിടിക്കുകയും തന്മയത്തത്തോടെ ആ സ്നേഹം നിറഞ്ഞ പുഞ്ചിരിയോടെ കാലയവനികക്കുള്ളിൽ പറയുമ്പോൾ കേവലം ഔപചാരികമായ വാക്കുകൾ കൊണ്ട് ആദരാഞ്ജലി അർപ്പിക്കാൻ ആവുന്നില്ല. പകരം വെക്കാൻ ഇല്ലാത്ത പ്രതിഭയായിരുന്നു. ലളിത ചേച്ചി മലയാളിക്ക് മലയാള സിനിമയ്ക്ക് തീരാനഷ്ടം തന്നെയാണ്. പ്രണാമം ചേച്ചി മമ്മൂട്ടി പറഞ്ഞത് എനിക്ക് വളരെയധികം പ്രിയപ്പെട്ട ഒരാളെ നഷ്ടമായെന്നാണ്.\nദിലീപും കാവ്യയും കെപിഎസി ലളിത അവസാനമായി ഒരു നോക്കുകാണാൻ ഓടി എത്തീരുന്നു. നിറ സാന്നിധ്യമായി രണ്ടുപേരും ഉണ്ടായിരുന്നു. രണ്ടുപേർക്കും ഒപ്പം ഒരു പിടി ചിത്രങ്ങളിൽ അഭിനയിച്ചിട്ടുണ്ടായിരുന്നു.മുകേഷ് പറഞ്ഞത് എനിക്കും അച്ഛനും ഒപ്പം കെപിഎസിയിൽ ലളിത ചേച്ചി അരങ്ങിൽ എത്തിയതായിരുന്നു.\nവിസ്മയിക്കുന്ന പ്രതിഭയായിരുന്നു. സുരേഷ് ഗോപി പറഞ്ഞതും ഒരിക്കലും അംഗീകരിക്കാൻ സാധിക്കില്ല ഈ നഷ്ടം എന്നാണ്. അതുപോലെതന്നെ നയൻതാര അടക്കമുള്ളവർ കെപിസിസിയുടെ ഓർത്ത് വിലപിക്കുകയാണ്.


ഇന്ത്യയിലെ മ്യൂച്വല് ഫണ്ടുകളില് എങ്ങനെ നിക്ഷേപം തുടങ്ങാം? | how to start investing in mutual funds in india - Malayalam Goodreturns\n» ഇന്ത്യയിലെ മ്യൂച്വല് ഫണ്ടുകളില് എങ്ങനെ നിക്ഷേപം തുടങ്ങാം?\nUpdated: Sunday, February 17, 2019, 18:50 [IST]\n37 min ago ഇൻഡിഗോ വിമാന ടിക്കറ്റുകുൾ ബുക്ക് ചെയ്യുന്നവർക്ക് 2000 രൂപ ക്യാഷ്ബാക്ക്\nമ്യൂച്വല് ഫണ്ടുകളില് നിക്ഷേപിക്കേണ്ടത് എങ്ങനെ? എപ്പോള് ഏത് ഫണ്ടിലേക്ക് നിക്ഷേപിക്കാം എന്നിവ സ്ഥിരമായുള്ള ചോദ്യങ്ങളാണ്. മ്യൂച്വല് ഫണ്ട് നിക്ഷേപകരുടെ ചോദ്യങ്ങള് കൈകാര്യം ചെയ്യാന് ഞങ്ങള് എപ്പോഴും ശ്രമിച്ചിട്ടുണ്ട്. തുടക്കക്കാര്‍ക്ക് ഇന്ത്യയിലെ മ്യൂച്വല് ഫണ്ടുകളില് നിക്ഷേപം നടത്തുന്നതിനുള്ള ഒരു വഴികാട്ടിയാണ് ഇത്.\nമ്യൂച്വല് ഫണ്ട് യഥാര്‍ത്ഥത്തില് എന്തു ചെയ്യുന്നു?\nപൊതുജനങ്ങളില് നിന്നും ചെറിയ നിക്ഷേപങ്ങള് സമാഹരിച്ച് അവര്‍ക്കു വേണ്ടി പലതരത്തിലുള്ള ഓഹരികളില് നിക്ഷേപിച്ച് ലാഭം ഉണ്ടാക്കുന്ന പ്രവര്‍ത്തനത്തിലും,നിക്ഷേപ വ്യാപാരത്തിലും ഏര്‍പ്പെട്ടിരിയ്ക്കുന്ന ഇടനിലക്കാരെയാണ് മ്യൂച്വല് ഫണ്ടുകള് എന്നു വിളിയ്ക്കുന്നത്. ഉദാഹരണത്തിന് എസ്ബിഐ മ്യൂചല് ഫണ്ട് തുടക്കത്തില് ഒരു ഓപ്പണ് എന്‍ഡഡ് ഇക്വിറ്റി സ്‌കീം രൂപത്തിലായിരുന്നു. പിന്നടത് നിക്ഷേപകരില് നിന്നും സ്വീകരിച്ച പണം ഓഹരി വിപണിയില് നിക്ഷേപിച്ചു. മ്യൂച്വല് ഫണ്ടില് തുടക്കത്തില് പത്ത് രൂപ മുഖവിലയുള്ള ഓഹരികള് മാര്‍ക്കറ്റില് ആസ്തിമൂല്യം ഉയര്‍ന്ന് 11 രൂപയായാല് നിക്ഷേപകന് 11 രൂപയ്ക്ക് മ്യൂച്വല് ഫണ്ടില് തിരികെ വില്‍ക്കാവുന്നതാണ്.\nമ്യൂച്വല് ഫണ്ടുകളില് നിക്ഷേപം ആരംഭിക്കാന് എന്തൊക്കെ വേണം?\nനിക്ഷേപം ആരംഭിക്കുന്നതിന്, നിങ്ങള് ആദ്യം ചെയ്യേണ്ടത് KYC വിവരങ്ങള്, അതായത് നിങ്ങളുടെ വിലാസത്തിന്റെ തെളിവ്, ഫോട്ടോഗ്രാഫുകള്, ജനനത്തീയതി വെളിവാക്കുന്ന സര്‍ട്ടിഫിക്കറ്റ്, പാന് കാര്‍ഡ് എന്നിവയുടെ കോപ്പികള് സമര്‍പ്പിക്കണം. ബ്രോക്കര്‍മാര് വഴിയോ നേരിട്ടോ മ്യൂച്വല് ഫണ്ടുകളില് നിക്ഷേപിക്കാം. ഇക്വിറ്റി മ്യൂച്ച്വല് ഫണ്ടിലോ ഡെബ്റ്റ് മ്യൂച്വല് ഫണ്ടിലോ നിങ്ങള്‍ക്ക് താല്‍പര്യമനുസരിച്ച് നിക്ഷേപിക്കാം. ഓരോ തവണയും വിലാസം മാറ്റുന്ന സമയത്ത് നിങ്ങളുടെ കെവൈസി അപ്‌ഡേറ്റ് ചെയ്യേണ്ടത് വളരെ പ്രധാനമാണ്.\nനിങ്ങള്‍ക്ക് നിക്ഷേപിക്കാന് കഴിയുന്ന മ്യൂച്ച്വല് ഫണ്ടുകളുടെ തരം എന്താണ്?\nനിങ്ങള് ചെറുപ്പക്കാരനായ നിക്ഷേപകനാണെങ്കില്, നിങ്ങള്‍ക്കായി നിരവധി മ്യൂച്വല് ഫണ്ട് സ്‌കീമുകളുണ്ട്. നിങ്ങളുടെ ഇപ്പോള് കരിയര് ആരംഭിച്ചിട്ടിട്ടേയുള്ളുവെങ്കില് ഇക്വിറ്റി മ്യൂച്വല് ഫണ്ടുകളില് നിക്ഷേപം നടത്താം. കാരണം ഇവരുടെ പണത്തിന്റെ അധിക ഭാഗവും 80 ശതമാനവും ഷെയറുകളിലാണ്. ഒരു തരത്തില് ഇക്വിറ്റി മ്യൂച്വല് ഫണ്ടുകള് അപകടകരമാണ്. കാരണം അവര് ഉയര്‍ന്ന വരുമാനം കൊടുക്കുക മാത്രമല്ല, നിങ്ങള്‍ക്ക് പണവും നഷ്ടപ്പെടും. പക്ഷേ ദീര്‍ഘകാലാടിസ്ഥാനത്തില് മിക്ക ബാങ്ക് ഡെപ്പോസിറ്റുകളേക്കാളും ഉയര്‍ന്ന വരുമാനം അവര് നല്‍കുന്നുണ്ട്. റിസ്‌ക് ഏറ്റെടുക്കാന് താത്പര്യമുള്ള യുവ നിക്ഷേപകര്‍ക്ക് ഈ സ്‌കീമുകള് ഉപകാരപ്പെടും.\nമ്യൂച്വല് ഫണ്ടുകളില് നിന്ന് ലഭിക്കുന്ന വിവിധ റിട്ടേണുകള്\nനിങ്ങള്‍ക്ക് മ്യൂച്വല് ഫണ്ടില് നിന്നും ലഭിക്കുന്ന രണ്ട് തരത്തിലുള്ള റിട്ടേണുകള് ഉണ്ട്. ഒന്ന് മൂലധനം, മറ്റൊന്ന് ഡിവിഡന്റ്. അതിനാല്, നിങ്ങള് നിക്ഷേപിക്കുമ്പോള് ഒന്നുകില് ഡിവിഡന്റ് പ്ലാന് അല്ലെങ്കില് ഒരു വളര്‍ച്ച പ്ലാന് തിരഞ്ഞെടുക്കണം. വളര്‍ച്ചാ പദ്ധതിയുടെ കീഴില് ഡിവിഡന്റ് പോലെ പണം വിതരണം ചെയ്യപ്പെടില്ല, എന്നാല് പണം കൂട്ടിച്ചേര്‍ത്ത് ഈ പദ്ധതി വളരും.\nമ്യൂച്വല് ഫണ്ടുകളില് നിന്നുള്ള വരുമാനത്തിന് ഇന്ത്യയില് നികുതി ചുമത്തുന്നത് എങ്ങനെ?\nമ്യൂച്വല് ഫണ്ടുകളില് നിക്ഷേപിക്കുന്ന തുടക്കക്കാര് എങ്ങനെ നികുതി ഇളവ് നേടാമെന്നതിനെ കുറിച്ച് അറിയണം. നേരത്തെ സൂചിപ്പിച്ചത് പോലെ നിങ്ങള്‍ക്ക് ഒന്നുകില് ഒരു ഡിവിഡന്റ് പ്ലാന് അല്ലെങ്കില് വളര്‍ച്ച പ്ലാന് തിരഞ്ഞെടുക്കാം. ഡിവിഡന്റ് ഡിസ്ട്രിബ്യൂഷന് പ്ലാനില് നിക്ഷേപം നടത്തുന്നവര്‍ക്ക് ലഭിക്കുന്ന ലാഭവിഹിതം നികുതി രഹിതമാണ്. വളര്‍ച്ചാ പ്ലാനിന്റെ കാര്യത്തില് വില്‍ക്കുന്ന യൂണിറ്റിന്റെ ലാഭം മൂലധനത്തില് ഉണ്ടാകും. അതിനാല്, ഡിവിഡന്റ് ഡിസ്ട്രിബ്യൂഷന്റെ ഓപ്ഷന് പരിശോധിക്കുന്നത് എപ്പോഴും നല്ലതാണ്. ഒരു വര്‍ഷത്തിനു മുമ്പ് വില്‍ക്കുകയാണെങ്കില് ഇക്വിറ്റി മ്യൂച്വല് ഫണ്ടുകളില് നികുതി ബാധ്യത ഇല്ല, പക്ഷേ നിങ്ങളുടെ ഇക്വിറ്റി മ്യൂച്വല് ഫണ്ടുകള് ഒരു വര്‍ഷത്തേയ്ക്ക് വില്‍ക്കുകയാണെങ്കില് നിങ്ങള് 15 ശതമാനം നികുതി അടയ്‌ക്കേണ്ടി വരും.\nഇന്ത്യയിലെ മ്യൂച്ചല് ഫണ്ടുകളുടെ ഒരു ലിസ്റ്റ്\nഇന്ത്യയിലുള്ള വിവിധ വന് മ്യൂച്വല് ഫണ്ടുകളെക്കുറിച്ച് തുടക്കക്കാര്‍ക്കായി പരിചയപ്പെടുത്താം. ഇക്വിറ്റി മ്യൂച്വല് ഫണ്ടുകളില് ഭൂരിഭാഗവും വിപണി വില ഉയരുന്ന അവസരത്തില് നല്ല വരുമാനം നല്‍കുന്നു.\nഇന്ത്യയിലെ പ്രധാനപ്പെട്ട മ്യൂച്വല് ഫണ്ടുകളാണ് എസ്ബിഐ മ്യൂച്വല് ഫണ്ട്, എച്ച്ഡിഎഫ്‌സി മ്യൂച്വല് ഫണ്ട്, ഐസിഐസിഐ പ്രൂഡന്‍ഷ്യല്, ബിര്‍ള സണ്‍ലൈഫ്, ക്വാണ്ടം മ്യൂച്വല് ഫണ്ട്, ഡിഎസ്പി ബ്ലാക്ക് റോക്ക് മ്യൂച്വല് ഫണ്ട്, ഫ്രാങ്ക്‌ലിന് ഇന്ത്യ തുടങ്ങിയവ.\nസ്വര്‍ണ്ണ വില കുതിച്ചുയരുന്നത് എന്തുകൊണ്ട്?സ്വര്‍ണ്ണ വിലയെ നയിക്കുന്ന5ഘടകങ്ങള് ഇവയാണ്\nപൊന്നിൽ തൊട്ടാൽ കൈപൊള്ളും; സ്വർണത്തിന് അഞ്ച് വർഷത്തിനിടയിലെ ഏറ്റവും ഉയർന്ന വില\nRead more about: investment india mutual fund നിക്ഷേപം ഇന്ത്യ മ്യൂച്വൽ ഫണ്ട്\nhow to start investing in mutual funds in india\nസർവ്വകാല റെക്കോർഡിലെത്തിയ സ്വർണ വിലയിൽ നേരിയ ഇടിവ്


മുംബൈയെ അഞ്ചാം കിരീടത്തിലേക്ക് നയിച്ച് ഹിറ്റ്മാന് | Fanport | Indian Premier League News Malayalam\nWednesday, Apr 14, 2021 09:55 AM\nHome Cricket Indian Premier League മുംബൈയെ അഞ്ചാം കിരീടത്തിലേക്ക് നയിച്ച് ഹിറ്റ്മാന്\nമുംബൈയെ അഞ്ചാം കിരീടത്തിലേക്ക് നയിച്ച് ഹിറ്റ്മാന്\nNovember 10, 2020 - 10:52 PM\nഐപിഎലില് മുംബൈ ഇന്ത്യന്‍സിന് അഞ്ചാം കിരീടം. രോഹിത് ശര്‍മ്മയുടെ ബാറ്റിംഗ് മികവില് 18.4 ഓവറില് നിന്നാണ് ഡല്‍ഹി നല്‍കിയ വിജയ ലക്ഷ്യമായ 157 റണ്‍സ്5വിക്കറ്റ് നഷ്ടത്തില് മുംബൈ മറികടന്നത്. നായകന് രോഹിത് ശര്‍മ്മയുടെ മികവാര്‍ന്ന ബാറ്റിംഗ് ആണ് ടീമിന്റെ അഞ്ചാം കിരീടം ഉറപ്പാക്കിയത്.\nക്വിന്റണ് ഡി കോക്ക് തന്റെ പതിവ് ശൈലിയില് ബാറ്റ് വീശിയപ്പോള് മുംബൈ നാലോവറില് 45 റണ്‍സിലേക്ക് കുതിയ്ക്കുകയായിരുന്നു. ബാറ്റിംഗില് പരാജയപ്പെട്ട സ്റ്റോയിനിസ് തന്റെ സ്പെല്ലിലെ ആദ്യ പന്തില് തന്നെ ഡി കോക്കിനെ ഋഷഭ് പന്തിന്റെ കൈകളിലെത്തിച്ചപ്പോള് 12 പന്തില് നിന്ന് 20 റണ്‍സാണ് ഡി കോക്ക് നേടിയത്.\nവിക്കറ്റ് വീണുവെങ്കിലും സൂര്യകുമാര് യാദവിനെ കാഴ്ചക്കാരനാക്കി രോഹിത് ശര്‍മ്മ മുംബൈ ഇന്നിംഗ്സിന് വേഗത നല്‍കുന്ന കാഴ്ചയാണ് പിന്നീട് കണ്ടത്. രോഹിത്തിന്റെ പിഴവില് ഒരു റണ്‍ഔട്ട് അവസരം ഡല്‍ഹിയ്ക്ക് ലഭിച്ചപ്പോള് സൂര്യകുമാര് യാദവ് തന്റെ വിക്കറ്റ് ത്യജിച്ച് തന്റെ ക്യാപ്റ്റന്റെ വിക്കറ്റ് സംരക്ഷിക്കുകയായിരുന്നു. കൃത്യം 45 റണ്‍സ് കൂട്ടുകെട്ടാണ് ഇരുവരും ചേര്‍ന്ന് രണ്ടാം വിക്കറ്റില് നേടിയത്. 19 റണ്‍സാണ് സൂര്യകുമാര് യാദവ് നേടിയത്.\nസൂര്യകുമാര് യാദവ് പുറത്തായ ശേഷം രോഹിത് ശര്‍മ്മ തന്റെ അര്‍ദ്ധ ശതകം പൂര്‍ത്തിയാക്കുകയായിരുന്നു. 36 പന്തില് നിന്നാണ് രോഹിത് തന്റെ ഈ നേട്ടം സ്വന്തമാക്കിയത്. സൂര്യകുമാര് യാദവ് പുറത്തായ ശേഷം ക്രീസിലെത്തിയ ഇഷാന് കിഷനും അതിവേഗം സ്കോറിംഗ് തുടര്‍ന്നപ്പോള് മുംബൈ ലക്ഷ്യത്തിന്റെ വളരെ അടുത്തെത്തി.\nഅവസാന നാലോവറില് 20 റണ്‍സ് വിജയത്തിന് വേണ്ടി നേടേണ്ട സാഹചര്യത്തില് രോഹിത്തിനെ മുംബൈയ്ക്ക് നഷ്ടമായി. 47 റണ്‍സ് മൂന്നാം വിക്കറ്റ് കൂട്ടുകെട്ടിന് ശേഷം 51 പന്തില് 68 റണ്‍സ് നേടിയാണ് മുംബൈ നായകന് മടങ്ങിയത്. ആന്‍റിക് നോര്‍ക്കിയയുടെ ഓവറില് സബ്സ്റ്റിറ്റ്യൂട്ട് ലളിത് യാദവ് മികച്ചൊരു ക്യാച്ചിലൂടെയാണ് രോഹിത്തിനെ പുറത്താക്കിയത്.\nരോഹിത്തിന് പകരം ക്രീസിലെത്തിയ കൈറണ് പൊള്ളാര്‍ഡ് നോര്‍ക്കിയയെ തുടരെ രണ്ട് ബൗണ്ടറികള്‍ക്ക് പായിച്ചപ്പോള് ലക്ഷ്യം3ഓവറില് 10 റണ്‍സായി മാറി. റബാഡയുടെ അടുത്ത പന്തില് കൈറണ് പൊള്ളാര്‍ഡ് പുറത്തായപ്പോള്4പന്തില് നിന്ന്9റണ്‍സ് നേടിയാണ് താരം പുറത്തായത്.\nസ്കോറുകള് ഒപ്പത്തിനൊപ്പം നില്‍ക്കുമ്പോള് ഹാര്‍ദ്ദിക്കിനെ നഷ്ടമായെങ്കിലും 19 പന്തില് നിന്ന് 33 റണ്‍സ് നേടിയ ഇഷാന് കിഷന് ടീമിന്റെ വിജയം ഉറപ്പാക്കി. ക്രുണാല് പാണ്ഡ്യയാണ് വിജയ റണ്‍സ് നേടിയത്.\nPrevious articleലൂക് ഷോ ആറ് ആഴ്ച ഇല്ല, മാഞ്ചസ്റ്റർ യുണൈറ്റഡ് പ്രതീക്ഷ അലക്സ് ടെല്ലസിൽ\nNext articleപരിക്ക് സാരമുള്ളതല്ല, റൊണാൾഡോ പോർച്ചുഗലിനായി കളിക്കും


ഭാര്യയെ കഴുത്തറത്തു കൊന്ന ശേഷം പോലീസിൽ കീഴടങ്ങി | husband killed wife in Nedumangaadu\nഭാര്യയെ കഴുത്തറത്തു കൊന്ന ശേഷം പോലീസിൽ കീഴടങ്ങി\nരാത്രി 12 മണിയോടെ സജീവൻ മൂർച്ചയുള്ള കത്തികൊണ്ട് സ്മിതയുടെ വയറ്റിൽ കുത്തി പരിക്കേൽപ്പിച്ചു. കുത്തേറ്റ് ഓടിയ സ്മിതയെ പിന്തുടർന്ന് വെട്ടിവീഴ്ത്തി.\nനെടുമങ്ങാട്: ഭാര്യയെ കഴുത്തറത്തു കൊന്ന ശേഷം ഭർത്താവ് പോലീസ് സ്റ്റേഷനിലെത്തി കീഴടങ്ങി. കരകുളം മുല്ലശ്ശേരി ആനൂർ മാടവിള വീട്ടിൽ സ്മിത(38)യാണ് ബുധനാഴ്ച രാത്രി 12 മണിയോടെ വീട്ടിലേക്കുള്ള വഴിയരികിൽ വെട്ടേറ്റുവീണ് മരിച്ചത്. ഭർത്താവ് സജീവൻ(49) പുലർച്ചെയോടെ നെടുമങ്ങാട് സ്റ്റേഷനിലെത്തി കീഴടങ്ങുകയായിരുന്നു. തുടർന്ന് പോലീസെത്തിയപ്പോൾ വീട്ടിലേക്കുള്ള വഴിയരികിൽ കഴുത്തിനു വെട്ടേറ്റു മരിച്ചുകിടക്കുന്ന നിലയിലാണ് സ്മിതയെ കണ്ടെത്തിയത്.\nസ്ഥിരമായി മദ്യപിച്ചെത്തുന്ന സജീവൻ വീട്ടിൽ വഴക്കിടുന്നതു പതിവായിരുന്നു. ബുധനാഴ്ച രാത്രിയും ഇരുവരും വഴക്കിട്ടു. രാത്രി 12 മണിയോടെ സജീവൻ മൂർച്ചയുള്ള കത്തികൊണ്ട് സ്മിതയുടെ വയറ്റിൽ കുത്തി പരിക്കേൽപ്പിച്ചു. പുറത്തേക്കോടിയ സ്മിതയെ പിന്തുടർന്നെത്തിയ സജീവൻ, വെട്ടുകത്തികൊണ്ട് കഴുത്തിൽ വെട്ടുകയായിരുന്നെന്ന് പോലീസ് പറയുന്നു. വെട്ടേറ്റു താഴെവീണ സ്മിത അവിടെെവച്ചു തന്നെ മരിച്ചു. സ്മിതയുടെ കഴുത്തിൽ 14 സെന്റീമീറ്ററിലധികം നീളത്തിലുള്ള മുറിവുണ്ടായിരുന്നെന്ന് പോലീസ് പരിശോധനയിൽ കണ്ടെത്തി. വയറ്റിലും ആഴത്തിലുള്ള മുറിവുണ്ട്. ഇതു രണ്ടുമാണ് മരണത്തിനിടയാക്കിയതെന്ന് പോലീസ് െഫാറിൻസിക് വിഭാഗം പറയുന്നു.\nനിലവിൽ നെടുമങ്ങാട്ടെ ഒരു സ്വകാര്യ മെഡിക്കൽ സ്റ്റോറിലെ ജീവനക്കാരിയാണ് സ്മിത. സ്വകാര്യ ആശുപത്രിയിൽ നഴ്‌സായി ജോലിനോക്കിയിരുന്ന സ്മിതയെ സജീവൻ ഇവിടെയെത്തി ശല്യം ചെയ്തിരുന്നു. സ്മിതയുടെ സർട്ടിഫിക്കറ്റുകളെല്ലാം തീയിട്ടു നശിപ്പിക്കുകയും ചെയ്തു. തുടർന്നാണ് സ്മിത മെഡിക്കൽ സ്റ്റോറിൽ ജോലിക്കു പോയത്. ബുധനാഴ്ച സംഭവങ്ങൾ നടക്കുമ്പോൾ ഇവരുടെ രണ്ടു മക്കളും വീട്ടിലുണ്ടായിരുന്നെങ്കിലും പുറത്തേക്കിറങ്ങിയില്ല.\nവിളപ്പിൽശാല ചേലക്കാട് ഇന്ദിരാഭവനിൽ മനോഹരൻനായരുടെയും ഇന്ദിരയുടെയും മകളാണ് സ്മിത. സ്മിതയെ സ്നേഹിച്ച് വീട്ടിൽനിന്ന് വിളിച്ചിറക്കിക്കൊണ്ടു വരികയായിരുന്നു സജീവൻ. വർഷങ്ങൾക്കു ശേഷം സ്ത്രീധനത്തെച്ചൊല്ലി ഇവർ നിരന്തരം വഴക്കിട്ടിരുന്നു. സംഭവം നടക്കുന്ന സമയം അമ്മായിയമ്മ ശാന്തകുമാരിയും വീട്ടിലുണ്ടായിരുന്നു. സ്മിതയുടെ വീട്ടുകാർ നെടുമങ്ങാട് പോലീസിലും കുടുംബക്കോടതിയിലും കേസുകൾ നൽകിയിരുന്നെങ്കിലും പരിഹാരമുണ്ടായിരുന്നില്ല. പലവട്ടം പിണങ്ങിപ്പോയ സ്മിതയെ വീണ്ടും സ്നേഹംനടിച്ച് സജീവൻ തിരികെ വിളിച്ചുകൊണ്ടുവന്നിരുന്നു. തന്റെ ജീവനു ഭീഷണിയുണ്ടെന്ന് സ്മിത പലവട്ടം പറഞ്ഞിരുന്നതായി സ്മിതയുടെ സഹോദരൻ സുധീഷ് പറയുന്നു.\nപത്താംക്ലാസ് വിദ്യാർഥിനി പാർവതി, എട്ടാം ക്ലാസ് വിദ്യാർഥിനി ഭദ്ര എന്നിവരാണ് മക്കൾ. പോലീസ് സ്റ്റേഷനിൽ കീഴടങ്ങിയ പ്രതിയെ ചോദ്യംചെയ്തുവരുന്നതായി സി.ഐ. കെ.അനിൽകുമാർ പറഞ്ഞു. സ്മിതയുടെ മൃതദേഹം പോസ്റ്റുമോർട്ടത്തിനുശേഷം വിളപ്പിൽശാലയിലെ വീട്ടിലേക്കു കൊണ്ടുപോയി. വയനാട്ടിൽ ജോലിചെയ്യുന്ന സ്മിതയുടെ അച്ഛൻ രാത്രി െവെകി നാട്ടിലെത്തിയതിനാൽ ശവസംസ്‌കാരം വെള്ളിയാഴ്ച ഉച്ചത്തേക്ക് മാറ്റി.\nContent Highlights: husband killed wife in Nedumangaadu


ജനനതീയതിനോക്കി സ്വഭാവരഹസ്യം അറിയാം - Astrology Articles | Astrology News\nHome/സ്പെഷ്യല്/ജനനതീയതിനോക്കി സ്വഭാവരഹസ്യം അറിയാം\nസംഖ്യാജ്യോതിഷമനുസരിച്ച്, ഒന്നുമുതല് ഒന്‍പതു വരെയുള്ള എല്ലാ സംഖ്യകള്‍ക്കും ഓരോ പ്രത്യേകതകള് ഉണ്ട്. ഒരാളുടെ വ്യക്തിത്വത്തിന്റെ ആഴമളക്കുവാന് അയാളുടെ ജനനതീയതിവഴി സാധ്യമാകും.\nനിങ്ങളുടെ ജനനതീയതി ഉപയോഗിച്ച് നിങ്ങളുടെ ലൈഫ് പാത്ത് നമ്പര് കണ്ടെത്താം\n1) നിങ്ങളുടെ ജനന മാസം, തീയതി, വര്‍ഷം എന്നിവ അക്കങ്ങള് ആയി എഴുതുക\nമാര്‍ച്ച് 24, 1950 = 03/24/1950\n2)ജനനതീയതിയിലെ എല്ലാ സംഖ്യകളും തമ്മില് കൂട്ടുക.\n03/24/1950> 0+3+2+4+1+9+5+0= 24\n3)ഈ തുകയിലെ ഒരക്കം കിട്ടുന്നത് വരെയോ അല്ലെങ്കില് 11, 22 എന്നീ സംഖ്യകളില് ഏതെങ്കിലുമോ കിട്ടുന്നത് വരെയോ തമ്മില് കൂട്ടുക.\nഈ സംഖ്യയാണ് നിങ്ങളുടെ ലൈഫ് പാത്ത് നമ്പര്. ഇതു നിങ്ങളുടെ വ്യക്തിത്വത്തെ സ്വാധീനിക്കുന്ന ഒന്നാണെന്നു സംഖ്യാജ്യോതിഷം പറയുന്നു.\nസംഖ്യാശാസ്ത്രമനുസരിച്ച്, ഒന്ന് സ്വാതന്ത്ര്യത്തിന്റെ ലക്ഷണമാണ്. ഇവര്‍ക്ക് ലക്ഷ്യബോധം വളരെ കൂടുതല് ആയിരിക്കും.ഇവര് എന്തെങ്കിലും ഒന്ന് നടക്കണമെന്നു വിചാരിച്ചാല്, പിന്നെ ഒരു തടസ്സവും അവരെ ബാധിക്കുകയില്ല. ഏകാഗ്രതയോടെ മുന്നേറിയാല് മഹത് വ്യക്തിയാകാനുള്ള എല്ലാ കഴിവുകളുമുള്ളവരാണെങ്കിലും മറ്റുള്ളവരുടെ മനസ്സിനെ അറിയാനുള്ള കഴിവുകള് ഇവര്‍ക്ക് കുറവായിരിക്കും.\nഇവര് വീണ്ടുവിചാരമുള്ള ആളുകളായിരിക്കും. സംഘമായി പ്രവര്‍ത്തിക്കുവാനും, പ്രശ്‌നങ്ങള് പെട്ടെന്ന് പരിഹരിക്കാനുമുള്ള ഇവരുടെ കഴിവ് ശ്രദ്ധിക്കേണ്ടതാണ്. ഇവര് ഒരു വിഷയത്തിന്റെ രണ്ടു വശത്തുനിന്നും ചിന്തിക്കുന്നവരും, പ്രശ്‌നങ്ങള് വന്നാല് പെട്ടെന്ന് പരിഹാരം കണ്ടെത്താന് കഴിയുകയോ അല്ലെങ്കില് അതില് പകച്ച് പോവുകയോ ചെയ്യുന്ന കൂട്ടരുമാണ് .\nസമൂഹത്തോട് ഇണങ്ങി ജീവിക്കാന് താത്പര്യപ്പെടുന്ന കൂട്ടരാണ് ഇവര്. രസികരും മറ്റുള്ളവരോട് നന്നായി ഇടപെഴകുന്നവരുമായ ഇവര്, ആഘോഷം നിറഞ്ഞ ജീവിതം നയിക്കാന് ആഗ്രഹിക്കുന്നവരാണ്. വളരെ അധികം സര്‍ഗാത്മക ശേഷിയുള്ള ഇവര്, പല കലാ മേഖലയിലും കഴിവ് പ്രകടിപ്പിക്കാന് കെല്പുള്ളവരാണ്. എന്നാല്, ഇവര്‍ക്ക് കൂടെയുള്ളവരുടെ പിന്‍ബലം ഒഴിവാക്കാന് പറ്റാത്തതിനാല്, ദിശ മാറി സഞ്ചരിക്കാനുള്ള സാധ്യത കൂടുതലാണ്.\nനാലാം ഗണത്തില് പെടുന്നവര് പ്രായോഗിക ബുദ്ധിയില് മുന്‍പന്തിയില് നില്‍ക്കുന്നവരാണ്. ഏത് വിധേനയും വിശ്വസിക്കാവുന്ന ആളുകളാണ് ഇവര്. നിശ്ചയദാര്‍ഢ്യം ഇവരെ തീരുമാനങ്ങളെടുക്കാന് വേഗം സഹായിക്കും. ശാസ്ത്രപരവും ധാര്‍മ്മികവുമായ ജോലികള് ആണ് ഇവര്‍ക്ക് യോജിക്കുന്നത്. പ്രായോഗികമായി ചിന്തിക്കുന്നവരും, എന്നാല് എതിര്‍പ്പുകള് ഇഷ്ടമല്ലാത്തവരുമാണ് ഇവര്.\nദീര്‍ഘവീക്ഷണം ഉള്ളവരാണ് ഇവര്. സാഹസികമനോഭാവമുള്ളവരും,ഒരു സ്ഥലത്ത് നിരന്തരം നില്‍ക്കാന് ഇഷ്ടമല്ലാത്തവരുമായ ഇവര് ഏത് മേഖലയില് ചെന്നാലും, സ്വല്പം സമയമെടുത്തിട്ടാണെങ്കിലും വിജയം കൈവരിക്കാറുണ്ട്. സ്വാതന്ത്രവും ഉള്ളുതുറന്ന് നില്ക്കാന് കഴിയുകയും ചെയ്യുന്ന സ്ഥലങ്ങളില് ഇവര് കൂടുതല് സന്തോഷഭരിതരാകുന്നു.\nREAD പ്രഭാതത്തില് പശുവിനെ കണികണ്ടാല്\nഉത്തരവാദിത്വബോധമുള്ളവരാണിവര്. മറ്റുള്ളവര്‍ക്കുവേണ്ടി നിലകൊള്ളുന്ന മനോഭാവവും ഇവരുടെ പ്രത്യേകതയാണ്. ഇവര്‍ക്ക് ന്യായവും ധാര്‍മികവുമായ തീരുമാനങ്ങളെടുക്കാന് സാധിക്കും. മനുഷ്യത്വപരമായ ചിന്തകളും കൂടെയുള്ളവരെ സംരക്ഷിക്കുവാനുള്ള മനോഭാവവുമുള്ളതിനാല് അവര് ഒന്നുകില് മറ്റുള്ളവരുടെ മേല് ആധിപത്യം സ്ഥാപിക്കാന് ശ്രമിക്കുകയോ അല്ലെങ്കില് കൂടുതല് ത്യാഗ മനോഭാവമുള്ള ആളാകുകയോ ചെയ്യും.\nദീര്‍ഘവീക്ഷണം കൂടുതലായി ഉള്ളവരാണ് ഇവര്. സ്വതവേ ബുദ്ധിയുള്ളവരും സത്യാന്വേഷികളുമായിരിക്കും. എല്ലാം സൂക്ഷ്മമായി നിരീക്ഷിക്കുന്ന ഇവര്, ഒന്നുകില് സ്വന്തം വാദങ്ങള്‍ക്ക് വേണ്ടി തര്‍ക്കിക്കുകയോ അല്ലെങ്കില് സ്വന്തമായി കാര്യങ്ങളെ നിരീക്ഷിച്ച് മനസ്സിലാക്കുകയും ചെയ്യും. അനാവശ്യ കാര്യങ്ങള് ആലോചിച്ച് വിഷമിക്കുക എന്നത് ഇക്കൂട്ടരുടെ ഒരു പോരായ്മയാണ്.\nഇവര് ആഗ്രഹങ്ങളും ഇച്ഛകളും കൂടുതലുള്ളവരായിരിക്കും. ഇവര് സമ്പല്‍സമൃദ്ധിയുള്ളവരും പ്രായോഗിക തലത്തില് ചിന്തിക്കുന്നവരും ആയിരിക്കും. ഇതിനാല് ഇവര് വളരെ അധികം ആലോചനകള്‍ക്കും ചിന്തകള്‍ക്കും ശേഷം മാത്രമേ എന്തും ചെയ്യൂ. എന്നതിനാല് ഒരു ബിസിനസ് മുന്‍പോട്ട് കൊണ്ടുപോകാന് എളുപ്പം സാധിക്കും. അവരവരുടെ തെറ്റുകള് സ്വയം തിരുത്താന് ശ്രമിക്കുന്നതിനാല് ഇവരുടെ ചിന്തകള് വസ്തുനിഷ്ഠവും നിഷ്പക്ഷവും ആയിരിക്കും.\nREAD നിലവിളക്ക് തെളിക്കലിന്റെ ഫലമറിയാം\nനിസ്വാര്‍ത്ഥ സേവനമനുഷ്ഠിക്കുന്നവരും, എന്ത് കാര്യവും മുഴുവനായി അറിഞ്ഞ് മാത്രം പ്രവര്‍ത്തിക്കുന്നവരുമായിരിക്കും ഇവര്. മറ്റുള്ളവര്‍ക്ക് വേണ്ടി എന്തും കൊടുക്കുവാന്‍മാത്രം നിലകൊള്ളുന്നവരാണ് ഇവര്. സമൂഹത്തില് ഒരു പ്രശ്‌നം കണ്ടാല് ഇവര് സ്വയം അത് നേരെയാക്കാനായി ഇറങ്ങിത്തിരിക്കുകയും അത് മിക്കപ്പോഴും പ്രശ്‌നങ്ങളില് ചെന്ന് ചാടിക്കുകയും ചെയ്യും.\nഅക്കം ഒന്നിന്റെയും രണ്ടിന്റെയും കഴിവുകള് ഒത്തുചേര്‍ന്നതാണ് പതിനൊന്നുകാര്. നേതൃത്വപാടവവും, ഉള്ളറിവുകളുമുള്ള ആളുകളായതിനാല് ഒരു പ്രശ്‌നത്തിന്റെ എല്ലാ വശങ്ങളും മനസ്സിലാക്കാനുള്ള കഴിവുകള് അവര്‍ക്ക് സ്വതസിദ്ധമായിരിക്കും. ഈ കഴിവ് അവരെ ഒരു വലിയ നേതാവും മാര്‍ഗ്ഗദര്‍ശിയുമാകാന് സഹായിക്കുന്നു.\nദീര്‍ഘവീക്ഷണവും ആഗ്രഹങ്ങള് സഫലമാക്കാനുള്ള കഴിവുകളുമുള്ള ഇവര് അക്കം രണ്ടിന്റെയും നാലിന്റെയും കഴിവുകളുള്ളവരാണ്. പ്രവര്‍ത്തനം മൂലം വലിയ വലിയ കാര്യങ്ങള് നിറവേറ്റാന് ഇവര്‍ക്ക് സാധിക്കും. ആത്മീയമായ ചിന്തകളുള്ളവരാണെങ്കിലും, ശരിയായ ദിശയിലുള്ള ചിന്തകള് അല്ലെങ്കില് ഇക്കൂട്ടര് മറ്റുള്ളവരുടെ മേല് ആധിപത്യം സ്ഥാപിക്കുകയും, സ്ഥലകാലബോധമില്ലാതെ സംസാരിക്കുകയും ചെയ്യും.\nMadhu ps says:\nഅപ്പോൾ 33 യോ? അതും മാസ്റ്റർ നമ്പർ അല്ലെ?? എന്റേത് 33 ആണ് വരുന്നത്


ഇരുപത്തിയൊന്നാം നൂറ്റാണ്ടിൽ പ്രണവ് എത്തിയത് എങ്ങനെ ? - M Today Online\nതാൻ നായകൻ ആയി എത്തിയ ആദ്യ ചിത്രം തന്നെ ബ്ലോക്ക്ബസ്റ്റർ വിജയം ആയതോടെ പ്രണവ് എന്ന യുവ താരത്തിന്റെ താര മൂല്യം ഇന്ന് മലയാളത്തിലെ പല പരിചയ സമ്പന്നരായ യുവതാരങ്ങൾക്കൊപ്പം എത്തി. ജീത്തു ജോസെഫ് ഒരുക്കിയ ആദിയിൽ പ്രണവ് കാഴ്ച വെച്ചത് മലയാള സിനിമയിലെ ഇന്നത്തെ ഒരു യുവ താരവും കാഴ്ച വെച്ചിട്ടില്ലാത്ത തരത്തിലുള്ള ഗംഭീര ആക്ഷൻ പ്രകടനമാണ്. അത് തന്നെയാണ് ഇരുപത്തിയൊന്നാം നൂറ്റാണ്ട് എന്ന ചിത്രവും പ്രണവിലേക്കു എത്താൻ കാരണമായത്. അത് വെളിപ്പെടുത്തുന്നത് ഈ ചിത്രം സംവിധാനം ചെയ്ത അരുൺ ഗോപി തന്നെയാണ്.\nപ്രണവിന്റെ താര മൂല്യത്തിന് ഒപ്പം ഈ ചിത്രത്തിലെ നായകന് വേണ്ട മെയ്‌വഴക്കവും ഉള്ളത് കൊണ്ടാണ് ഈ ചിത്രത്തിൽ പ്രണവിനെ കാസ്റ്റ് ചെയ്തത് എന്ന് അരുൺ ഗോപി പറയുന്നു. ഈ ചിത്രത്തിൽ ഒരു സർഫിങ് ഇൻസ്ട്രക്റ്റർ ആയാണ് പ്രണവ് അഭിനയിക്കുന്നത്. ഈ ചിത്രത്തിൽ അഭിനയിക്കുന്നതിനായി ഒരു മാസത്തോളം ഇൻഡോനേഷ്യയിലെ ബാലിയിൽ പോയി സർഫിങിൽ പരിശീലനം നേടിയിരുന്നു പ്രണവ്. മുളകുപാടം ഫിലിമ്സിന്റെ ബാനറിൽ ടോമിച്ചൻ മുളകുപാടം ആണ് ഈ ചിത്രം നിർമ്മിച്ചത്. വരുന്ന ഇരുപത്തിയാറിനു ഇരുപത്തിയൊന്നാം നൂറ്റാണ്ട് റിലീസ് ചെയ്യും. പുതുമുഖമായ സായ ഡേവിഡ് നായികാ വേഷത്തിൽ എത്തുന്ന ഈ ചിത്രം രചിച്ചതും അരുൺ ഗോപി തന്നെയാണ്.\nഇരുപത്തിയൊന്നാം നൂറ്റാണ്ട് ഒരു റൊമാന്റിക് എന്റെര്‍റ്റൈനെര് ആണെന്നാണ് സൂചന. അതേസമയം ഹൈ വോള്‍ടേജ് അക്ഷന് സീനുകളുമുണ്ട് ചിത്രത്തില്. ഒരു സര്‍ഫറുടെ വേഷത്തിലാണ് പ്രണവ് ചിത്രത്തില് എത്തുന്നത്. പീറ്റര് ഹെയ്ന് ചിത്രത്തിന്റെ ആക്ഷന് രംഗങ്ങള് ഒരുക്കുന്നു. ചിത്രത്തിലെ വേഷത്തിനു വേണ്ടി പ്രണവ് ബാലിയില് ഒരു മാസത്തോളം നീണ്ട സര്‍ഫിങ് ട്രെയിനിങ് എടുത്തിരുന്നു.\nമുളകുപാടം ഫിലിംസിന്റെ ബാനറിൽ നിർമിക്കുന്ന ഏഴാമത്തെ ചിത്രം കൂടിയാണിത്. അരുൺ ഗോപിയുടെ ആദ്യചിത്രമായ രാമലീല നിർമിച്ചതും ടോമിച്ചൻ മുളകുപാടമായിരുന്നു.വമ്പൻ ടീമുകളാണ് സിനിമയ്ക്കായി അണിചേരുന്നത്. സിനിമയുടെ ആക്ഷൻ കൈകാര്യം ചെയ്യുന്നത് പീറ്റർ ഹെയ്ൻ ആണ്. സംഗീതം ഗോപിസുന്ദർ. ഛായാഗ്രഹണം അഭിനന്ദ് രാമാനുജൻ. എഡിറ്റിങ് വിവേക് ഹർഷൻ. ആർട്ട്–ജോസഫ് നെല്ലിക്കൽ. പ്രൊഡക്ഷൻ കണ്ട്രോളർ–നോബിൾ ജേക്കബ്.സിനിമയുടെ തിരക്കഥയും അരുൺ തന്നെ. സിനിമയുടെ മറ്റുവിവരങ്ങൾ പുറത്തുവിട്ടിട്ടില്ല.\nജീത്തു ജോസഫിന്റെ അസ്സോസിയേറ്റായി സിനിമയിൽ രണ്ടാംവരവ് അറിയിച്ച പ്രണവ് ആദ്യമായി നായകനായി എത്തിയ സിനിമയായിരുന്നു ആദി. കണ്ണഞ്ചിപ്പിക്കുന്ന ആക്ഷൻ രംഗങ്ങൾകൊണ്ടും സ്വാഭാവിക അഭിനയശേഷി കൊണ്ടും പ്രണവ് പ്രേക്ഷകരുടെ ഇഷ്ടം നേടി. യുവനടന്റെ അരങ്ങേറ്റത്തിന് ലഭിക്കുന്ന ഏറ്റവും ഉയർന്ന കലക്ഷൻ തുകയും ആദി വാരിക്കൂട്ടി.


കിഫ്ബിക്കെതിരെ എൻഫോഴ്‌സ്‌മെന്റ് അന്വേഷണം നടക്കുന്നുണ്ടെന്ന് കേന്ദ്രം – Times Kerala\nകിഫ്ബിക്കെതിരെ എൻഫോഴ്‌സ്‌മെന്റ് അന്വേഷണം നടക്കുന്നുണ്ടെന്ന് കേന്ദ്രം\nന്യൂഡൽഹി: കിഫ്ബിക്കെതിരെ എന്‍ഫോഴ്‌സ്‌മെന്റ് ഡയറക്ടറേറ്റ് അന്വേഷണം നടത്തുന്നുണ്ടെന്ന് കേന്ദ്രസര്‍ക്കാര് . 250 കോടി രൂപ യെസ് ബാങ്കില് നിക്ഷേപിച്ചതുമായി ബന്ധപ്പെട്ട കേസിലാണ് അന്വേഷണം നടക്കുന്നത് . കിഫ്ബി സിഇഒയ്‌ക്കെതിരെയും അന്വേഷണം നടക്കുന്നുണ്ടെന്നും അന്വേഷണത്തിന്റെ വിവരങ്ങള് ഇപ്പോള് പുറത്തുവിടാനാകില്ലെന്നും കേന്ദ്രസര്‍ക്കാര് പാര്‍ലമെന്റില് അറിയിച്ചു .\nസ്വര്‍ണ കള്ളക്കടത്തിന് പിന്നാലെയാണ് കേരള സര്‍ക്കാരുമായി ബന്ധപ്പെട്ട കിഫ്ബിക്കെതിരെയും ഇ.ഡി. അന്വേഷണം നടക്കുന്നത് . രാജ്യസഭയിൽ കിഫ്ബിക്കെതിരെ ഏതെങ്കിലും തരത്തിലുള്ള അന്വേഷണം നടക്കുന്നുണ്ടോയെന്ന ചോദ്യത്തിന് മറുപടിയായി ധനകാര്യവകുപ്പ് സഹമന്ത്രി അനുരാഗ് ഠാക്കൂറാണ് ഇക്കാര്യം അറിയിച്ചത് .\n250 കോടി രൂപ യെസ് ബാങ്കില് നിക്ഷേപിച്ചതുമായി ബന്ധപ്പെട്ട് ഒരു പരാതി ലഭിച്ചിരുന്നു. ഇതിന്റെ അടിസ്ഥാനത്തിലാണ് ഇ.ഡി. അന്വേഷണം നടക്കുന്നതെന്നാണ് സര്‍ക്കാര് വ്യക്തമാക്കിയത് .\nമൺവിള ഫാമിലി പ്ലാസ്റ്റിക്കിലെ 110 ജീവനക്കാര്‍ക്ക് കോവിഡ് സ്ഥിരീകരിച്ചു


കൊയിലാണ്ടി ന്യൂസ് ഡോട് കോമും Sky ടൂർസ് & ട്രാവൽസ് കൊയിലാണ്ടിയും അവതരിപ്പിക്കുന്നു: കൊയിലാണ്ടിയുടെ വാര്‍ത്താ താരം 2021; ആദ്യഘട്ട വോട്ടിങ്ങിനായുള്ള പതിനാല് പേരുടെ പട്ടിക ഇതാ… – Koyilandy News\nകൊയിലാണ്ടി ന്യൂസ് ഡോട് കോമും Sky ടൂർസ് & ട്രാവൽസ് കൊയിലാണ്ടിയും അവതരിപ്പിക്കുന്നു: കൊയിലാണ്ടിയുടെ വാര്‍ത്താ താരം 2021; ആദ്യഘട്ട വോട്ടിങ്ങിനായുള്ള പതിനാല് പേരുടെ പട്ടിക ഇതാ…\nBy koyilandynews.com - January 18, 2022\nകൊയിലാണ്ടി: കൊവിഡ് മഹാമാരിയുടെ ആഘാതത്താല് നിറം മങ്ങിയ വര്‍ഷമായിരുന്നു 2021. എന്നാല് കൊവിഡിനിടയിലും പ്രതീക്ഷയുടെ നേര്‍ത്ത കിരണങ്ങളായി നിരവധി വാര്‍ത്തകളും വാര്‍ത്താമുഖങ്ങളും നമ്മുടെ മുന്നില് ഉണ്ടായിരുന്നു. നമ്മുടെ കൊയിലാണ്ടിയിലും ഉണ്ട് അത്തരം നിരവധി വാര്‍ത്താ താരങ്ങള്.\nഇത്തരത്തില് 2021 ല് വാർത്തകളിലൂടെ ഏറ്റവും കൂടുതല് ശ്രദ്ധേയനായ കൊയിലാണ്ടി സ്വദേശിയെ കണ്ടെത്തുകയാണ് കൊയിലാണ്ടി ന്യൂസ് ഡോട് കോമും Sky ടൂർസ് & ട്രാവൽസ് കൊയിലാണ്ടിയും അവതരിപ്പിക്കുന്ന കൊയിലാണ്ടിയുടെ വാര്‍ത്താ താരം 2021 എന്ന പരിപാടിയിലൂടെ. ഞങ്ങളുടെ എഡിറ്റോറിയല് ടീം സൂക്ഷ്മപരിശോധനയിലൂടെ കണ്ടെത്തിയ വ്യക്തികള് ഉള്‍പ്പെട്ട ചുരുക്കപ്പട്ടികയില് നിന്ന് വായനക്കാരാണ് കഴിഞ്ഞ വര്‍ഷത്തെ കൊയിലാണ്ടിയുടെ വാര്‍ത്താ താരത്തെ തെരഞ്ഞെടുക്കുന്നത്.\nനമ്മുടെ നാടിന്റെ അഭിമാനതാരങ്ങളായ പതിനാല് പേരെയാണ് കൊയിലാണ്ടി ന്യൂസ് ഡോട് കോം എഡിറ്റോറിയല് ടീം കണ്ടെത്തിയിരിക്കുന്നത്. ഇവര് ഓരോരുത്തരും നമുക്ക് സുപരിചിതരാണ്. അവരവരുടെ മേഖലകളില് മികച്ച രീതിയില് പ്രവര്‍ത്തിക്കുന്ന ഇവർ ഓരോരുത്തരും വാർത്താ താരങ്ങൾ തന്നെയാണ്.\nഇവരില് ആരെയാണ് കൊയിലാണ്ടിക്കാർ വാർത്താ താരമായി തെരഞ്ഞെടുക്കുക എന്നതാണ് ഇനിയുള്ള ദിവസങ്ങളിൽ ആകാംക്ഷയോടെ നമ്മൾ കാത്തിരിക്കുന്നത്. പൂർണ്ണമായും ജനാധിപത്യപരമായി വോട്ടിങ്ങിലൂടെയാണ് വാർത്താ താരത്തെ കണ്ടെത്തുക.\nഇന്ന് വൈകീട്ട് ഏഴ് മണി മുതൽ വായനക്കാർക്ക് തങ്ങളുടെ വാർത്താ താരത്തെ കണ്ടെത്താനായുള്ള വോട്ടിങ് ആരംഭിക്കും. ആദ്യഘട്ട വോട്ടിങ്ങിനായി കൊയിലാണ്ടി ന്യൂസ് ഡോട് കോം എഡിറ്റോറിയൽ ടീം കണ്ടെത്തിയ പതിനാല് പേരെ അറിയാം.\n1. അഡ്വ. കെ.പ്രവീൺ കുമാർ\nകോഴിക്കോട് ജില്ലാ കോൺഗ്രസ് കമ്മിറ്റി അധ്യക്ഷൻ. കെ.പി.സി.സിയുടെ നേതൃമാറ്റത്തെ തുടർന്ന് ജില്ലയിൽ കോൺഗ്രസിനെ നയിക്കാനായി എത്തിയ അഡ്വ. കെ.പ്രവീൺ കുമാർ കീഴരിയൂർ സ്വദേശിയാണ്.\n2. ബിന്ദു അമ്മിണി\nവനിതാ-ദളിത് ആക്റ്റിവിസ്റ്റും അഭിഭാഷകയുമായ ബിന്ദു അമ്മിണി എതിർപ്പുകൾ മറികടന്ന് ശബരിമല ക്ഷേത്രത്തിൽ ദർശനം നടത്തിയതോടെ ദേശീയതലത്തിൽ വരെ ശ്രദ്ധിക്കപ്പെട്ടു. ഇതേ തുടർന്ന് സംഘപരിവാറിൽ നിന്ന് നിരന്തരമായി ആക്രമണങ്ങൾ നേരിടുകയും അതിനെ ധീരമായി നേരിടുകയും ചെയ്തതിലൂടെയാണ് 2021 ൽ വാർത്തകളിൽ നിറഞ്ഞത്. പൊയിൽക്കാവ് സ്വദേശിനിയാണ്.\nമണ്ണിനെയും മരങ്ങളെയും പ്രകൃതിയെയും നിസ്വാർത്ഥമായി സ്നേഹിക്കുകയും പരിപാലിക്കുകയും ചെയ്യുന്ന സി.രാഘവൻ അരിക്കുളം സ്വദേശിയാണ്. തന്റെ പ്രവർത്തനങ്ങൾക്കുള്ള അംഗീകാരമായി സംസ്ഥാന വനം വന്യജീവി വകുപ്പിന്റെ 2021 ലെ വനമിത്ര പുരസ്‌കാരം അദ്ദേഹത്തെ തേടിയെത്തി.\n4. ഡോ. സന്ധ്യ കുറുപ്പ്\nകോവിഡ് മഹാമാരിയെ ലോകം നേരിടുമ്പോൾ നമ്മുടെ കൊയിലാണ്ടിയിൽ അതിന് നേതൃത്വം നൽകിയത് ഡോ. സന്ധ്യ കുറുപ്പാണ്. കൊയിലാണ്ടി താലൂക്ക് ഹെഡ് ക്വാർട്ടേഴ്സ് ആശുപത്രിയിലെ ജനറൽ മെഡിസിൻ ഡോക്ടറായ സന്ധ്യ കുറുപ്പ് കോവിഡ് നോഡൽ ഓഫീസർ കൂടിയാണ്.\nപത്ത് വർഷം കൊയിലാണ്ടിയെ പ്രതിനിധീകരിച്ച ശേഷം 2021 ൽ നിയമസഭയുടെ പടിയിറങ്ങിയ കെ.ദാസൻ പുളിയഞ്ചേരി സ്വദേശിയാണ്. കൊയിലാണ്ടി നഗരസഭയുടെ ചെയർമാൻ കൂടിയായിരുന്ന അദ്ദേഹം ഇപ്പോൾ പൊതുപ്രവർത്തന രംഗത്ത് സജീവമായി തുടരുന്നു.\n6. കാനത്തിൽ ജമീല\nകൊയിലാണ്ടിയുടെ എം.എൽ.എയായ കാനത്തിൽ ജമീല അത്തോളി സ്വദേശിനിയാണ്. മികച്ച ഭൂരിപക്ഷത്തോടെയാണ് കൊയിലാണ്ടിക്കാർ 2021 ൽ കാനത്തിൽ ജമീലയെ ജയിപ്പിച്ചത്.\n7. മനു അശോക്\nവൻ വിജയമായ ‘ഉയരെ’ എന്ന ആദ്യചിത്രത്തോടെ കൊയിലാണ്ടിയുടെ അഭിമാനതാരമായ സംവിധായകൻ. 2021 ൽ പുറത്തിറങ്ങിയ ‘കാണക്കാണെ’ എന്ന ചിത്രവും ഏറെ ശ്രദ്ധിക്കപ്പെടുകയും പ്രേക്ഷക പ്രശംസ നേടുകയും ചെയ്തു. ചേമഞ്ചേരി സ്വദേശിയാണ്.\n8. എൻ.സുനിൽ കുമാർ\nകൊയിലാണ്ടി സർക്കിൾ ഇൻസ്പെക്ടറായ എൻ.സുനിൽ കുമാർ നിരവധി കേസുകൾ സമർത്ഥമായി തെളിയിച്ച ഉദ്യോഗസ്ഥനാണ്. മുമ്പ് കൊയിലാണ്ടി സബ് ഇൻസ്പെക്ടറായിരുന്ന അദ്ദേഹം കൊയിലാണ്ടിയിൽ നടത്തിയ പ്രവർത്തനങ്ങളുടെയും കേസന്വേഷണങ്ങളുടെയും പേരിൽ ശ്രദ്ധേയനായ അദ്ദേഹം പൊലീസിലെ ജനകീയ മുഖമാണ്.\n9. നിധീഷ് നടേരി\nമാധ്യമപ്രവർത്തകനും ചലച്ചിത്ര ഗാനരചയിതാവുമാണ് നിധീഷ് നടേരി. ക്യാപ്റ്റൻ, വെള്ളം തുടങ്ങിയ ചിത്രങ്ങളിലെ പാട്ടുകൾക്കായി തൂലിക ചലിപ്പിച്ചു. വെള്ളം എന്ന ചിത്രത്തിലെ നിധീഷ് രചിച്ച ‘ആകാശമായവളേ’ എന്ന ഗാനത്തിലൂടെയാണ് ഷഹബാസ് അമന് സംസ്ഥാന ചലച്ചിത്ര പുരസ്കാരം ലഭിച്ചത്. കൊയിലാണ്ടി നടേരി സ്വദേശിയാണ്.\n10. റിഹാൻ റാഷിദ്\nകൊയിലാണ്ടിയുടെ എഴുത്തുകാരനാണ് റിഹാൻ റാഷിദ്. നോവലുകളും യാത്രാ വിവരണങ്ങളും ഉൾപ്പെടെ നിരവധി പുസ്തകങ്ങൾ അദ്ദേഹത്തിന്റെതായി പ്രസിദ്ധീകരിച്ചിട്ടുണ്ട്. കൊയിലാണ്ടി സ്വദേശിയാണ്.\n11. രോഹൻ കുന്നുമ്മൽ\nഅണ്ടർ-19 ദേശീയ ക്രിക്കറ്റ് ടീമിൽ ഇടം പിടിച്ച കൊയിലാണ്ടിയുടെ അഭിമാനമായ യുവ ക്രിക്കറ്റ് താരം. കഴിഞ്ഞ വർഷം നടന്ന വിവിധ ടൂർണ്ണമെന്റുകളിലെ മികച്ച ബാറ്റിങ് പ്രകടനത്തിലൂടെ വാർത്തകളിൽ നിറഞ്ഞു. കൊല്ലം മന്ദമംഗലം സ്വദേശിയാണ് രോഹൻ.\n12. ഷഫീഖ് വടക്കയിൽ\nപയ്യോളി നഗരസഭയുടെ പ്രഥമ ചെയർമാൻ. പതിനേഴാം ഡിവിഷനായ തച്ചൻകുന്നിൽ നിന്നാണ് അദ്ദേഹം വിജയിച്ചത്. കോൺഗ്രസ് ബ്ലോക്ക് കമ്മിറ്റി ജനറൽ സെക്രട്ടറി കൂടിയാണ് അദ്ദേഹം.\n13. ഷാഫി കൊല്ലം\nപ്രത്യേകിച്ചൊരു മുഖവുര ആവശ്യമില്ലാത്ത കൊയിലാണ്ടിയുടെ സ്വന്തം പാട്ടുകാരൻ. മോഹൻലാൽ-പ്രിയദർശൻ കൂട്ടുകെട്ടിൽ 2021 ൽ പുറത്തിറങ്ങിയ ‘മരക്കാർ: അറബിക്കടലിന്റെ സിംഹം’ എന്ന ചിത്രത്തിലെ ഏറെ ശ്രദ്ധിക്കപ്പെട്ട ഗാനത്തിന് വരികളെഴുതി. കൊല്ലം സ്വദേശിയാണ്.\nകെ-റെയിൽ വിരുദ്ധ സമര സമിതിയുടെ ചെയർമാൻ. മുസ്ലിം ലീഗ് നേതാവായ അദ്ദേഹം മുൻ പി.എസ്.സി അംഗം കൂടിയാണ്. വെങ്ങളം കാട്ടിലെപ്പീടിയിലാണ് അദ്ദേഹം താമസിക്കുന്നത്.\nപന്തലായനി കൃഷ്ണകൃപയിൽ ചെറുകുറ്റി നിലംപറമ്പിൽ ലക്ഷ്മി അന്തരിച്ചു\nവിദ്യാഭ്യാസ മന്ത്രി വി ശിവന്‍കുട്ടിക്ക് കൊവിഡ്; ആശുപത്രിയിൽ പ്രവേശിപ്പിച്ചു


June 20, 2013 Anweshanam Business Home\nയൂ.എസ് ഡോളറുമായുള്ള വിനിമയത്തില് രൂപയ്ക്ക് കനത്ത മൂല്യത്തകര്‍ച്ച\nന്യൂഡല്‍ഹി: യൂ.എസ് ഡോളറുമായുള്ള വിനിമയത്തില് രൂപയ്ക്ക് കനത്ത മൂല്യത്തകര്‍ച്ച. ഡോളറിന് 59.92 രൂപ എന്ന നിരക്കിലാണ് രാവിലെ വിനിമയം ആരംഭിച്ചത്. വൈകാതെ ഇത് 59.94 എന്ന നിരക്കിലേക്ക് താഴ്ന്നു. ബുധനാഴ്ച ...\tഅസംസ്‌കൃത എണ്ണവില കുറഞ്ഞു\nഡല്‍ഹി :അസംസ്‌കൃത എണ്ണയുടെ ഇന്ത്യയ്‌ക്ക് ബാധകമായ അന്താരാഷ്‌ട്ര വില ബാരലിന് 103.20 ഡോളറായി കുറഞ്ഞു. 2013 ജൂണ് 18-ലെ നിരക്കാണ്...\tറയില്‍വേ വരുമാനം 12.73 ശതമാനം വര്‍ദ്ധിച്ചു\nകൊച്ചി: സ്വര്‍ണ്ണവില കുറഞ്ഞു. പവന് 80 രൂപ കുറഞ്ഞ് 20,800 രൂപയിലെത്തി. ഗ്രാമിന് 10 രൂപ കുറഞ്ഞ് 2,600 രൂപയിലാണ് വ്യാപാരം നടക്കുന്...\tMore »


പ്രളയം; മരിച്ചവരുടെ കുടുംബത്തിനു പ്രധാനമന്ത്രി രണ്ട് ലക്ഷം രൂപ ധനസഹായം പ്രഖ്യാപിച്ചു\nWeb Desk Dec 6, 2015, 11:51 am IST\nന്യൂഡല്‍ഹി: ചെന്നൈയില് കനത്ത മഴയിലും പ്രളയത്തിലും മരണമടഞ്ഞവരുടെ കുടുംബത്തിനു പ്രധാനമന്ത്രി നരേന്ദ്രമോദി രണ്ടുലക്ഷം രൂപ വീതം ധനസഹായം പ്രഖ്യാപിച്ചു. പ്രളയത്തില് പരിക്കേറ്റവര്‍ക്ക് നേരത്തെ പ്രധാനമന്ത്രിയുടെ ദുരിതാശ്വാസ നിധിയില് നിന്നും അമ്പതിനായിരം രൂപ അടിയന്തിര സഹായമായി അനുവദിച്ചിരുന്നു.\nരണ്ടാഴ്ചയായി തുടരുന്ന കനത്ത മഴയിലും വെള്ളപ്പൊക്കത്തിലും ഇതുവരെ 269 പേര് മരിച്ചതായാണ് റിപ്പോര്‍ട്ട്. 15000 കോടി രൂപയുടെ നാശനഷ്ടങ്ങളും കണക്കാക്കിയിട്ടുണ്ട്. കഴിഞ്ഞ ദിവസം ചെന്നൈയിലെ പ്രളയബാധിത പ്രദേശങ്ങളില് നേരിട്ടെത്തിയ നരേന്ദ്രമോദി ദുരിതാശ്വാസ പ്രവര്‍ത്തങ്ങള്‍ക്ക് 1000 കോടി രൂപയുടെ അധിക സഹായം പ്രഖ്യാപിച്ചിരുന്നു. തമിഴ്നാടിനു കേന്ദ്രം നേരത്തെ അനുവദിച്ച 940 കോടി രൂപയ്ക്ക് പുറമെയാണ് ഈ അധിക സഹായം.


ഹോണ്ടയുടെ താങ്ങാനാവുന്ന അഡ്വഞ്ചർ ബൈക്ക് NX200; ഓഗസ്റ്റ് 19-ന് വിപണിയിലേക്ക്, ടീസർ കാണാം - Malayalam DriveSpark\n4 min ago മൂന്ന് എഞ്ചിൻ ഓപ്ഷൻ, ഹാർടെക്റ്റ് പ്ലാറ്റ്ഫോം; പുതുതലമുറ Celecrio നവംബറിൽ വിപണിയിലേക്ക്\n49 min ago ചരിത്രനേട്ടവുമായി Pure EV; 18 മാസത്തിനിടെ വിറ്റത് 25,000 ഇലക്ട്രിക് സ്‌കൂട്ടറുകള്\nഅഡ്വഞ്ചർ ടൂറർ മോട്ടോർസൈക്കിളുകൾക്ക് പ്രിയം കൂടിവരുന്ന കാലത്ത് കൂടുതൽ താങ്ങാനാവുന്ന ഒരു മോഡലിനെ പരിചയപ്പെടുത്തി താരമാവാൻ ഒരുങ്ങുകയാണ് ജനപ്രിയ ഇരുചക്ര വാഹന നിർമാതാക്കളായ ഹോണ്ട.\nഎന്നാൽ ഇതിനായി ഒരുപാട് നാളൊന്നും കാത്തിരിക്കേണ്ടിയും വരില്ലെന്നതാണ് ശ്രദ്ധേയം. NX200 എന്നറിയപ്പെടുന്ന താങ്ങാനാവുന്ന അഡ്വഞ്ചർ ബൈക്ക് ഓഗസ്റ്റ് 19-ന് വിപണിയിലേക്ക് എത്തുമെന്ന സൂചനയുമായി ഹോണ്ട പുതിയൊരു ടീസർ വീഡിയോയും പങ്കുവെച്ചിരിക്കുകയാണ്.\nഹോർനെറ്റ് 2.0 കമ്യൂട്ടർ ബൈക്കിനെ അടിസ്ഥാനമാക്കിയുള്ള ഒരു അഡ്വഞ്ചർ ടൂറർ മോട്ടോർസൈക്കിളായിരിക്കും ഇതെന്നാണ് സൂചന. ഹോണ്ട ഔദ്യോഗികമായി ബൈക്കിന്റെ പേര് പുറത്തുവിട്ടിട്ടില്ലെങ്കിലും NX200 എന്ന പേര് കമ്പനി രജിസ്റ്റർ ചെയ്തിട്ടുണ്ട്.\nഹോർനെറ്റ് 2.0 മോഡലിന്റെ അതേ എഞ്ചിനും പ്ലാറ്റ്ഫോമിലുമാകും പുതിയ അഢ്വഞ്ചർ ബൈക്കിനെയും ജാപ്പനീസ് ബ്രാൻഡ് അവതരിപ്പിക്കുക. എന്നിരുന്നാലും ഹോണ്ടയുടെ പ്രീമിയം ബിഗ് വിംഗ് ഡീലർഷിപ്പുകളിലൂടെയാകും മോട്ടോർസൈക്കിളിനെ വിപണനം ചെയ്യുകയെന്നാണ് അഭ്യൂഹം.\nപുതിയ ഹോണ്ട ബൈക്ക് ഹോർനെറ്റ് 2.0 മോഡലിന്റെ അതേ 184.5 സിസി 2-വാൽവ്, എയർ-കൂൾഡ് സിംഗിൾ സിലിണ്ടർ എഞ്ചിൻ ഉപയോഗിക്കുമെന്ന് പ്രതീക്ഷിക്കുന്നു. ഇത് 17.3 bhp കരുത്തിൽ 16.1 Nm torque ഉത്പാദിപ്പിക്കാൻ പ്രാപ്‌തമാണ്.\nഅഞ്ചു സ്പീഡായിരിക്കും ഗിയർബോക്‌സും. ലോംഗ് ട്രാവൽ സസ്‌പെൻഷൻ, ഉയർന്ന ഗ്രൗണ്ട് ക്ലിയറൻസ്, ഉയർന്ന സീറ്റ് ഉയരം, വൈഡ് ഹാൻഡിൽബാർ, എൽഇഡി ലൈറ്റിംഗ്, സിംഗിൾ ചാനൽ എബിഎസ്, സമ്പൂർണ ഡിജിറ്റൽ ഇൻസ്ട്രുമെന്റ് പാനൽ എന്നിവയെല്ലാം ബൈക്കിന്റെ സവിശേഷതകളിൽ ഉൾപ്പെട്ടേക്കാം.\nഓഫ്-റോഡ് റൈഡിംഗിൽ കൂടുതൽ ഗ്രിപ്പിനായി നോബി ടയറുകളാകും NX200 അഡ്വഞ്ചറിന് ഹോണ്ട സമ്മാനിക്കുക. ഏറ്റവും പുതിയ ഹോണ്ട ബൈക്കിന്റെ വില 1.30 ലക്ഷം മുതൽ 1.80 ലക്ഷം വരെയായാക്കാമെന്നാണ് പ്രതീക്ഷിക്കുന്നത്.\nഎല്ലാ കണക്കുകളും നോക്കുമ്പോൾ ഹീറോ എക്‌സ്പൾസ് 200-ന് ഒത്ത എതിരാളിയായിരിക്കും ഹോണ്ട NX200 അഡ്വഞ്ചർ എന്ന് അനുമാനിക്കാം. ഒരു സബ് 200 സിസി മോഡലിൽ അൽപം താഴ്ന്ന പവർ കണക്കുകളാണെന്ന് തോന്നുമെങ്കിലും മികച്ച ടോർഖിനസും ട്രാക്റ്റബിലിറ്റിയും ഇതിനെ മികച്ചതും അനായാസവുമായ സിറ്റി ബൈക്ക് ആക്കും.\nഭാരക്കുറവ് കണക്കിലെടുക്കുമ്പോൾ എക്‌സ്‌പൾസിനെ പോലെ ഓഫ്-റോഡിൽ അസാമാന്യമായ പെർഫോമൻസും ഹോണ്ട NX200 മോഡലിന് കാഴ്ച്ചവെക്കാനാകും. അടുത്തിടെ ഒരു പ്രീമിയം ADV മോട്ടോർസൈക്കിൾ പുറത്തിറക്കിയെങ്കിലും സാധാരണക്കാരിലേക്ക് എത്താൻ താങ്ങാനാവുന്ന അഡ്വഞ്ചർ മോഡൽ വേണമെന്ന തോന്നലാണ് പുതിയ NX200-ന് കാരണമാകുന്നത്.\nHonda To Launch Affordable NX200 Adventure Bike On August 19. Read in Malayalam


തൃശൂര് ആരെടുക്കും ? അടിയൊഴുക്കുണ്ടാകുമോ ?അവസാനവട്ട ചിത്രം ഇങ്ങനെ - KeralaVoice\nHome Headline തൃശൂര് ആരെടുക്കും ? അടിയൊഴുക്കുണ്ടാകുമോ ?അവസാനവട്ട ചിത്രം ഇങ്ങനെ\nതൃശൂര് ആരെടുക്കും ? അടിയൊഴുക്കുണ്ടാകുമോ ?അവസാനവട്ട ചിത്രം ഇങ്ങനെ\nനാളെ തെരഞ്ഞെടുപ്പാണ്… കണ്ണടക്കാതെ, കനത്ത ജാഗ്രതയിലാണ് മുന്നണികള്. ഇന്നലെ വരെ പ്രവചിച്ചതല്ല… ഇന്ന് സാഹചര്യം മാറിയെന്ന തോന്നലിലും എന്നാല്, തികഞ്ഞ ആത്മവിശ്വാസത്തിലുമാണ് സ്ഥാനാര്‍ഥികളും പ്രവര്‍ത്തകരും. കൊട്ടിക്കലാശമുണ്ടായില്ലെങ്കിലും പ്രവര്‍ത്തകരുടെ ആവേശത്തിന് കുറവൊന്നുമുണ്ടായില്ല. അവസാന സ്ക്വാഡ് പ്രവര്‍ത്തനവും മണ്ഡലത്തി‍െന്‍റ എല്ലാ മേഖലയിലുമെത്തിയ റോഡ് ഷോയിലൂടെയുമാണ് കൊട്ടിക്കലാശമവസാനിപ്പിച്ചത്. 2016ല് വടക്കാഞ്ചേരിയൊഴികെ തൂത്തുവാരിയ ഇടതുപക്ഷത്തിന് ഇത്തവണ കണക്ക് മുട്ടുന്നില്ല. യു.ഡി.എഫിന് ആവട്ടെ ഇപ്പോഴും സംശയക്കുരുക്കിലാണ്.എങ്കിലും ആത്മവിശ്വാസത്തിന് തെല്ലും കുറവില്ല.\nസ്ഥാനാര്‍ഥി നിര്‍ണയത്തിലെയും പാര്‍ട്ടിയിലെയും തര്‍ക്കങ്ങളുടെ ബാലാരിഷ്ടതകള് മാറി മണ്ഡലങ്ങളിലെല്ലാം പ്രവര്‍ത്തനം ഏറെ ആവേശത്തിലായി. മുഖ്യമന്ത്രി പിണറായി വിജയ‍െന്‍റയും എ.ഐ.സി.സി ജനറല് സെക്രട്ടറിയുടെയും വരവോടെ ഇടത്, വലത് പ്രവര്‍ത്തകര് ആവേശത്തിലാണ്. തെരഞ്ഞെടുപ്പിന് മുമ്ബ് ബി.ജെ.പി ദേശീയ അധ്യക്ഷന് വന്ന് പോയതിനാല് കേന്ദ്ര മന്ത്രിമാരായ പ്രഹ്ലാദ്ജോഷിയും നിര്‍മല സീതാരാമനുമായിരുന്നു ബി.ജെ.പിയുടെ പ്രചാരണത്തിനെത്തിയ ദേശീയ നേതാക്കള്. താരമണ്ഡലമായി കണക്കാക്കുന്ന തൃശൂരിലാവട്ടെ, ദേശീയ നേതാക്കളാരും എത്തിയില്ലെന്നതാണ് ശ്രദ്ധേയം. പ്രചാരണത്തി‍െന്‍റ അവസാനമെത്തിയപ്പോള് കനത്ത ജാഗ്രതയിലാണ് മുന്നണികള്. നേരേത്ത കൂട്ടിവെച്ച കണക്കുകളില് വീണ്ടും പരിശോധന നടത്തി. ആത്മവിശ്വാസത്തിലും അടിയൊഴുക്കിെന്‍റ ആശങ്കയാണ് മുന്നണികള്‍ക്കുള്ളത്.\nദേശീയ രാഷ്ട്രീയം പോലും ഉറ്റുനോക്കുന്ന താരമണ്ഡലമായ തൃശൂരില് ശക്തമായ ത്രികോണ മത്സരമാണ്. ഭരണമികവും മന്ത്രി വി.എസ്. സുനില്‍കുമാറുണ്ടാക്കിയ വികസന നേട്ടങ്ങളിലും പി. ബാലചന്ദ്രന് ജയിക്കുമെന്നാണ് ഇടത് വിലയിരുത്തല്. ഗ്രൂപ്പുകള് മറന്ന് പാര്‍ട്ടി നേതാക്കളും പ്രവര്‍ത്തകരും പൂര്‍ണമായും കൂടെയുണ്ടെന്നുള്ള ആത്മവിശ്വാസവും ലീഡറുടെ മകള് എന്ന പ്രതിച്ഛായക്കുമൊപ്പം പരാജയപ്പെട്ടിട്ടും മണ്ഡലത്തില് ജനകീയ വിഷയങ്ങളില് ഇടപെട്ട് സജീവമായിരുന്നത് പത്മജ വേണുഗോപാലിന് ജയം സുനിശ്ചിതമെന്നാണ് യു.ഡി.എഫ് നിഗമനം. വൈകിയെങ്കിലും സുരേഷ് ഗോപിയുടെ വരവിന് ശേഷം പ്രവര്‍ത്തകര് ഉണര്‍ന്നു എന്നതും താരമികവും വികസന വാഗ്ദാനങ്ങളും ലോക്സഭ തെരഞ്ഞെടുപ്പില് മണ്ഡലത്തില് രണ്ടാം സ്ഥാനത്തെത്തിയതിെന്‍റയും വിജയപ്രതീക്ഷയാണ് എന്.ഡി.എക്കുള്ളത്.\nമൂന്ന് മന്ത്രിമാരുണ്ടായിരുന്നതില് ഏകമന്ത്രി എ.സി. മൊയ്തീന് മത്സരിക്കുന്നതും ഇടവേളക്ക് ശേഷം കൈപ്പത്തി ചിഹ്നത്തില് കോണ്‍ഗ്രസ് സ്ഥാനാര്‍ഥി മത്സരിക്കുന്നതിലും ശ്രദ്ധ നേടിയ കുന്നംകുളത്ത് ഇരുകൂട്ടര്‍ക്കും വിജയത്തില് കുറഞ്ഞ് ഒന്നുമില്ല. വിജയം എല്.ഡി.എഫിന് അഭിമാനപ്രശ്‌നമാണെങ്കില് ഘടകകക്ഷിയില്‍നിന്ന് ഏറ്റെടുത്ത സീറ്റില് വിജയിപ്പിച്ച് കാണിക്കേണ്ട ഉത്തരവാദിത്തമാണ് കോണ്‍ഗ്രസിനുള്ളത്. വികസനപ്രവര്‍ത്തനങ്ങള് തന്നെയാണ് ഇടതി‍െന്‍റ തുറുപ്പുശീട്ട്. വര്‍ഷങ്ങളായി കിടന്നിരുന്ന നഗരസഭ ബസ് സ്റ്റാന്‍ഡ് ഉള്‍പ്പെടെ എ.സി. മൊയ്തീന് ചൂണ്ടിക്കാണിക്കാനുണ്ട്. മണ്ഡലത്തില് സജീവമായ ജനകീയ നേതാവെന്ന പ്രതിച്ഛായയുള്ള കെ. ജയശങ്കറി‍െന്‍റ സ്ഥാനാര്‍ഥിത്വം വിജയം സമ്മാനിക്കുമെന്നാണ് യു.ഡി.എഫ് വിലയിരുത്തല്. കഴിഞ്ഞ ദിവസം റോഡ്ഷോക്കിടെയുണ്ടായ സംഘര്‍ഷവും സ്ഥാനാര്‍ഥിയുടെ വീടിന് നേരെയുണ്ടായ ആക്രമണവും അനുകൂലമാകുമെന്ന് വിശ്വസിക്കുന്നു. എന്നാല്, ഇത്തവണ കുന്നംകുളത്ത് അട്ടിമറിയാണ് ബി.ജെ.പി ജില്ല പ്രസിഡന്‍റ് കെ.കെ. അനീഷ് കുമാറിലൂടെയുണ്ടാവുകയെന്നാണ് എന്.ഡി.എയുടെ പ്രതീക്ഷ.\nദേശീയ രാഷ്ട്രീയം കാതുകൂര്‍പ്പിക്കുന്ന മണ്ഡലമായ വടക്കാഞ്ചേരിയില് യുവമുഖം. ജനകീയന് സേവ്യര് ചിറ്റിലപ്പിള്ളി എന്ന പുതുമുഖ നേതാവെന്ന മികവിലാണ് ഇടത് ക്യാമ്ബ് പ്രതീക്ഷിക്കുന്നത്. ലൈഫ് മിഷന് ഫ്ലാറ്റ് വിവാദം അനുകൂലമാകുമെന്ന് ഇടതുമുന്നണി കരുതുന്നു. എന്നാല്, ലൈഫ് മിഷന് പ്രശ്‌നം ഉയര്‍ത്തിക്കൊണ്ടുവന്ന എം.എല്.എ ആയതിനാല് അനില് അക്കരയോടൊപ്പമാവും ജനങ്ങളെന്നാണ് യു.ഡി.എഫ് പ്രതീക്ഷിക്കുന്നത്. ലൈഫ് മിഷനും ശബരിമലയുമടക്കം സര്‍ക്കാറിനും കോണ്‍ഗ്രസിനുമെതിരെയുള്ള ആരോപണങ്ങളുയര്‍ത്തി എന്.ഡി.എ സ്ഥാനാര്‍ഥി ഉല്ലാസ് ബാബുവും ശക്തമായ മത്സരത്തിലുണ്ടെന്ന് എന്.ഡി.എ പറയുന്നു.\nസ്വന്തം സ്ഥാനാര്‍ഥിയുടെ പത്രിക തള്ളിയതിനെ തുടര്‍ന്ന് ഡി.എസ്.ജെ.പി സ്ഥാനാര്‍ഥിെയ ബി.െജ.പി പിന്തുണക്കുന്നതിലൂടെ ശ്രദ്ധ നേടിയ ഗുരുവായൂരില് സിറ്റിങ് എം.എല്.എ െക.വി. അബ്ദുല് ഖാദര് മാറി, സി.പി.എം ഏരിയ സെക്രട്ടറി എന്.കെ. അക്ബറാണ് ഇടത് സ്ഥാനാര്‍ഥി. മണ്ഡലം മുഴുവന് സുപരിചിതനാണെന്നും വിജയം ഉറപ്പെന്നും ഇടത് ക്യാമ്ബ് വിശ്വസിക്കുമ്ബോള്, നിയമസഭ സാമാജികനെന്ന നിലയില് മൂന്നുഘട്ടങ്ങളിലായി ലഭിച്ച പ്രവര്‍ത്തന പരിചയമാണ് യു.ഡി.എഫിലെ മുസ്ലിം ലീഗ് സ്ഥാനാര്‍ഥി കെ.എന്.എ. ഖാദറി‍െന്‍റ അനുകൂല ഘടകം. സ്വന്തം സ്ഥാനാര്‍ഥിയുടെ പത്രിക തള്ളിയെങ്കിലും ഡി.എസ്.ജെ.പി സ്ഥാനാര്‍ഥി ദിലീപ് നായര്‍ക്ക് എന്.ഡി.എ പിന്തുണ നല്‍കിയതോടെ എന്.ഡി.എ പ്രവര്‍ത്തകര് സജീവമാണ്. പക്ഷേ, ബി.ജെ.പി വോട്ട് മുഴുവനായി ദിലീപിന് കിട്ടിയില്ലെങ്കില് മറ്റ് വോട്ടുകള് ആര്‍ക്ക് ലഭിക്കുമെന്നത് വിജയത്തിലെ നിര്‍ണായകമാകും.\nതൃശൂര് കോര്‍പറേഷന് മുന് മേയര് ആര്. ബിന്ദുവി‍െന്‍റയും മുന് ഡി.ജി.പി ജേക്കബ് തോമസി‍െന്‍റയും സ്ഥാനാര്‍ഥിത്വത്തിലൂടെ ശ്രദ്ധനേടിയ ഇരിങ്ങാലക്കുടയില് ശക്തമായ ത്രികോണ മത്സരമാണ്. പാര്‍ട്ടി സംവിധാനങ്ങളുടെ പിന്തുണയും കുടുംബ പാരമ്ബര്യവും വ്യക്തിബന്ധങ്ങളും ഇടത് സ്ഥാനാര്‍ഥി ബിന്ദുവിനെ തുണക്കുമെന്ന് കരുതുന്നു. മണ്ഡലത്തില് പരിചിതനാണെന്നതാണ് തോമസ് ഉണ്ണിയാട‍െന്‍റ വിജയസാധ്യത യു.ഡി.എഫ് ചൂണ്ടിക്കാട്ടുന്നത്. ഗ്രാമങ്ങളിലും വീടുകളിലുമെത്തി വിദ്യാര്‍ഥികളെയും യുവാക്കെളയും കണ്ടുള്ള എന്.ഡി.എ സ്ഥാനാര്‍ഥി ജേക്കബ് തോമസി‍െന്‍റ ആധുനിക രീതിയിലുള്ള പ്രചാരണവും അഴിമതി വിരുദ്ധ പ്രതിച്ഛായയും അനുകൂല ഘടകമാണെന്ന് എന്.ഡി.എ കരുതുന്നു.\nഇടത്, വലത് മുന്നണികള്‍ക്ക് അന്തിക്കാട്ടുകാരും ബി.ജെ.പി സംസ്ഥാന വക്താവും ചാനലുകളിലെ ചര്‍ച്ചാ താരവുമായ ബി. ഗോപാലകൃഷ്ണനും മത്സരിക്കുന്ന ഒല്ലൂരില് ശക്തമായ മത്സരമാണ്. പട്ടയ വിതരണവും സുവോളജിക്കല് പാര്‍ക്കും അടക്കമുള്ളവ തന്നെയാണ് മൂന്ന് മുന്നണികളുടെയും പ്രധാന ചര്‍ച്ച. വികസന തുടര്‍ച്ച ചൂണ്ടിക്കാട്ടി വോട്ടുതേടുന്ന കെ. രാജന് ഒല്ലൂര് വീണ്ടും ഇടതിനൊപ്പമാക്കുമെന്ന് അവര് കരുതുന്നു. സാമുദായിക സ്വഭാവം പരിഗണിച്ചും ഏറെക്കാലമായി ഒല്ലൂര് കേന്ദ്രീകരിച്ച് പ്രവര്‍ത്തിക്കുന്നതുമാണ് ജോസ് വള്ളൂരിനെ യു.ഡി.എഫ് പരിഗണിച്ചത്. അതിവേഗത്തില് പ്രവര്‍ത്തകരെ കൈയിലെടുത്ത് സജീവമാക്കാനായത് തന്നെയാണ് വിജയ സൂചികയായി യു.ഡി.എഫ് കണക്കാക്കുന്നത്. ലോക്സഭ, തദ്ദേശ തെരഞ്ഞെടുപ്പുകളിലെ വോട്ടുവിഹിതവും വ്യക്തിമികവും തുണക്കുമെന്ന് എന്.ഡി.എ പ്രതീക്ഷിക്കുന്നു.\n2016ല് ഏറ്റവും ഉ‍യര്‍ന്ന ഭൂരിപക്ഷം നേടിയ മണ്ഡലമെന്നതും വിദ്യാഭ്യാസ മന്ത്രിയെന്ന നിലയില് ശ്രദ്ധേയമായ വികസന പ്രവര്‍ത്തനങ്ങളുടെ പ്രതിച്ഛായയിലും സി. രവീന്ദ്രനാഥ് തോല്‍വിയറിയാതെ ഇടത് കോട്ടയാക്കിയ പുതുക്കാട്ട് സി. രവീന്ദ്രനാഥിന് പകരമാണെങ്കിലും കെ.കെ. രാമചന്ദ്രെന്‍റ തൊഴിലാളി സംഘടനകളിലെ സ്വാധീനം തുണയാകുമെന്നാണ് എല്.ഡി.എഫ് പ്രതീക്ഷ. സ്ഥാനാര്‍ഥി നിര്‍ണയത്തിനെതിരെ പരസ്യ പ്രതിഷേധമുയര്‍ന്നെങ്കിലും പ്രശ്നങ്ങള് പരിഹരിച്ച് പ്രവര്‍ത്തനങ്ങളില് സജീവമായെന്നും രവീന്ദ്രനാഥ് പിന്മാറിയ സാഹചര്യം യു.ഡി.എഫ് സ്ഥാനാര്‍ഥി സുനില് അന്തിക്കാടിന് അനുകൂലമെന്ന് യു.ഡി.എഫ് കരുതുന്നു. കഴിഞ്ഞ തവണ യു.ഡി.എഫുമായി നേരിയ വോട്ട് വ്യത്യാസമുണ്ടായിരുന്ന എന്.ഡി.എ സ്ഥാനാര്‍ഥി എ. നാഗേഷ് രവീന്ദ്രനാഥി‍െന്‍റ അസാന്നിധ്യം ജയപ്രതീക്ഷയാണ് പങ്കുവെക്കുന്നത്.\nസിറ്റിങ് സീറ്റ് വിട്ടുനല്‍കി കേരള കോണ്‍ഗ്രസ് എം സ്ഥാനാര്‍ഥിയാണ് ഇടതുമുന്നണിക്ക് വേണ്ടി മത്സരിക്കുന്നത്. ഡെന്നിസ് ആന്‍റണിയെന്ന മുന് കോണ്‍ഗ്രസ് നേതാവിനെ മത്സരിപ്പിക്കുന്നതിലൂടെ വിജയപ്രതീക്ഷയിലാണ് എല്.ഡി.എഫ്. യുവനേതാവ് സനീഷ് കുമാര് ജോസഫാണ് യു.ഡി.എഫ് സ്ഥാനാര്‍ഥി. സ്ഥാനാര്‍ഥി നിര്‍ണയത്തില് അതൃപ്തികളുണ്ടായിരുന്നുവെങ്കിലും ഇതെല്ലാം പരിഹരിച്ചു. മുന് കോണ്‍ഗ്രസ് നേതാവിനെ തോല്‍പിക്കുക എന്ന ലക്ഷ്യവും മുന്നില്‍വെച്ചതോടെ സനീഷി‍െന്‍റ വിജയം സുനിശ്ചിതമെന്നാണ് യു.ഡി.എഫ് ക്യാമ്ബ്. ചാലക്കുടിയില് പരിചിതനായ ബി.ഡി.ജെ.എസി‍െന്‍റ മുതിര്‍ന്ന നേതാവ് കെ.എ. ഉണ്ണികൃഷ്ണനാണ് എന്.ഡി.എ സ്ഥാനാര്‍ഥി. ലോക്‌സഭ തെരഞ്ഞെടുപ്പിലെ വോട്ട് വര്‍ധന അനുകൂല ഘടകമായി എന്.ഡി.എ കണക്കുകൂട്ടുന്നു.\n2016ല് മുന്‍മന്ത്രി വി.കെ. രാജ‍െന്‍റ മകന് എന്ന നിലയില് വോട്ടുതേടി വിജയിച്ച വി.ആര്. സുനില്‍കുമാറിന് സിറ്റിങ് എം.എല്.എ എന്ന നിലയില് നടത്തിയ വികസന പ്രവര്‍ത്തനങ്ങളും തദ്ദേശ തെരഞ്ഞെടുപ്പില് കിട്ടിയ വോട്ടുവിഹിതവുമെല്ലാം അനുകൂലമാകുമെന്ന് ഇടതുപക്ഷം വിലയിരുത്തുന്നു. കോണ്‍ഗ്രസ് പ്രാതിനിധ്യം പേരില് മാത്രമായ കൊടുങ്ങല്ലൂര് നഗരസഭ പരിധിയില് വോട്ട് കുറഞ്ഞാലും പഞ്ചായത്തുകള് അനുകൂലമാകുമെന്ന പ്രതീക്ഷയാണ് യു.ഡി.എഫ് സ്ഥാനാര്‍ഥി എം.പി. ജാക്സനുള്ളത്. കൊടുങ്ങല്ലൂര് നഗരസഭയിലെ മുന്നേറ്റം വിജയസാധ്യതയാണെന്ന് എന്.ഡി.എ വിലയിരുത്തുന്നു. കഴിഞ്ഞതവണ ഇരിങ്ങാലക്കുടയില് മത്സരിച്ച സന്തോഷ് ചെറാക്കുളമാണ് കൊടുങ്ങല്ലൂരില് എന്.ഡി.എ സ്ഥാനാര്‍ഥി. ജില്ലയില് എന്.ഡി.എ ഏറ്റവും വലിയ മുന്നേറ്റമുണ്ടാക്കിയ തദ്ദേശ സ്ഥാപനമെന്ന പ്രത്യേകതയുള്ള കൊടുങ്ങല്ലൂരില് വിജയമുറപ്പിക്കുമെന്ന് എന്.ഡി.എ ക്യാമ്ബുകള് പ്രതീക്ഷിക്കുന്നു.\nചെങ്കോട്ടയായ കയ്പമംഗലത്ത് ഇ.ടി. ടൈസണി‍െന്‍റ ജനകീയതയുടെ ശക്തിയില് വിജയം നിഷ്പ്രയാസമാണെന്നാണ് ഇടത് ക്യാമ്ബുകള് കരുതുന്നത്. മുതിര്‍ന്ന സി.പി.എം നേതാവിനെ തോല്‍പിച്ച് ജില്ല പഞ്ചായത്തിലെത്തിയ ശോഭ സുബി‍െന്‍റ പ്രചാരണം ഇവിടെ അട്ടിമറി വിജയമുണ്ടാവുമെന്ന് യു.ഡി.എഫ് പ്രതീക്ഷിക്കുന്നു. നിഷ്പക്ഷ വോട്ടുകള് കയ്പമംഗലത്തിന്‍റെ ഗതിമാറ്റുമെന്നാണ് ബി.ഡി.ജെ.എസിലെ സി.ഡി. ശ്രീലാല് പ്രതീക്ഷിക്കുന്നു.\nസിറ്റിങ് എം.എല്.എ ഗീത ഗോപിയെ മാറ്റി സി.പി.ഐയുടെ മുതിര്‍ന്ന നേതാവ് സി.സി. മുകുന്ദനെ മത്സരിപ്പിക്കുന്ന നാട്ടികയില് ജയം ഉറപ്പാണെന്നാണ് ഇടത് വിലയിരുത്തല്. യുവനേതാവും പുതുമുഖവുമായ സുനില് ലാലൂരിലൂടെ നാട്ടികയെ മാറ്റുമെന്ന് യു.ഡി.എഫ് കണക്ക് കൂട്ടുന്നു. എന്നാല്, ഇത്തവണ നാട്ടികയില് ബി.ഡി.ജെ.എസ് സ്ഥാനാര്‍ഥി ലോചനന് അമ്ബാട്ടിലൂടെ പുതിയ ചരിത്രമാണ് പിറക്കുകയെന്ന് എന്.ഡി.എ പ്രതീക്ഷിക്കുന്നു.\nഉറച്ച മണ്ഡലമായ മണലൂരില് മുരളി പെരുനെല്ലി തന്നെ വിജയിക്കുമെന്നാണ് ഇടതുമുന്നണി വിലയിരുത്തുന്നത്. എന്നാല്, ഇത്തവണ മാറ്റമുണ്ടാകുമെന്ന് യു.ഡി.എഫ് പ്രതീക്ഷിക്കുന്നു. യുവനേതാവ് വിജയ് ഹരിയാണ് യു.ഡി.എഫ് സ്ഥാനാര്‍ഥി. കഴിഞ്ഞ തെരഞ്ഞെടുപ്പ് മുതല് തന്നെ മണ്ഡലത്തില് സജീവമായ എ.എന്. രാധാകൃഷ്ണന്, എന്.ഡി.എക്ക് വിജയം നല്‍കുമെന്നാണ് മുന്നണിയുടെ കണക്കുകൂട്ടല്.\nചെങ്കോട്ടയില് കെ. രാധാകൃഷ്ണ‍െന്‍റ വ്യക്തി മികവ് മാത്രം മതി വിജയത്തിനെന്നാണ് എല്.ഡി.എഫ് കരുതുന്നത്. കെ.പി.സി.സി സെക്രട്ടറിയും ജില്ല പഞ്ചായത്ത് മുന് പ്രസിഡന്‍റ് സി.സി. ശ്രീകുമാറിന് വേണ്ടി ഗ്രൂപ് മറന്ന് നേതാക്കളും പ്രവര്‍ത്തകരും പ്രചാരണ പ്രവര്‍ത്തനങ്ങളില് സജീവമായതോടെ അട്ടിമറിയുണ്ടാവുമെന്ന് യു.ഡി.എഫ് പ്രതീക്ഷിക്കുന്നു. നറുക്കെടുപ്പിലൂടെ ബി.ജെ.പിക്ക് ഭരിക്കാന് ഒരു പഞ്ചായത്തുകൂടി കിട്ടിയ ചേലക്കരയില്, ലോക്സഭയിലേക്കും നിയമസഭയിലേക്കും മത്സരിച്ച് പരിചയമുള്ള പട്ടികജാതി മോര്‍ച്ച സംസ്ഥാന പ്രസിഡന്‍റ് ഷാജുമോന് വട്ടേക്കാടിനെ തുണക്കുമെന്ന് എന്.ഡി.എയും വിശ്വസിക്കുന്നു.\nPrevious articleകോവിഡ് 19 ; ബംഗ്ലാദേശില് രാജ്യവ്യാപക ലോക്ഡൗണ് ഏര്‍പ്പെടുത്തി\nNext articleവോട്ട് ചെയ്യാം ഭയമില്ലാതെ ജാഗ്രത അത്യാവശ്യം ; കോവിഡ് ബാധിക്കാതിരിക്കാന് എല്ലാവരും ശ്രദ്ധിക്കണം


ഗള്‍ഫുകാരന്റെ ഭാര്യയെ തട്ടികൊണ്ടുപോയ കാമുകനും സുഹൃത്തും പിടിയില് - MALABAR FLASH\nHome Arrested Ernakulam Kerala Kidnap Love News കേരളം കേരള വാര്‍ത്ത ഗള്‍ഫുകാരന്റെ ഭാര്യയെ തട്ടികൊണ്ടുപോയ കാമുകനും സുഹൃത്തും പിടിയില്\nഗള്‍ഫുകാരന്റെ ഭാര്യയെ തട്ടികൊണ്ടുപോയ കാമുകനും സുഹൃത്തും പിടിയില്\nകോതമംഗലം: യുവതിയോട് പ്രേമം മൂത്ത യുവാവും സുഹൃത്തും കാറിലെത്തി തട്ടിക്കൊണ്ടുപോയ ഗള്‍ഫുകാരന്റെ ഭാര്യയെ പോലീസ് പിന്‍തുടര്‍ന്ന് പിടികൂടി മോചിപ്പിച്ചു.[www.malabarflash.com]\nഊന്നുകല് പോലീസ് സ്റ്റേഷന് പരിധിയില് കഴിഞ്ഞ ദിവസമാണ് സംഭവം. സംഭവത്തോടനുബന്ധിച്ച് നെല്ലിക്കുഴി കൂട്ടപ്പിള്ളീല് ഷമീര്(33)സുഹൃത്ത് കുറ്റിലഞ്ഞി വലിയ വീട്ടില് ജമാല് (33)എന്നിവരെ ഊന്നുകല് എസ് ഐ ടി എം സൂഫിയുടെ നേതൃത്വത്തിലുള്ള പോലീസ് സംഘം അറസ്റ്റുചെ്തു.\nഭര്‍ത്തൃമതിയായ ആന്യമതസ്ഥയായ യുവതിയുമായി അടുപ്പത്തിലാവുകയും ഭര്‍ത്താവ് ജോലി സ്ഥലത്തുനിന്നും തിരിച്ചെത്തിയപ്പോള് കാമുകിക്ക് മനം മാറ്റമുണ്ടായതോടെയാണ് തട്ടികൊണ്ടു പോകല്.\nവിവാഹിതയും ഒരു കുട്ടിയുടെ മാതാവുമായ യുവതിയുമായി ഷമീര് രണ്ടുവര്‍ഷത്തോളമായി അടുപ്പത്തിലായിരുന്നു. ഗള്‍ഫില് ജോലി ചെയ്തിരുന്ന ഭര്‍ത്താവ് നാട്ടിലെത്തിയതോടെ യുവതി ഇയാളുമായുള്ള ബന്ധം ഉപേക്ഷിക്കാന് തീരുമാനിച്ചു. വിവരം ഷമീറിനെ അറയിച്ചെങ്കിലും പിന്മാറാന് ഇയാള്‍കൂട്ടാക്കിയില്ല.\nഫോണ് വിളിയും വാട്സാപ് ചാറ്റുമായി ഇയാള് യുവതിയെ ഒപ്പം നിര്‍ത്താന് വീണ്ടും ശ്രമം നടത്തി വന്നിരുന്നു. ഇതേത്തുടര്‍ന്ന് യുവതി ഒരുമാസം മുമ്പ് ഊന്നുകല് പോലീസില് ഇയാള്‍ക്കെതിരെ പരാതിയുമായെത്തി.\nഇനി ഒരിക്കലും ശല്യം ചെയ്യില്ലെന്ന് പറഞ്ഞ് ഇയാള് യുവതിയുടെ കാലുപിടിച്ചു. മനസ്സലിഞ്ഞ് യുവതി പരാതിയില് കേസെടുക്കേണ്ടന്ന് എഴുതി നല്‍കി സ്ഥലം വിട്ടു.\nഇതിന് ശേഷം കഴിഞ്ഞദിവസ യുവാവ് വാട്സാപ്പില് കാണാന് താല്‍പര്യമുണ്ടെന്ന് യുവതിക്ക് മെസേജ് അയച്ചു. പറ്റില്ലന്ന് യുവതി മറുപിടിയും നല്‍കി. പിന്നാലെയാണ് യുവതിയും മകളും മാത്രമുള്ള വീട്ടില് ഇയാളും സുഹൃത്തുമെത്തി യുവതിയെ ബലമായി കാറില്‍ക്കയറ്റി സ്ഥലം വിട്ടത്.\nഇയാള് വീട്ടിലെത്തി ബഹളം ഉണ്ടാക്കുന്നതായി യുവതി ഊന്നുകല് പോലീസില് വിളിച്ചറിയിച്ചിരുന്നു. ഇതേത്തുടര്‍ന്ന് എസ് ഐ യുടെ നേതൃത്വത്തിലുള്ള പോലീസ് സംഘം യുവതിയുടെ വീട്ടിലേക്കെത്തുന്നതിന് മുമ്പുതന്നെ യുവതിയെയും കയറ്റി ഷമീര് കാറുമായി നേര്യംമംഗലം -കോതമംഗലം പാതവഴി കടന്നിരുന്നു.\nകാറ് നേര്യമംഗലം കടന്നതായി വിവരം ലഭിച്ച എസ് ഐ വിവരം സ്റ്റേഷന് ഡ്യൂട്ടിയിലായിരുന്ന പോലീസുകാര്‍ക്ക് കൈമാറി. പിന്നാലെ എസ് ഐ സംഘവും കാറിനെ പിന്‍തുടര്‍ന്നു. ഇതിനിടയില് എസ് ഐ യുവതിയുടെ മൊബൈലിലേയ്ക്ക് വിളിച്ചപ്പോള് എടുത്തത് ഷമീറായിരുന്നു. യുവതിയെ മോചിപ്പിക്കാന് ആവശ്യപ്പെട്ടപ്പോള് ഇയാള് കാറുമായി മുന്നോട്ടു പോകുകയായിരുന്നു.\nഈ സമയം കാര് വരുന്നതും കാത്തുകൊച്ചി -ധനുഷ്‌കോടി പാതയരികില് പോലീസ് സംഘം കാത്തുനിന്നിരുന്നു. പോലീസിനെക്കണ്ടതോടെ കാറിലിരുന്ന യുവതി 'തട്ടിക്കൊണ്ടുപോകുന്നേ. രക്ഷിക്കണേ' എന്ന് ഉച്ചത്തില് നിലവിളിച്ചു. ഇതോടെ കാര്യം വ്യക്തമായ പോലീസ് സംഘം വാഹനം തടയുകയും സ്റ്റേഷനിലെത്തിക്കുകയുമായിരുന്നു.\nതുടര്‍ന്ന് നടന്ന സംഭവങ്ങള് വിവരിച്ച് യുവതി നല്‍കിയ പരാതിയുടെ അടിസ്ഥാനത്തില് ഇരുവര്‍ക്കുമെതിരെ പോലീസ് കേസെടുത്തു. വാഹനവും കസ്റ്റഡിയില് എടുത്തിട്ടുണ്ട്. കോടതിയില് ഹാജരാക്കിയ ഇരുവരെയും റിമാന്റ് ചെയ്തു.


കര്‍ണാടകത്തില് ഒരു എംഎല്‍എക്ക് 20 കോടി; ഒരു വിമാന യാത്രയ്ക്ക് നാല് ലക്ഷം, മറിയുന്നത് കോടികള്!! | Karnataka Crisis; Resort politics costs crores - Malayalam Oneindia\n10 min ago പാലാ യുഡിഎഫിനൊപ്പമെന്ന് ഏഷ്യാനെറ്റ് എക്സിറ്റ് പോൾ ഫലം: ടോം ജോസിന് 48 ശതമാനം വോട്ടുകൾ\nPublished: July 16 2019, 18:12 [IST]\nബെംഗളൂരു: കര്‍ണാടകത്തില് റിസോര്‍ട്ട് രാഷ്ട്രീയം ആരംഭിച്ചത് മുതല് മറിയുന്നത് കോടികളാണെന്ന് റിപ്പോര്‍ട്ട്. ബിജെപി, കോണ്‍ഗ്രസ്, ജെഡിഎസ് കക്ഷികളാണ് കളികള്‍ക്ക് പിന്നില്. വിമതരെ തിരിച്ചെത്തിക്കാന് കോണ്‍ഗ്രസ്-ജെഡിഎസ് സഖ്യം എല്ലാ അടവും പയറ്റുന്നുണ്ട്. എന്നാല് വിമതര്‍ക്ക് പിന്നില് ആരാണ്. ബിജെപിയാണെന്ന് പൊതുവെ പറയാമെങ്കിലും വിമതര് സമ്മതിക്കുന്നില്ല.\nചാര്‍ട്ടേഡ് വിമാനങ്ങളില് യാത്ര, ആഡംബര ഹോട്ടലുകളില് താമസം, സുപ്രീംകോടതിയില് സിറ്റിങിന് ലക്ഷങ്ങള് വാങ്ങുന്ന അഭിഭാഷകര് ഹാജരാകുന്നു... എവിടെ നിന്നാണ് വിമതര്‍ക്ക് പണം വരുന്നത്. തങ്ങള് സ്വന്തമായി വഹിക്കുന്നുവെന്നാണ് വിമത എംഎല്‍എമാര് പറയുന്നത്. എന്നാല് പുറത്തുവരുന്ന വിവരങ്ങള് മറ്റുചിലതാണ്.....\n16 വിമത എംഎല്‍എമാര്\n16 എംഎല്‍എമാര് ഭരപക്ഷത്തിന് നിന്ന് രാജിവെച്ചത് ജൂലൈ ആറിനാണ്. അതിന് ശേഷം കര്‍ണാടക രാഷ്ട്രീയം ദേശീയതലത്തില് ചര്‍ച്ചയാണ്. രാജിവച്ചവര് ഉടന് തന്നെ മുംബൈയിലേക്ക് പോകുകയും ആഡംബര ഹോട്ടലില് താമസമാക്കുകയും ചെയ്തു. ചാര്‍ട്ടേഡ് വിമാനങ്ങളിലായിരുന്നു വിമതരുടെ എല്ലാ യാത്രകളും.\nപണം പോകുന്ന വഴികള്\nഇത്രയും ദിവസങ്ങള്‍ക്കിടെ വിമതര് പലരും ബെംഗളൂരു-മുംബൈ യാത്ര നടത്തിയതെല്ലാം ചാര്‍ട്ടേഡ് വിമാനങ്ങളിലാണ്. വിവാദം സുപ്രീംകോടതിയിലെത്തിയതോടെ വിമതര്‍ക്ക് വേണ്ടി ഹാജരാകുന്നത് സിറ്റിങ് ലക്ഷങ്ങള് വാങ്ങുന്ന മുതിര്‍ന്ന അഭിഭാഷകരാണ്. ഇതിനെല്ലാം പിന്നില് തങ്ങള് സ്വന്തമായി ചെലവഴിക്കുന്ന പണം മാത്രമാണുള്ളതെന്ന് വിമതര് പറയുന്നു.\nചുരങ്ങിയത് 20 കോടി\nരാജിവച്ച എംഎല്‍എമാര്‍ക്ക് ഓരോരുത്തര്‍ക്കും ചുരുങ്ങിയത് 20 കോടി രൂപ ലഭിച്ചുവെന്നാണ് ചില കേന്ദ്രങ്ങളെ ഉദ്ധരിച്ച് ടൈംസ് ഓഫ് ഇന്ത്യ റിപ്പോര്‍ട്ട് ചെയ്യുന്നത്. വിമതരെ മാത്രമല്ല, ഇനിയും കൂറുമാറ്റം സംഭവിക്കുമോ എന്ന ഭയപ്പെട്ട് ഭരണ-പ്രതിപക്ഷ എംഎല്‍എമാരെല്ലാം മുംബൈയിലും ബെംഗളൂരുമുള്ള ആഡംബര ഹോട്ടലിലാണ് ദിവസങ്ങളായി താമസിക്കുന്നത്.\nഒരു യാത്രയ്ക്ക് നാല് ലക്ഷം\nഎംഎല്‍എമാര് താമസിക്കുന്ന ഹോട്ടല് മുറികളുടെ ദിവസ വാടക 4000ത്തിനും 11000ത്തിനുമിടയിലാണത്രെ. ബെംഗളൂരുവില് നിന്ന് മുംബൈയിലേക്കുള്ള പ്രത്യേക വിമാനത്തിലെ ഒരു യാത്രയ്ക്ക് നാല് ലക്ഷത്തോളം രൂപ ചെലവ് വരും. പ്രതിസന്ധി തുടങ്ങിയ ശേഷം വിമതര് അഞ്ചുതവണയെങ്കിലും ഈ റൂട്ടില് യാത്ര ചെയ്തിട്ടുണ്ട്.\n50 ലക്ഷം വച്ചു ചെലവഴിച്ചു\nകഴിഞ്ഞ കുറച്ചുദിവസങ്ങള്‍ക്കിടെ മാത്രം ഓരോ പാര്‍ട്ടികളും ഹോട്ടല്, വിമാനം ആവശ്യങ്ങള്‍ക്കായി മാത്രം 50 ലക്ഷം രൂപ വച്ച് ചെലവഴിച്ചുവെന്നാണ് കണക്കാക്കുന്നത്. ദേശീയ നേതാക്കള് കര്‍ണാടകത്തില് എത്തുമ്പോള് സൗകര്യങ്ങള് ഒരുക്കുന്ന കോണ്‍ഗ്രസ് നേതാവാണ് ഇക്കാര്യം മാധ്യമത്തോട് പറഞ്ഞത്.\nക്ഷേത്ര ദര്‍ശന യാത്രയും വിമാനത്തില്\nമഹാരാഷ്ട്രയില് എത്തിയ വിമത എംഎല്‍എമാര് ചില ക്ഷേത്ര ദര്‍ശനങ്ങള് നടത്തിയിരുന്നു. അതും ചാര്‍ട്ടേഡ് വിമാനങ്ങളിലാണ് യാത്ര ചെയ്തത്. ഇതിനും വരും ലക്ഷങ്ങള് ചെലവ്. വിമതര്‍ക്ക് വേണ്ടി പണം ചെലവഴിക്കുന്നത് ബിജപിയാണെന്ന് കോണ്‍ഗ്രസും ജെഡിഎസ്സും പറയുന്നു. കാരണം വിമത എംഎല്‍എമാര്‍ക്കൊപ്പം പലപ്പോഴും ബിജെപി പ്രതിനിധികളും യാത്ര ചെയ്തിരുന്നുവെന്ന് അവര് ചൂണ്ടിക്കാട്ടുന്നു.\nആര്‍ക്കുമറിയാത്ത പണം വരുന്നത്\nചെലവുകള് കോടികള് വരുന്നുണ്ടെങ്കിലും ആര്‍ക്കും കൃത്യമായി അറിയില്ല, ആരാണ് പണം ചെലവഴിക്കുന്നത് എന്ന്. ബിജെപിയല്ലെങ്കില് ആരാണ് വിമതര്‍ക്ക് പ്രത്യേക വിമാനങ്ങളിലെ യാത്ര സൗകര്യപ്പെടുത്തുന്നതെന്ന് കോണ്‍ഗ്രസ് നേതാവ് മല്ലികാര്‍ജുന് ഖാര്‍ഗെ ചോദിക്കുന്നു. എംഎല്‍എമാര്‍ക്ക് പണം നല്‍കിയെന്നും അദ്ദേഹം സംശയം പ്രകടിപ്പിച്ചു. 2018ലും സമാനമായ റിസോര്‍ട്ട് നാടകങ്ങള് കര്‍ണാടക രാഷ്ട്രീയത്തില് അരങ്ങേറിയിരുന്നു.\nkarnataka resort congress jds bjp കര്‍ണാടക കോണ്‍ഗ്രസ് ബിജെപി ജെഡിഎസ്\nKarnataka Crisis; Resort politics costs crores\nStory first published: Tuesday, July 16, 2019, 18:12 [IST]


പടക്കവുമായി കാറില് യാത്ര; സിഗരറ്റ് കത്തിച്ചുവലിച്ചതോടെ പടക്കം പൊട്ടാന് തുടങ്ങി; യാത്രക്കാര് രക്ഷപ്പെട്ടത് തലനാരിഴയ്ക്ക്(വീഡിയോ) • ഇ വാർത്ത | evartha\nevartha Desk April 17, 2018, 3:55 pm April 17, 2018\nകാറിന്റെ ഡിക്കിയില് പടക്കവുമായി യാത്ര ചെയ്തവര് രക്ഷപ്പെട്ടത് തലനാരിഴയ്ക്ക്. ചൈനയില് നടന്ന സംഭവത്തിന്റെ വീഡിയോയാണ് പുറത്തുവന്നിരിക്കുന്നത്. പടക്കം വാങ്ങി കാറില് വെച്ച ശേഷമായിരുന്നു ഇവരുടെ യാത്ര. ഇതിനിടയില് ഒരാള് സിഗററ്റ് കത്തിച്ചു വലിച്ചു.\nഇതോടെ പടക്കം പൊട്ടാന് തുടങ്ങി. കാറിനുള്ളില് നിന്ന് ശക്തമായി പുകയും ഉയരാന് തുടങ്ങി. സിഗ്‌നലില് കാര് നിര്‍ത്തിയിട്ട സമയത്തായിരുന്നു സംഭവം നടന്നത്. ഇതോടെ കാറിലുണ്ടായിരുന്നവര് പുറത്തേക്കിറങ്ങിയോടുന്നത് വീഡിയോയില് കാണാം.


ഭീമ കൊറേഗാവ് കേസ് എന്‍ഐഎക്ക് വിട്ട സംസ്ഥാന സര്‍ക്കാര് തീരുമാനത്തിനെതിരെ ശരദ് പവാര്; ത്രികക്ഷി സര്‍ക്കാരില് ഭിന്നത രൂക്ഷമാകുന്നു\nAug 14, 2020, 07:54 am IST\nമുംബൈ: ശിവസേന നേതൃത്വം നല്‍കുന്ന മഹാവികാസ് അഘാടി സര്‍ക്കാരില് ഭിന്നത രൂക്ഷമാകുന്നു. ഭീമ കൊറേഗാവ് കേസ് എന്‍ഐഎക്ക് വിട്ട ത്രികക്ഷി സര്‍ക്കാര് തീരുമാനത്തെ ചോദ്യം ചെയ്ത് എന്‍സിപി അദ്ധ്യക്ഷന് ശരദ് പവാര് രംഗത്തെത്തി. കുറ്റകൃത്യങ്ങളുടെ അന്വേഷണ ചുമതല സര്‍ക്കാരിന്റെ അധികാര പരിധിക്കുള്ളില് വരുന്ന സാഹചര്യത്തില് കേസ് എന്‍ഐഎക്ക് വിട്ടത് ഭരണഘടനാ വിരുദ്ധമാണെന്ന് പവാര് പറഞ്ഞു.\nശിവസേന-കോണ്‍ഗ്രസ്-എന്‍സിപി സഖ്യ സര്‍ക്കാര് അധികാരത്തിലെത്തിയ ശേഷം ഇതാദ്യമായാണ് ശരദ് പവാര് സംസ്ഥാന സര്‍ക്കാരിനെ വിമര്‍ശിക്കുന്നത്. നിലവിലെ സാഹചര്യത്തില് സംസ്ഥാന സര്‍ക്കാരിന്റെ കൈയ്യില് നിന്നും അന്വേഷണ ചുമതല ദേശീയ ഏജന്‍സിക്ക് വിട്ടു കൊടുത്തത് ശരിയായ നടപടിയല്ലെന്ന് അദ്ദേഹം പറഞ്ഞു.\nനേരത്തെ, ഭീമ കൊറേഗാവ് കേസിന്റെ അന്വേഷണം എന്‍ഐഎ ഏറ്റെടുത്തതിനെതിരെ ശരദ് പവാറിന്റെ പാര്‍ട്ടിയായ എന്‍സിപി പ്രതിഷേധം ഉയര്‍ത്തിയിരുന്നു. എന്നാല് ത്രികക്ഷി സര്‍ക്കാര് ഭരിക്കുന്ന മഹാരാഷ്ട്രയില് എന്‍സിപി കൈകാര്യം ചെയ്യുന്ന ആഭ്യന്തര വകുപ്പ് തന്നെയാണ് കേസില് എന്‍ഐഎ അന്വേഷണത്തിന് എതിര്‍പ്പില്ല എന്ന് വ്യക്തമാക്കി കഴിഞ്ഞ ദിവസം ഉത്തരവ് ഇറക്കിയത്.\nമകളുടെ കല്യാണക്കത്ത് പ്രധാനമന്ത്രിയ്ക്ക് അയച്ച് സൈക്കിൾ റിക്ഷാക്കാരൻ ; വധു വരന്‍മാര്‍ക്കും , കുടുംബത്തിനും ആശംസ അറിയിച്ച് നരേന്ദ്രമോദിയുടെ മറുപടി\nആഷിഖിനും റിമക്കുമെതിരെ മുഖ്യമന്ത്രിയ്ക്ക് പരാതി നൽകി ഒ രാജഗോപാൽ എംഎൽഎ ; സംഘടനയേയും,ഫണ്ട് ശേഖരണത്തെയും കുറിച്ച് വിശദമായ അന്വേഷണം വേണമെന്നും ആവശ്യം


സംസ്ഥാനത്തെ പ്രാഥമികാരോഗ്യ കേന്ദ്രങ്ങള് വൈകുന്നേരം ആറ് മണി വരെ പ്രവര്‍ത്തിക്കും\nകൊവിഡ് 19 പശ്ചാത്തലത്തില് സംസ്ഥാനത്തെ പ്രാഥമികാരോഗ്യ കേന്ദ്രങ്ങള് വൈകുന്നേരം ആറ് മണിവരെ പ്രവര്‍ത്തിക്കുമെന്ന് ആരോഗ്യ വകുപ്പ് മന്ത്രി കെ കെ ശൈലജ. സംസ്ഥാനത്തെ പ്രത്യേക സാഹചര്യം പരിഗണിച്ച് അവധിയിലുള്ള ഡോക്ടര്‍മാര് ഉള്‍പ്പെടെയുള്ള ജീവനക്കാര് അടിയന്തരമായി ജോലിയില് പ്രവേശിക്കണം. വ്യക്തമായ കാരണങ്ങളില്ലാത്തവരെല്ലാം ഉടന്‍തന്നെ ജോലിയില് പ്രവേശിക്കേണ്ടതാണെന്നും മന്ത്രി അറിയിച്ചു.\nകൊവിഡ് 19 പശ്ചാത്തലത്തില് കൂടുതല് ഡോക്ടര്‍മാരെ താത്കാലികമായി നിയമിക്കും. ഡോക്ടറുടെ കുറിപ്പടിയില്ലാതെ മരുന്നുകള് നല്‍കിയാല് മെഡിക്കല് സ്റ്റോറുകള്‍ക്കെതിരെ കര്‍ശന നടപടി സ്വീകരിക്കുമെന്നും മന്ത്രി അറിയിച്ചു.\nചില മെഡിക്കല് സ്റ്റോറുകള് ഡോക്ടറുടെ കുറിപ്പടിയില്ലാതെ പനി, ചുമ, ജലദോഷം, തൊണ്ടവേദന എന്നീ രോഗാവസ്ഥകള്‍ക്ക് മരുന്നുകള് നല്‍കി വരുന്നതായി വ്യാപകമായി പരാതി ലഭിച്ചതിനെത്തുടര്‍ന്നാണ് നടപടി. ഇത് ഗുരുതരമായ ആരോഗ്യ പ്രശ്‌നങ്ങള് സൃഷ്ടിക്കുമെന്നുള്ളതിനാല് ഇത്തരം വ്യാപാരികള്‍ക്കെതിരെ കര്‍ശന നടപടികള് സ്വീകരിക്കാന് ഡ്രഗ്‌സ് കണ്‍ട്രോളര്‍ക്ക് നിര്‍ദേശം നല്‍കി.


(Alankrita Shrivastava) | 'ഡോളി കിറ്റി ഔര് വോ ചമക്തേ സിതാരേ'; അലംകൃത ശ്രീവാസ്തവ തന്റെ സിനിമകളെക്കുറിച്ച് പറയുന്നു; ജീവിതത്തെക്കുറിച്ചും | interview with Dolly Kitty Aur Woh Chamakte Sitare's director director Alankrita Shrivastava\nഡോളി കിറ്റി ഔര് വോ...\n'ഡോളി കിറ്റി ഔര് വോ ചമക്തേ സിതാരേ'; അലംകൃത ശ്രീവാസ്തവ തന്റെ സിനിമകളെക്കുറിച്ച് പറയുന്നു; ജീവിതത്തെക്കുറിച്ചും\n27 Sep 2020 10:44 AM GMT\nചലച്ചിത്ര സംവിധായകയും തിരക്കഥാകൃത്തുമായ അലംകൃത ശ്രീവാസ്തവയുടെ പുതിയ ചിത്രമായ "ഡോളി കിറ്റി ഔര് വോ ചമക്തേ സിതാരേ" കഴിഞ്ഞയാഴ്ചയാണ് നെറ്റ്ഫ്ലിക്സില് റിലീസ് ചെയ്തത്. പ്രശസ്ത ബോളിവുഡ് താരങ്ങളായ കൊങ്കണ സെന് ശര്‍മ, ഭൂമി പെദ്‌നേക്കർ എന്നിവരാണ് സിനിമയില് അഭിനയിച്ചിരിക്കുന്നത് . ഒരു വലിയ നഗരത്തിൽ സ്വയം കണ്ടെത്താൻ ശ്രമിക്കുന്ന രണ്ട് മധ്യവർഗ സഹോദരങ്ങളുടെ ജീവിതത്തെ പിന്തുടരുന്നതാണ് സിനിമയുടെ ഇതിവൃത്തം.\nഈ ചിത്രത്തിന്‍റെ നിര്‍മാണ ചെലവ് ബാലാജി ടെലി ഫിലിംസ് നിര്‍വഹിക്കുന്നു. സിനിമയിലെ സ്ത്രീ കഥാപാത്രങ്ങള്‍ക്കൊപ്പം അഭിനേതാക്കളായ വിക്രാന്ത് മാസ്സെ, അമോല് പരാഷാര് എന്നിവര് പ്രധാന വേഷങ്ങളില് എത്തുന്ന ഈ സിനിമ അലംകൃതയുടെ മുന് ചലച്ചിത്ര സംരംഭങ്ങളായ 'ലിപ്സ്റ്റിക്ക് അണ്ടർ മൈ ബുർഖ', 'മേഡ് ഇന് ഹെവന്' എന്നിവയുടേതിന് സമാനമായ ആഖ്യാന ശൈലി പിന്തുടരും എന്ന പ്രതീക്ഷ സിനിമ റിലീസ് ചെയ്യുന്നതിന് മുമ്പ് തന്നെയുണ്ടായിരുന്നു\nഇഷീ.ഇന് നടത്തുന്ന ഈ അഭിമുഖത്തില്, അലംകൃത മറ്റനേകം വിഷയങ്ങള്‍ക്കൊപ്പം സിനിമയുടെ കഥയ്ക്ക് പിന്നിലെ പ്രചോദനത്തെ കുറിച്ചും, റിയ ചക്രബര്‍ത്തിക്ക് നേര്‍ക്കുണ്ടായ മാധ്യമ വിചാരണയെ കുറിച്ചുള്ള തന്‍റെ അഭിപ്രായവും, ഭയമില്ലാതെ സിനിമ എടുക്കുന്നതിനെ കുറിച്ചും, തന്‍റെ സിനിമ ജീവിതത്തില് സംഭവിച്ച ഉയര്‍ച്ച താഴ്ചയെ കുറിച്ചും സംസാരിക്കുന്നു.\n? നിങ്ങളുടെ പുതിയ ചിത്രം "ഡോളി കിറ്റി ഔര് വോ ചമക്തേ സിതാരേ" രണ്ടു സഹോദരങ്ങളെയും അവര്‍ക്കിടയിലുള്ള ഒരു രഹസ്യത്തിന്‍റെയും കഥ പറയുന്നു. ഈ ആശയത്തെ കുറിച്ചും ഇതിന്‍റെ പിന്നില് പ്രവര്‍ത്തിച്ച പ്രചോദനത്തെ കുറിച്ചും കൂടുതലായി പറയാമോ.\nഈ സിനിമയിലെ കഥാപാത്രങ്ങളെ ഞാന് ഒരുപാട് ഇഷ്ടപ്പെടുന്നു. നിസ്തുലരും ഉശിരുള്ളവരുമായ രണ്ടു സ്ത്രീകള് എപ്പോഴും നിര്‍മാണ പ്രവര്‍ത്തനങ്ങള് നടന്നു കൊണ്ടിരിക്കുന്ന ഗ്രേറ്റര് നോയിഡയില് തങ്ങളെ തന്നെ സ്വയം കണ്ടെത്താനുള്ള പരിശ്രമത്തിലാണ്. ഡോളിയുടെ വേഷം ചെയ്യുന്നത് കൊങ്കണ സെന് ശര്‍മയാണ്. ഡോളിയാണ് ഇവര് രണ്ടു പേര്‍ക്കിടയിലെ പ്രായം ചെന്നയാള്. അവള് വളരെ ഉല്ലാസവതിയും ആവേശഭരിതയുമാണ്. അവള് നഗരത്തില് തനിക്കൊരു ജീവിതം ഉണ്ടാക്കിയെടുക്കാന് ബുദ്ധിമുട്ടുന്നു. ഇവര് പരസ്പരം ഇണങ്ങിയും പിണങ്ങിയും കഴിഞ്ഞു കൂടുന്നു. തനിക്ക് സന്തോഷിക്കാന് വേണ്ടത് എല്ലാം തന്‍റെ പക്കല് ഉണ്ടെന്ന് അവള് കരുതുന്നു.\nഭൂമി പെദ്‌നേക്കർ അവതരിപ്പിക്കുന്ന ഇളയ സഹോദരി, കിറ്റി, നഗരത്തില് പുതുതായി എത്തിയതാണ്. അവള് തനിക്കൊരു ജീവിതം ഉണ്ടാക്കുന്നതിനായുള്ള ശ്രമങ്ങള് നടത്തുന്നു. എന്നെ സംബന്ധിച്ചിടത്തോളം ഈ സിനിമ, സ്ത്രീകള് അവര് ഏറെ ബുദ്ധിമുട്ടി വലിയ വില കൊടുത്ത് സ്വന്തമാക്കുന്ന അവരുടെ സ്വാതന്ത്ര്യത്തെ ആഘോഷിക്കുന്നതിനെ കുറിച്ചുള്ളതാണ്. കൂടാതെ ധാര്‍മികമായ വിഷയങ്ങളില് സ്ത്രീകള്‍ക്കുണ്ടാകുന്ന സന്ദിഗ്‌ദ്ധാവസ്ഥ, സമൂഹത്തിന്‍റെ പ്രതീക്ഷകളില് നിന്നും വേറിട്ട് നില്‍ക്കേണ്ടി വരുമ്പോള് സ്ത്രീകള് അനുഭവിക്കുന്ന ധാര്‍മിക സംഘര്‍ഷം ഇതെല്ലം സിനിമയുടെ വിഷയങ്ങളാണ്.\nഎന്‍റെ അമ്മയുമായി പല തവണ ഗ്രേറ്റര് നോയിഡയിലേക്ക് പോയ സമയങ്ങളിലാണ് എന്‍റെ മനസ്സില് ഈ ആശയം ഉദിച്ചത്. അമ്മയ്ക്ക് അവിടെ ചില സ്വത്ത് വകകള് ഒക്കെയുണ്ട്. അവിടേക്ക് മനസ്സു നിറയെ സ്വപ്നങ്ങളുമായി വരുന്ന സ്ത്രീകളെ കുറിച്ച് ഞാന് ചിന്തിച്ചു. എന്നാല് അവിടെ ജീവിതം അത്ര എളുപ്പമല്ല. പ്രതീക്ഷിക്കാത്ത ചില പ്രശ്നങ്ങളില് അവര് എത്തിപ്പെടുന്നു. അങ്ങനെയൊരു കഥ പറയുന്നതിന് നോയിഡ പോലെ പുരോഗമിച്ചു കൊണ്ടിരിക്കുന്ന ഒരു നഗരം തിരഞ്ഞെടുക്കുന്നത് ഉചിതമായിരിക്കും എന്നെനിക്കു തോന്നി.\nഞാന് കഴിഞ്ഞ വര്‍ഷമാണ് ഈ ചിത്രം പൂര്‍ത്തിയാക്കിയത്. 2019ലെ ബുസാന് ഇന്‍റര്‍നാഷണല് ഫിലിം ഫെസ്റ്റിവലില് ചിത്രം ആദ്യമായി പ്രദര്‍ശിപ്പിക്കപ്പെട്ടു. 2020ല് ഗ്ലാസ്ഗോ ഇന്‍റര്‍നാഷണല് ഫിലിം ഫെസ്റ്റിവലിലും ചിത്രം പ്രദര്‍ശിപ്പിക്കപ്പെട്ടു. ഇപ്പോള് തന്നെ സിനിമക്ക് വളരെ മികച്ച പ്രതികരണങ്ങള് ഞങ്ങള്‍ക്ക് ലഭിച്ചിരുന്നു.\nകൊങ്കണ സെന് ശര്‍മ, അലംകൃത ശ്രീവാസ്തവ\n? ബോളിവുഡും അവിടുത്തെ മാധ്യമങ്ങളും റിയ ചക്രബര്‍ത്തിയുടെ വിഷയത്തില് നടത്തുന്ന ഇടപെടലുകള് മോശമാകുന്നുണ്ട് എന്ന് നിങ്ങള് കരുതുന്നുണ്ടോ? തുടര്‍ച്ചയായുള്ള സ്ത്രീവിരുദ്ധവും ആസുരവുമായ മാധ്യമങ്ങളുടെ ഇടപെടല് ബോളിവുഡ് എന്ന സിനിമ ലോകത്തെ മുഴുവന് മോശം അവസ്ഥയില് ചിത്രീകരിക്കുന്നുണ്ട്. മയക്കുമരുന്നിന്‍റെയും, സ്വജനപക്ഷപാതിത്തത്തിന്റെയും ലോകമായി ബോളിവുഡ് തരംതാഴ്ത്തപ്പെട്ടു. ഒരു നടിയായോ, സംവിധായകയായോ മറ്റേതെങ്കിലും വിധത്തിലോ ബോളിവുഡിലേക്ക് പ്രവേശിക്കാന് ആഗ്രഹിക്കുന്ന സ്വതന്ത്രരായ വനിതകള്‍ക്ക് ഇപ്പോഴത്തെ ഈ മാധ്യമ വിചാരണ കൂടുതല് ഭയപ്പെടുത്തുന്നതാണോ.\nഎനിക്ക് ഈ വിഷയത്തെ കുറിച്ച് പറയാനുള്ളത് ഇതൊരു തരം വേട്ടയാടല് ആണെന്നാണ്. പരാജയപ്പെട്ടു കൊണ്ടിരിക്കുന്ന സമ്പദ് വ്യവസ്ഥയെ കുറിച്ചോ, കോവിഡ് പ്രതിസന്ധിയെ കുറിച്ചോ, അതിര്‍ത്തിയില് നിലനില്‍ക്കുന്ന പ്രശ്നങ്ങളെ കുറിച്ചോ ചര്‍ച്ച ചെയ്യുനതിനു പകരം ഈ രാജ്യത്തെ ആളുകളും ഇവിടുത്തെ മാധ്യമവും ഒരു ചെറുപ്പക്കാരിയായ നടിയുടെ മുകളില് വെറുപ്പും വിദ്വേഷവും കോരിയിടുകയും അതില് ആനന്ദം കണ്ടെത്തുകയും ചെയ്യുന്നു. നമ്മുടെ രാജ്യത്ത് ആഴത്തില് വേരോടിയിട്ടുള്ള പുരുഷാധിപത്യത്തെയാണ് ഇത് സൂചിപ്പിക്കുന്നത്. ഒരു ദുര്‍മന്ത്രവാദിനി അല്ലെങ്കില് മാദകസൗന്ദര്യമുള്ള ഒരു മോഹിനി എന്ന രീതിയിലാണ് ഇപ്പോള് റിയയുടെ മുകളിലുള്ള ഈ വേട്ട നടന്നക്കുന്നത്.\nഈ സംഭവം കാണിക്കുന്നത് ഇവിടുത്തെ മാധ്യമങ്ങള്‍ക്ക് മന:സാക്ഷി നഷ്ടപെട്ടുവെന്നും ഒരു പൗരന്‍റെ മാനുഷികവും മൗലികവുമായ അവകാശങ്ങള്‍ക്ക് നേരെയുള്ള മോശം സമീപനവുമാണ്. ഇത് ഇക്കാലത്തെ കുറിച്ചും, തെറ്റായ, വിറ്റു പോകുന്ന വിധത്തിലുള്ള കെട്ടിച്ചമച്ച വാര്‍ത്തകളോടുള്ള ആളുകളുടെ പ്രിയവുമാണ് നമുക്ക് കാട്ടി തരുന്നത്.\nബോളിവുഡ് സിനിമാ ലോകത്തോടുള്ള ഈ അന്ധമായ വിപരീത മന:സ്ഥിതിക്ക് മാറ്റമുണ്ടാകും എന്ന് തന്നെയാണ് ഞാനും കരുതുന്നത്. പുതിയതും സ്വതന്ത്രവുമായുള്ള ചലച്ചിത്ര പ്രവര്‍ത്തനങ്ങളെ പ്രോത്സാഹിപ്പിക്കേണ്ടത്തിന്‍റെ ആവശ്യമുണ്ട്. ഘടനാപരമായ ഒരു മാറ്റത്തില് കൂടി ബോളിവുഡ് സിനിമ ലോകം കടന്നു പോയ്‌ക്കൊണ്ടു മാത്രമേ അതിനൊരു പരിഹാരം കാണാന് സാധിക്കുകയുള്ളൂ.\nനമ്മള് ഇവിടെ പ്രവര്‍ത്തിക്കുന്നതിന്‍റെ കാരണം നമുക്ക് കഥകള് പറയാനുണ്ട് എന്നുള്ളത് കൊണ്ടാണ്. സ്ത്രീകള് പലവിധ വേഷങ്ങളിലായി സിനിമ ലോകത്തേക്ക് കടന്നു വരുമെന്നും ഞാന് പ്രതീക്ഷിക്കുന്നു. ഇപ്പോള് നിലനില്‍ക്കുന്ന ഈ മോശം അവസ്ഥയൊന്നും അവരെ പിന്തിരിപ്പിക്കില്ല.\n? സമകാലികമായ വിഷയങ്ങളില് അഭിപ്രായം പറയുമ്പോള്, ധാരാളം ആരാധകരുള്ള സിനിമാ മേഖലയില് പ്രവര്‍ത്തിക്കുന്ന ആളുകള്‍ക്ക് അഭിപ്രായം പ്രകടിപ്പിക്കുന്നതിനുള്ള അവരുടെ സ്വാതന്ത്ര്യവും ആളുകള് ഉറ്റു നോക്കുന്ന പൗരന്‍മാര് എന്ന നിലയിലുള്ള അവരുടെ ചുമതലാ ബോധത്തിനും ഇടയില് പാലിക്കേണ്ടി വരുന്ന ചില നിയന്ത്രണങ്ങള് ഉണ്ട്. എന്താണ് ഇതിനോടുള്ള നിങ്ങളുടെ അഭിപ്രായം.\nഅതിപ്പോള് ഓരോരുത്തര്‍ക്കും അവരവരുടേതായ തീരുമാനങ്ങള്‍ക്ക് വിടാനാണ് ഞാന് ആഗ്രഹിക്കുന്നത്. ആത്യന്തികമായി ഞാന് ഒരു മനുഷ്യനാണ്. ഞാനൊരു സ്ത്രീയാണ്, ഞാനൊരു ഇന്ത്യന് പൗര കൂടിയാണ്. എനിക്ക് ലഭിച്ച വിദ്യാഭ്യാസം കാരണം ഞാന് ചില പ്രത്യേക അവകാശങ്ങളൊക്കെ ആസ്വദിക്കുന്നു. ഞാനൊരു എഴുത്തുകരിയാണ്, ഞാനൊരു സിനിമ പ്രവര്‍ത്തകയാണ്. ഞാന് മുംബൈയില് താമസിക്കുന്നു. നമ്മള് നമ്മുടെയുള്ളില് ഇത്തരത്തിലുള്ള ഒരായിരം ബോധങ്ങള് വെച്ച് പുലര്‍ത്തുന്നു. ഓരോ സമയത്തും ഇതില് ഏതെങ്കിലും ഒരു ബോധം നമ്മുടെ മുകളില് പ്രവര്‍ത്തിച്ചുകൊണ്ടിരിക്കുന്നു. അത് പരസ്പരം കലഹത്തിലല്ല. ഞാന് ഇതെല്ലാമാണ്.\nഒരു സ്വതന്ത്ര ജനാധിപത്യ രാജ്യത്തെ പൗരന്‍മാര് എന്ന നിലയില്, നമുക്ക് നമ്മുടെ അഭിപ്രായങ്ങള് പറയുന്നതിനുള്ള സ്വാതന്ത്ര്യമുണ്ട്. നമുക്ക് ആ സ്വാതന്ത്ര്യം ഉപയോഗപ്പെടുത്തണം എന്ന് തോന്നിയാല്, അത് ചെയ്യുക തന്നെ വേണം. ഇനി നമുക്കങ്ങനെ തോന്നുന്നില്ല എന്നാണെങ്കില് അതിന്‍റെ ആവശ്യവുമില്ല. ഇതിനെല്ലാം കൂടി ഒരു ഒറ്റ പോംവഴി ഇല്ല. അത് ഒരോരുത്തരുടെയും തിരഞ്ഞെടുപ്പുകളാണ്.\n? ഇപ്പോള് അധികാരത്തിലിരിക്കുന്ന പാര്‍ട്ടിയും സിനിമ ലോകവും തമ്മിലുള്ള ബന്ധത്തെ കുറിച്ച് നിങ്ങള് എന്ത് കരുതുന്നു.? ഗവണ്‍മെന്‍റിനെ വിമര്‍ശിക്കുകയാണെങ്കില് അത് അവസരങ്ങള് നഷ്ടപ്പെടുന്നതിലേക്ക് കൊണ്ടെത്തിക്കുമോ? പൌരത്വനിയമ പ്രതിഷേധങ്ങളിലും ഇതര സംസ്ഥാന തൊഴിലാളികളുടെ വിഷയത്തിലും ബോളിവുഡില് നിന്നും ആരും തന്നെ വേണ്ടത്ര ശബ്ദം ഉയര്‍ത്തിയിട്ടില്ല എന്ന് നിങ്ങള് കരുതുന്നുണ്ടോ.\nബോളിവുഡ് എന്നത് ഒരു ഏകശിലാത്മകമായി പ്രവര്‍ത്തിക്കുന്ന സ്ഥാപനമല്ല. ബോംബെ ആസ്ഥാനമാക്കി പ്രവര്‍ത്തിക്കുകയും, പ്രധാനമായും ഹിന്ദിയില് സിനിമകള് ചെയ്യുകയും ചെയ്യുന്ന ഒരു കൂട്ടം ആളുകളെയും സംഘടനകളെയും ചേര്‍ത്തു വിളിക്കുന്ന പേര് മാത്രമാണത്.\nഅവിടെ ജോലി ചെയ്യുന്ന എല്ലാവരും സ്വതന്ത്രരായ മനുഷ്യരാണ്. സ്വാതന്ത്ര്യമുള്ള പൗരന്‍മാര്. അഭിപ്രായം പറയാന് ഉള്ളവര് അത് പറയണം, അല്ലാത്തവര് പറയേണ്ടതില്ല.\nസിനിമാ ലോകം എന്ന് പറയുന്നത് ഇന്ത്യന് സമൂഹത്തിന്‍റെ ഒരു പ്രതിഫലനമാണ്. ആളുകള്‍ക്ക് പല വിധത്തിലുള്ള ആദര്‍ശങ്ങളും, പല തരത്തിലുള്ള രാഷ്ട്രീയ താത്പര്യങ്ങളും ഉള്ളവരായിരിക്കും. അത് തന്നെയാണ് ജനാധിപത്യം എന്നത് കൊണ്ട് ഉദ്ദേശിക്കുന്നത് തന്നെ.\nഎതിര്‍പ്പുകളെ പ്രോത്സാഹിപ്പിക്കപ്പെടുന്ന ഒരു കാലത്തില് കൂടിയാണോ ഇന്ത്യന് രാഷ്ട്രീയം ഇപ്പോള് കടന്നു പോകുന്നത്? ഒരിക്കലുമല്ല. അത് കൊണ്ട് സിനിമ മേഖല ഏതുമായിക്കൊള്ളട്ടെ, അവിടെയല്ലാം നിലനില്‍ക്കുന്ന അവസ്ഥ ഒന്ന് തന്നെയാണ്. ബോളിവുഡ് മാത്രം എന്ന് എടുത്തു പറയേണ്ടതില്ല.\n? സമൂഹ മാധ്യമങ്ങളുടെ ആവിര്‍ഭാവം, രാഷ്ട്രീയ പ്രചരണസംഘങ്ങള് സിനിമ ഉള്‍പ്പെടെയുള്ള പൊതു സമൂഹത്തിന്‍റെ എല്ലാ വിധ മേഖലകളും നേരിട്ട് കൊണ്ടിരിക്കുന്ന രാഷ്ട്രീയവത്ക്കരണം തുടങ്ങിയവയൊക്കെ എങ്ങനെയാണ് ഒരു സംവിധായകന്‍റെ ക്രിയാത്മകമായ പ്രവര്‍ത്തനനങ്ങളെ ബാധിക്കുന്നത്? ഇത് സിനിമയ്ക്കുള്ളില് പ്രവര്‍ത്തിക്കുന്നവരെ ഭയപ്പെടുത്തുകയോ തടസ്സപ്പെടുത്തുകയോ ചെയ്യുന്നുണ്ടോ? അതോ ഇതിനു വിപരീതമായി സത്യം വിളിച്ചു പറയുന്നതിനുള്ള ആര്‍ജവം ഉണ്ടാകുകയാണോ ചെയ്യുന്നത്.\nഏറ്റവും അധികം സെന്‍സര്‍ഷിപ്പ് നിലനില്‍ക്കുന്ന രാജ്യമാണ് ഇറാന്. പക്ഷേ ഏറ്റവും മനോഹരമായ സിനിമകള് സംഭവിക്കുന്നതും അവിടെ നിന്നുമാണ്. സിനിമ ചെയ്യണം എന്ന ആഗ്രഹമുള്ള ആളുകള് അത് ചെയ്യുന്നതിനുള്ള എന്ത് മാര്‍ഗവും കണ്ടെത്തും.\nപക്ഷേ തീര്‍ച്ചയായും ഇന്ത്യന് സമൂഹത്തില് ഇപ്പോള് നിലനില്‍ക്കുന്ന ധ്രുവീകരണത്തെ കൂടുതല് വഷളാക്കാന് സാധിക്കുന്ന തരത്തിലുള്ള സിനിമകള് ചെയ്യുന്നതിന് എളുപ്പമുള്ള സമയമാണിത്.\nഅനുഭവ സിന്‍ഹ നമ്മുടെ മുന്‍വിധികളെ ചോദ്യം ചെയ്തു കൊണ്ട് 'മുല്‍ക്' എന്ന സിനിമ ചെയ്യുമ്പോള് അത് ധീരമായ ഒരു കാര്യമായി ശ്രദ്ധിക്കപ്പെടുന്നു. അല്ലെങ്കില് സോയ അക്തര് 'ഗള്ളി ബോയ്' എന്നൊരു സിനിമ ചെയ്യുകയും ഒരു ദരിദ്രനായ മുസ്ലിം നായകന്‍റെ ചിത്രം നമുക്ക് കാട്ടി തരുകയും ചെയ്യുമ്പോള് അതുവരെയുണ്ടായിരുന്ന പലതിനെയും അത് പൊളിച്ചെഴുതുന്നു.\nഇത്തരം കാര്യങ്ങളൊക്കെ ഒരു സംവിധായകന്‍റെ രാഷ്ട്രീയത്തെയും നിശ്ചയദാര്‍ഢ്യത്തെയും ബുദ്ധിയേയും ആശ്രയിച്ചിരിക്കുന്നു. ഇപ്പോള് സമൂഹത്തില് നിലനില്‍ക്കുന്ന മതഭ്രാന്തിനെ വളരെ വ്യക്തമായി ചിത്രത്തില് വരച്ചു കാട്ടുകയും അതിലൂടെ ചോദ്യം ചെയ്യുകയും ചെയ്യുന്ന സംവിധായകരുണ്ട്. ചിലര് അത് കുറച്ചു കൂടി സങ്കീര്‍ണമായും സൂക്ഷ്മതയോടും കൂടി ചെയ്യുന്നു. ചിലര് രണ്ടുമല്ലാത്ത ഒരു പക്ഷം സ്വീകരിക്കുന്നു. മറ്റു ചിലര് ഭൂരിപക്ഷ വര്‍ഗീയതക്ക് അനുകൂലമായ ഒരു സമീപനം സ്വീകരിക്കുന്നു. അതും ചിലപ്പോഴൊക്കെ ഒളിഞ്ഞും, മറ്റു ചിലപ്പോള് തെളിഞ്ഞുമാണ് ചെയ്യാറുള്ളത്.\nപണ്ടുണ്ടായിരുന്നതിനേക്കാള് ഇപ്പോള് പേടിയുണ്ടോ എന്ന് ചോദിച്ചാല്? ഒരു പക്ഷേ ഉണ്ടായിരിക്കാം. പക്ഷേ ഇന്ന് സിനിമാ ലോകത്ത് കൂടുതല് വൈവിധ്യമാര്‍ന്നതും ആകര്‍ഷകവുമായ സിനിമകള് പുറത്തിറങ്ങുന്നുണ്ടോ? ഉവ്വ്. അതിനര്‍ത്ഥം ഇപ്പോള് കൂടുതല് പേടിയുമുണ്ട്, എന്നാല് കൂടുതല് ധൈര്യവുമുണ്ട്.\n? സിനിമാ ലോകത്തിന്‍റെ മാറിക്കൊണ്ടിരിക്കുന്ന സാമ്പത്തിക ചുറ്റുപാടുകളെ എങ്ങനെ നോക്കിക്കാണുന്നു. വലിയ പ്രൊഡക്ഷന് ഹൗസുകള് ബഹുരാഷ്ട്ര കമ്പനികള്‍ക്ക് വഴി കൊടുക്കുമോ അതോ തുടക്കക്കാരായ സ്റ്റാര്‍ട്ടപ്പുകള്‍ക്ക് വഴി കൊടുക്കുമോ? മള്‍ട്ടി സ്ക്രീന് സിനിമകളുടെ ആവിര്‍ഭാവം ഒടിടി പ്ലാറ്റ്ഫോമുകളിലേക്ക് വഴി തെളിക്കുകയും അത് വഴി കൂടുതല് മികച്ച സിനിമകളും കൂടുതല് വൈവിധ്യമാര്‍ന്ന കാഴ്ചക്കാരും ഉണ്ടാകുമോ? ഇത് പ്രാദേശിക ഭാഷകളില് നിര്‍മിക്കപ്പെടുന്ന ഉള്ളടക്കങ്ങള്‍ക്കുള്ള സാധ്യത വര്‍ദ്ധിപ്പിക്കുകയും കൂടുതല് വ്യത്യസ്തമായ കഥാതന്തുക്കള് ഉണ്ടാകുന്നതിനു കാരണമാകുകയും ചെയ്യുമോ?\nസിനിമയും സീരീസുകളും ഭാവിയില് സ്വീകരിക്കാന് പോകുന്ന കച്ചവട മാര്‍ഗം എന്തായിരിക്കും എന്നുള്ളതിനെ കുറിച്ച് എനിക്ക് വ്യക്തതയില്ല. പക്ഷേ സിനിമയിലും സീരീസുകളിലും കൂടുതല് കൂടുതല് വൈവിധ്യമാര്‍ന്ന ശബ്ദങ്ങള് ഉണ്ടാകും എന്നുള്ളതില് എനിക്ക് ഉറപ്പുണ്ട്. ഇപ്പോഴും വേണ്ടത്ര അന്വേഷിക്കപ്പെട്ടിട്ടില്ലാത്ത വിഷയങ്ങളും കഥകളും ഉണ്ട്. ആര്‍ട്ടിസ്റ്റുകള് എന്ന നിലയില് നമ്മളെ തളച്ചിടുന്ന തരത്തിലുള്ള ചട്ടക്കൂടുകളില് നിന്നും സാമ്പ്രദായികമായ പിന്തുടര്‍ച്ചകളില് നിന്നും നമ്മള് സ്വയം പുറത്തു വരേണ്ടതുണ്ട് എന്നാണ് എന്‍റെ അഭിപ്രായം.\nഞാന് കരുതുന്നത് സമൂഹത്തിനു മുന്‍പില് പറയപ്പെടണം എന്ന് നമ്മള് കരുതുന്ന സിനിമകള് പറയുന്നതിനുള്ള ധൈര്യം കണ്ടെത്താന് നമുക്ക് സാധിക്കണം എന്നതാണ്, അവിടെ നമുക്ക് സിനിമയുടെ രൂപവും രീതിയുമായി കൂടുതല് പരീക്ഷണങ്ങള് നടത്തുന്നതിനു സാധിക്കും. അത്തരത്തിലുള്ള വളര്‍ച്ചയും സ്വാതന്ത്ര്യവും തരുന്ന കച്ചവട മോഡലുകള് നമ്മള് പിന്‍തുടരണം എന്നുള്ളതാണ് എന്‍റെ അഭിപ്രായം.\nക്യാമറക്ക് പിന്നില് കൂടുതല് സ്ത്രീകള് വരുന്നത് കാണാന് ഞാന് ആഗ്രഹിക്കുന്നു. പുതുതായി കൂടുതല് കഥ പറയാന് കഴിവുള്ള ദളിത് സിനിമ പ്രവര്‍ത്തകര് ഉണ്ടാകണം. സ്ത്രീകള്‍ക്ക് കൂടുതല് ഇടം നല്‍കുന്ന, വ്യത്യസ്ത മതങ്ങളില് നിന്നും ജാതികളില് നിന്നുമുള്ള കഥാപാത്രങ്ങളെ ഉള്‍ക്കൊളുന്ന തരത്തില് നമ്മുടെ സിനിമകള് മാറണം എന്ന് ഞാന് ആഗ്രഹിക്കുന്നു.\nസ്ക്രീന് എന്ന് പറയുന്നത് ഒരു മാധ്യമം മാത്രമാണ്. ആത്യന്തികമായി സിനിമ എന്ന് പറഞ്ഞാല് ഒരു കഥ പറയുമ്പോള് കിട്ടുന്ന സന്തോഷവും ഒരു വികാരം പങ്കു വെയ്ക്കുമ്പോള് കിട്ടുന്ന അനുഭവവുമാണ്.\nബിഗ് സ്ക്രീനുകളും സ്ട്രീമിംഗ് സേവനങ്ങളും മുഴുവന് സിനിമ പ്രവര്‍ത്തകര്‍ക്കും കാഴ്ചക്കാര്‍ക്കും ഉപയോഗപ്പെടുന്ന രീതിയില് ഒന്നിച്ചു പ്രവര്‍ത്തിക്കുന്നത് കാണുന്നത്തിനാണ് ഞാന് ഇഷ്ടപ്പെടുന്നത്.\n? ഒരു ഫിലിം മേക്കര് അയാളുടെ കാണികളുമായി പുലര്‍ത്തുന്ന ബന്ധം എന്താണ്? കാഴ്ചക്കാര്‍ക്ക് വിനോദത്തിനുള്ള സാമഗ്രികള് നല്‍കുന്ന ഒരാള് മാത്രമാണോ ഒരു സംവിധയകന്, അതോ കാഴ്ചക്കാര് വെറും സ്വീകര്‍ത്താക്കള് എന്ന നിലയില് നിന്നും മാറി ഒരു സിനിമയെ വിമര്‍ശനാത്മകവും നിരൂപാത്മകാവുമായി കാണുകയും കൂടുതല് മികച്ച കഥകള് ആവശ്യപ്പെടുകയും ചെയ്യുന്ന തരത്തിലുള്ള സിറ്റിസണ് ഓഡിയന്‍സ് എന്ന ഗണത്തിലേക്ക് മാറുമോ.\nഒരു ചലച്ചിത്ര പ്രവര്‍ത്തക എന്ന നിലയില് നിങ്ങള് എല്ലായ്പ്പോഴും ഒരു കാഴ്ചക്കാരന്‍റെ ഇഷ്ടത്തെയും താത്പര്യത്തെയും മാനിക്കുന്നു. അത് വളരെ ചെറിയ ഒരു കൂട്ടം കാഴ്ചക്കാര് ആണെങ്കില് കൂടി. ഒരു സിനിമയുടെ ജീവിത ചക്രം പൂര്‍ത്തിയാകുന്നത് അത് കാഴ്ചക്കാരില് എത്തുമ്പോഴാണ്. അതൊരു പക്ഷേ നിങ്ങളുടെ സിനിമ കാണുന്ന സുഹൃത്തുകള് ആകാം, അല്ലെങ്കില് ലോകത്തിന്‍റെ മറ്റ് ഏതെങ്കിലും ഭാഗത്ത് ഒരു ചലച്ചിത്ര ഫെസ്റ്റിവലില് പങ്കെടുക്കുന്ന കാണികളാകാം, തീയറ്ററില് സിനിമ കാണുന്നവരാകാം, സ്വന്തം വീട്ടിലെ സൗകര്യത്തിലിരിന്നു സിനിമ കാണുന്നവരുമാകാം.\nഒരു ചലച്ചിത്ര സംവിധായക എന്ന നിലയില് ഞാന് എന്നെ ആത്യന്തികമായി ഒരു കാഴ്ചക്കാരി എന്ന നിലയില് തന്നെയാണ് കാണുന്നത്. ഞാന് നിര്‍മിക്കുന്നത് എനിക്ക് ഇഷ്ടപ്പെടുന്നതിനും അതുമായി സ്വയം ബന്ധിക്കപ്പെടാനും എനിക്ക് സാധിക്കണം. കാരണം എനിക്ക് മറ്റൊരാളുടെ വീക്ഷണകോണില് നിന്ന് കൊണ്ട് സിനിമ കാണുന്നതിനു സാധിക്കില്ല. എനിക്ക് ഞാനായി നിന്നുകൊണ്ട് മാത്രമേ ഏതൊരു സിനിമയെയും കാണാന് സാധിക്കുകയുള്ളൂ.\nസിനിമ അതിനു വേണ്ടുന്ന കാണികളെ സ്വയം കണ്ടെത്തുമെന്നും ഞാന് കരുതുന്നു. ആ ഒരു പ്രക്രിയയില് ഞാന് വിശ്വസിക്കുന്നു. നിങ്ങള്‍ക്ക് വിശ്വാസമുള്ള തരത്തിലുള്ള സിനിമകള് സ്ഥിരമായി നിര്‍മ്മിക്കുന്നതിലൂടെ, നിങ്ങളുടെ സിനിമകളെ ഇഷ്ടപ്പെടുന്ന ഒരു കൂട്ടം കാണികളെ നിങ്ങള്‍ക്ക് ഉണ്ടാക്കി എടുക്കുവാന് സാധിക്കും.\nനിങ്ങളുടെ സിനിമകള് കാണുന്ന കാഴ്ചക്കാരെ നിങ്ങള് ബഹുമാനിക്കുക എന്നത് വളരെ പ്രധാനപ്പെട്ട ഒരു കാര്യമാണ്. നിങ്ങളുടെ സിനിമയില് നിന്നും കാഴ്ചക്കാര്‍ക്ക് സന്തോഷവും പ്രതീക്ഷയും മാനുഷിക മൂല്യങ്ങളും കണ്ടെത്തുവാന് സാധിക്കുന്നുവെങ്കില്, അതിലും വലിയ സംതൃപ്തി മറ്റൊന്നിനുമില്ല. കാഴ്ചക്കാര്‍ക്ക് അവരുടെ തന്നെ അംശങ്ങളെ നിങ്ങളുടെ സിനിമയിലൂടെ കണ്ടത്താന് സാധിക്കുകയും, അവരുടെ മനസ്സിന്‍റെ ആഴങ്ങളിലേക്ക് എത്തുന്നതിനു സഹായിക്കുകയും ചെയ്യുന്നുണ്ടെങ്കില് അത് തന്നെയാണ് ഒരു ചലച്ചിത്ര നിര്‍മാതാവിന്‍റെ ആത്യന്തികമായ അഭിലാഷം എന്ന് ഞാന് കരുതുന്നു.\nനിങ്ങള് നിര്‍മിക്കുന്ന സിനിമയിലെ കഥാപത്രങ്ങള് നിങ്ങള് ജീവിക്കുന്ന സമൂഹത്തിലെ പരിതസ്ഥിതികളെ മാറ്റി മറിക്കുന്നുണ്ടെങ്കില് അതിന് അനുവദിക്കുക. പക്ഷേ എന്നെ സംബന്ധിച്ചിടത്തോളം സിനിമയുടെ ലക്ഷ്യം സാമൂഹിക പരിവര്‍ത്തനമല്ല. അതൊരു പക്ഷേ സമൂഹത്തിനു മുന്‍പില് ഒരു കണ്ണാടി പ്രതിഷ്ടിക്കുന്നത് പോലെയാകാം എന്ന് ഞാന് കരുതുന്നു.\nകാഴ്ചക്കാര്‍ക്ക് കുറച്ചു നല്ല അനുഭവങ്ങള് നല്‍കുകയും, അവരെ ഇത്തിരി ചിന്തിപ്പിക്കുകയും ചിരിപ്പിക്കുകയും ചെറുതായി കണ്ണീരണിയിപ്പിക്കുകയും ചെയ്യുന്ന തരത്തിലുള്ള സിനിമകള് നിര്‍മിക്കുന്നതിനാണ് ഞാന് വ്യക്തിപരമായി ഇഷ്ടപ്പെടുന്നത്. എന്‍റെ ചിത്രങ്ങളിലൂടെ അവര് അവരെ തന്നെ കൂടുതല് മികച്ച രീതിയില് കണ്ടെത്തുകയാണ് വേണ്ടതെന്നു ഞാന് കരുതുന്നു. എന്‍റെ ചിത്രത്തില് ഞാന് നിര്‍മിക്കുന്ന കഥാപത്രങ്ങള്‍ക്കൊപ്പമുള്ള യാത്ര അവരെ സംബന്ധിച്ചിടത്തോളം നല്ല ഒരു അനുഭവം ആയിരിക്കണം.\nഭൂമി പെദ്നേക്കാര്, അലംകൃത ശ്രീവാസ്തവ\n? പ്രകാശ് ഝാ യുടെ സഹായിയായി സിനിമയില് വരുകയും നിരൂപക പ്രശംസ ഏറ്റുവാങ്ങുന്ന തരത്തിലുള്ള സിനിമകള് സംവിധാനം ചെയ്യുകയും ചെയ്തതിനു ശേഷം നിങ്ങളുടെ സിനിമാ ജീവിതത്തില് സംഭവിച്ച ഉയര്‍ച്ച താഴ്ചകള് എന്തൊക്കെയാണ്? നിങ്ങള് നിങ്ങളുടെ ക്രിയാത്മകമായ സിനിമാ പ്രവര്‍ത്തനത്തിന്‍റെ അതിര് വരമ്പുകള് എങ്ങനെയാണ് തകര്‍ക്കുന്നത്.\nഎന്നെ സംന്ധിച്ചിടത്തോളം ഏറ്റവും സന്തോഷം തരുന്ന കാര്യം ഒരു സിനിമയുടെ സെറ്റില് ആയിരിക്കുക എന്നതാണ്. ഒരു സിനിമ ചിത്രീകരിക്കുമ്പോള് കിട്ടുന്ന അനുഭവത്തോളം മറ്റൊന്നും വരില്ല. അത് വളരെ സംതൃപ്തി തരുന്ന ഒന്നാണ്. ഞാന് ആദ്യമായി സംവിധാന സഹായിയായി ജോലി ചെയ്ത 'ഗംഗാജല്' എന്ന സിനിമയുടെ സെറ്റില് നിന്നുമാണ് എനിക്ക് ആ അനുഭവം ആദ്യമായി ഉണ്ടാകുന്നത്. അന്ന് മുതല് ഇന്ന് വരെ എനിക്ക് തിരഞ്ഞു നോക്കേണ്ടതായി വന്നിട്ടില്ല. എനിക്ക് ആ അനുഭവം വീണ്ടും വീണ്ടും ആസ്വദിക്കണം.\nമനിസില് കഥാപാത്രങ്ങളെയും കഥാസന്ദര്‍ഭങ്ങളെയും ഉണ്ടാക്കിയെടുക്കുക എന്നുള്ളത് ഞാന് ഇഷ്ടപ്പെടുന്ന ഒരു കാര്യമാണ്. അതില് ചിലതൊക്കെ ഞാന് എഴുതി വെയ്ക്കുന്നു. അതില് ചിലതൊക്കെ ഒരു പൂര്‍ണമായ തിരക്കഥയുടെ രൂപം പ്രാപിക്കുന്നു. അതില് ചിലതൊക്കെ വെളിച്ചത്തു വരുന്നു. അങ്ങനെയൊരു അര്‍ത്ഥത്തില് സിനിമക്ക് സ്വന്തമായ തലയിലെഴുത്ത് ഉണ്ടെന്നു ഞാന് കരുതുന്നു. ഞാന് ഇപ്പോള് പറഞ്ഞ ഈ പ്രക്രിയകളിലൂടെയെല്ലാം കടന്നു പോകുന്ന ആശയങ്ങള് മാത്രമേ സിനിമകളായി ലോകത്തിനു മുന്‍പില് എത്തുന്നുള്ളൂ.\nഅതൊരു നീണ്ട യാത്രയായിരുന്നു. പക്ഷേ നമുക്ക് അതില് നിന്നും കിട്ടുന്ന ഉയര്‍ച്ചകള് നമുക്കുണ്ടായ താഴ്ചകളെ വിസ്മരിക്കുന്നതിന് സഹായിക്കുന്നു. എന്‍റെ സിനിമകള് റിലീസിന് എത്തിക്കുന്നതില് ഞാന് ബുദ്ധിമുട്ട് നേരിട്ട സമയമാണ് എന്നെ സംബന്ധിച്ചിടത്തോളം ഏറ്റവും പ്രയാസമേറിയത്.\nനമുക്കുണ്ടാകുന്ന താഴ്ചകള് നമ്മുടെ ഉള്ളില് സംഭവിക്കുന്ന ഒരു കാര്യമാണ്, നമ്മള് നമ്മളെ തന്നെ സംശയിക്കുമ്പോഴാണ് അതുണ്ടാകുന്നത്. ഈ കഥ തന്നെയാണോ ഞാന് പറയേണ്ടുന്നത് എന്നുള്ള സംശയം.\nപക്ഷേ ഒരു സിനിമ പുറത്തിറങ്ങുമ്പോള് നമുക്ക് കിട്ടുന്ന സ്നേഹം, നിങ്ങള് നിങ്ങളുടെ മനസ്സില് ഉണ്ടാക്കിയ കഥാപാത്രങ്ങളെ ആളുകള് ഏറ്റെടുക്കുമ്പോള് കിട്ടുന്ന സന്തോഷം, അത് പറഞ്ഞറിയിക്കാന് സാധിക്കാത്തതാണ്. നിങ്ങള് ഒരു സീനില് കൂടി പറയാന് ആഗ്രഹിച്ച ഒരു ചെറിയ കാര്യം ഒരാളിലേക്ക് എത്തിയിട്ടുണ്ട് എന്ന് നിങ്ങള് അറിയുമ്പോള് കിട്ടുന്ന ആ സന്തോഷം എല്ലാറ്റിനും മുകളില് ആണ്.\nഒരു ചലച്ചിത്ര സംവിധായികയാകാന് സാധിക്കുക എന്നത് ഒരു അനുഗ്രഹമായി ഞാന് കാണുന്നു. ലോകത്തെ ഏറ്റവും സുന്ദരമായ ജോലി ചെയ്യുന്നതില് ഞാന് വളരെ സന്തോഷവതിയാണ്.\nജീവിതമാണ് നമ്മുടെ ഉള്ളിലുള്ള എല്ലാ ക്രിയാത്മകതയുടെയും കാതല് എന്ന് ഞാന് കരുതുന്നു. നമുക്ക് ചുറ്റുമുള്ള ആളുകളുമായും അവരുടെ ജീവിതങ്ങളുമായും ബന്ധപ്പെട്ടിരിക്കുക എന്നതാണ് ഒരാളുടെ വളര്‍ച്ചക്ക് സഹായിക്കുന്ന ഏറ്റവും വലിയ ഘടകം. കൊറോണയ്ക്ക് മുന്‍പ് ഞാന് ആളുകളെ നിരീക്ഷിക്കുന്നത് ഇഷ്ടപ്പെട്ടിരുന്നു. ഞാന് ഒരു കഫേയില് ഇരുന്ന് എഴുതുന്നതിന് എല്ലായ്പ്പോഴും ഇഷ്ടപ്പെടുന്നു, കാരണം ആ സമയും ഞാന് എങ്ങനെയെല്ലാമോ ആളുകളുമായും ചുറ്റുമുള്ള ലോകവുമായും ബന്ധിപ്പിക്കപ്പെട്ടിരിക്കുന്നു എന്ന് തോന്നുന്നു. നിങ്ങള്‍ക്ക് നിങ്ങളുടേതായ ഇടം ലഭിക്കുന്നു, പക്ഷേ നിങ്ങള് ഒറ്റയ്ക്കല്ല.\nഞാന് വായിക്കാന് ഇഷ്ടപ്പെടുന്നു. ഞാന് ഇതുവരെ വായിച്ച പുസ്തകങ്ങള് എല്ലാം കൂടിയാണ് എന്നെ രൂപപ്പെടുത്തിയതെന്ന് ഞാന് വിശ്വസിക്കുന്നു. സ്ത്രീ എഴുത്തുകാര് എഴുതുന്ന സാഹിത്യ ഫിക്ഷനുകള് വായിക്കാനാണ് എനിക്ക് കൂടുതല് താത്പര്യം. വായനയാണ് എന്‍റെ ആശ്വാസം, വായനയാണ് എന്നെ സമ്പൂര്‍ണമാക്കുന്നത്.\nനിങ്ങള് നിങ്ങള്‍ക്ക് ചുറ്റുമുള്ള ലോകത്ത് ജീവനോടെ ഇരിക്കുക എന്ന് പറയുന്നത് തന്നെ വലിയ കാര്യമാണ്, അത് നിങ്ങളില് അത്ഭുതങ്ങള് പ്രവര്‍ത്തിപ്പിക്കുന്നു. നമുക്ക് വേണ്ടുന്ന പ്രചോദനം എല്ലായിടത്തും ഉണ്ട്. നമുക്ക് അത് കണ്ടെത്താന് സാധിക്കുന്നുണ്ടോ എന്നുള്ളതാണ് ചോദ്യം.\n#AlankritaShrivastava #DollyKittyAurWohChamakteSitare #KonkanaSenSharma #Bollywood


U.S. President Donald Trump shakes hands with Neil Gorsuch (L) after nominating him to be an associate justice of the U.S. Supreme Court at the White House in Washington, D.C., U.S., January 31, 2017.\nവാഷിംഗ്ടണ്: അമേരിക്കന് പ്രസിഡന്റ് ഡൊണാള്‍ഡ് ട്രംപ് കൊളറാഡോ ഫെഡറല് അപ്പീല് കോടതി ജഡ്ജ് നെയ്ല് ഗോര്‍സചിനെ യുഎസ് സുപ്രീംകോടതി ജഡ്ജിയായി നാമനിര്‍ദേശം ചെയ്തു. 49 കാരനായ നെയ്‌ലിനെ അന്തരിച്ച ജസ്റ്റീസ് അന്റോണിന് സ്‌കാലിയയുടെ ഒഴിവിലേക്ക് പരിഗണിക്കുന്നതായി സെനറ്റ് സ്ഥിരീകരിക്കുകയും ചെയ്തു.\nജഡ്ജ് ഗോര്‍സച് പ്രതിഭാശാലിയും നിയമത്തില് അഗാധമായ പരിജ്ഞാനവുമുള്ളയാളാണെന്ന് ട്രംപ് പറഞ്ഞു. നിയമത്തില് പറഞ്ഞിരിക്കുന്നതനുസരിച്ച് ഭരണഘടന നിര്‍വചിക്കുന്നതിനുള്ള പ്രതിജ്ഞാബദ്ധതയും അദ്ദേഹത്തിനുണ്ടെന്ന് ട്രംപ് വ്യക്തമാക്കി. ചൊവ്വാഴ്ച വൈകുന്നേരം വൈറ്റ് ഹാസില് നടന്ന പ്രധാന അഭിസംബോധനയിലാണ് ട്രംപ് പ്രഖ്യാപനം നടത്തിയത്.\nട്രംപിന്റെ പ്രഖ്യാപനത്തെ തുടര്‍ന്ന് സുപ്രീം കോടതിക്ക് പുറത്ത് പ്രതിഷേധമുയര്‍ന്നു. തനിക്ക് ലഭിച്ച ബഹുമതിയാണിതെന്നായിരുന്നു ട്രംപിന്റെ നോമിനേഷന് സ്വീകരിച്ചശേഷം ജഡ്ജ് ഗോര്‍സചിന്റെ പ്രതികരണം. 21 പേരുടെ പട്ടികയില് നിന്നാണ് ട്രംപ് ഗോര്‍സചിനെ തെരഞ്ഞെടുത്തത്.\nനോമിനിയെക്കുറിച്ച് ”സംശയങ്ങളുണ്ടെന്ന്” അപ്പര് ചേംബറിലെ ഡെമോക്രാറ്റിക് ലീഡര് നേരത്തെ പറഞ്ഞിരുന്നു.\nഗര്‍ഭഛിദ്രം, തോക്ക് നിയന്ത്രണം തുടങ്ങി നിര്‍ണായകമായ പല വിഷയങ്ങളിലും അവസാന വാക്ക് യുഎസ് കോടതിയുടേതായിരിക്കും.


മികച്ച LetItRide എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച LetItRide എക്സ്ചേഞ്ച് നിരക്ക്. ഇന്ന് LetItRide വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില LetItRide $ 0.000770073852113 LIR/BTC YoBit\nഏറ്റവും മികച്ച വിൽപ്പന വില LetItRide $ 0.000770073852113 LIR/BTC YoBit\nനിലവിലെ ക്രിപ്‌റ്റോ കറൻസി വിനിമയ നിരക്ക് LetItRide ആണ് എല്ലാ ട്രേഡിംഗ് ഇടപാടുകളിലും ശരാശരി വിനിമയ നിരക്ക്. മാർക്കറ്റ് പങ്കാളികളുടെ വിതരണവും ഡിമാൻഡും അനുസരിച്ചാണ് വില പ്രധാനമായും നിർണ്ണയിക്കുന്നത്. വ്യത്യസ്ത ക്രിപ്റ്റോ എക്സ്ചേഞ്ചുകൾക്ക് വ്യത്യസ്ത ട്രേഡിംഗ് വോള്യങ്ങളുണ്ട്. അതിനാൽ, ഓരോ ക്രിപ്‌റ്റോ കറൻസി എക്‌സ്‌ചേഞ്ചിലും ക്രിപ്‌റ്റോകറൻസി LetItRide വിനിമയ നിരക്ക് വ്യക്തിഗതമാണ്. എല്ലാ ക്രിപ്റ്റോ കറൻസി എക്സ്ചേഞ്ചുകളുടെയും വിനിമയ നിരക്കുകൾ വിശകലനം ചെയ്ത് മികച്ചത് തിരഞ്ഞെടുക്കുന്നതിലൂടെ മികച്ച LetItRide നിരക്ക് കണ്ടെത്താൻ കഴിയും.\nമികച്ച LetItRide വാലറ്റ്\nഇന്ന് LetItRide യുടെ മികച്ച വാങ്ങൽ നിരക്ക് YoBit എക്സ്ചേഞ്ച് മാർക്കറ്റിൽ LIR/BTC ട്രേഡ് ജോഡി ഉപയോഗപ്പെടുത്തി $ 0.000770073852113 ആണ്.\nഇന്ന് LetItRide യുടെ മികച്ച വിൽപന നിരക്ക് YoBit എക്സ്ചേഞ്ച് മാർക്കറ്റിൽ LIR/BTC ട്രേഡിംഗ് ജോടിയായ $ 0.000770073852113 ആണ്.\nഓരോ ക്രിപ്‌റ്റോ കറൻസി ഉടമയുടെയും വ്യക്തിഗത അഭിപ്രായമാണ് മികച്ച LetItRide വാലറ്റ്. ക്രിപ്‌റ്റോ കറൻസികൾ സംഭരിക്കുന്നതിനും ഈ ക്രിപ്‌റ്റോയ്‌ക്കായി പേയ്‌മെന്റുകളും പേയ്‌മെന്റുകളും നടത്തുന്നതിനുള്ള ഒരു പ്രോഗ്രാമാണ് ക്രിപ്‌റ്റോ വാലറ്റ്. മികച്ച LetItRide വാലറ്റിന് ഞങ്ങളുടെ അഭിപ്രായത്തിൽ മികച്ച വിശ്വാസ്യതയും സുരക്ഷാ സവിശേഷതകളും ഉണ്ടായിരിക്കണം. എല്ലാ വിപണികളിലെയും LetItRide ക്രിപ്‌റ്റോകറൻസി എക്‌സ്‌ചേഞ്ച് ഞങ്ങൾ വിശകലനം ചെയ്യുകയും വാങ്ങുന്നതിനും വിൽക്കുന്നതിനുമായി മികച്ച ട്രേഡിംഗ് ഡീലുകൾ തിരഞ്ഞെടുക്കുന്നു.\nമികച്ച LetItRide വിൽപ്പനസ്ഥലത്ത്\nഅടുത്തിടെ ചില എക്സ്ചേഞ്ചുകളിൽ LetItRide നായി ഏറ്റവും മികച്ച വാങ്ങൽ വിലയുണ്ടായിരുന്നുവെങ്കിൽ, മിക്കവാറും ഈ ക്രിപ്റ്റോ എക്സ്ചേഞ്ചിൽ മികച്ച വിനിമയ നിരക്ക് തേടേണ്ടതാണ്. LetItRide 18/01/2021 എന്നതിലെ മികച്ച നിരക്ക് - ഇന്നത്തെ എല്ലാ വ്യാപാര ഇടപാടുകളുടെയും നിരക്കുകളുടെ പട്ടികയായി കാണിക്കുന്നു നിരക്ക്. മികച്ച LetItRide നിരക്കുകളുടെ പട്ടിക വ്യത്യസ്ത എക്സ്ചേഞ്ചുകളിൽ വ്യത്യസ്ത LetItRide വിലകൾ കാണാനുള്ള അവസരം നൽകുന്നു. മികച്ച ക്രിപ്റ്റോ കറൻസി എക്സ്ചേഞ്ച് ഉപയോഗിച്ച് നിങ്ങൾക്ക് ഒരു ക്രിപ്റ്റോ കറൻസി എക്സ്ചേഞ്ച് സ്വതന്ത്രമായി തിരഞ്ഞെടുക്കാം. LetItRide ഇന്നത്തെ മികച്ച വിനിമയ നിരക്ക് 18/01/2021 പ്രോഗ്രാം നിങ്ങൾക്കായി ഇന്റർനെറ്റിലെ എല്ലാ യഥാർത്ഥ ഉറവിടങ്ങളിൽ നിന്നുമുള്ള മികച്ച ക്രിപ്‌റ്റോ കറൻസി നിരക്കുകൾ വിശകലനം ചെയ്യുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ LetItRide എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nYoBit LIR/BTC $ 0.00077 -0%\nമികച്ച LetItRide വാങ്ങൽ നിരക്ക് ഡോളറുമായിരിക്കില്ല, മറിച്ച് മറ്റൊരു കറൻസി അല്ലെങ്കിൽ ക്രിപ്‌റ്റോകറൻസി ഉപയോഗിച്ചാണ്. ഇടപാട് ഏത് കറൻസിയിലാണെന്നത് പരിഗണിക്കാതെ മികച്ച വാങ്ങൽ നിരക്ക് LetItRide ഡോളറിൽ പ്രദർശിപ്പിക്കും. LetItRide ഏറ്റവും വിലകുറഞ്ഞത് വാങ്ങാൻ കഴിയുന്ന കറൻസി കറൻസി ഫീൽഡ് പ്രദർശിപ്പിക്കുന്നു. മികച്ച ക്രിപ്റ്റോ വിൽപ്പന നിരക്കിന് അടുത്തായി LetItRide ഈ മികച്ച വിലയ്ക്ക് വിറ്റ എക്സ്ചേഞ്ചറിലേക്ക് ഒരു ലിങ്ക് ഉണ്ട്.\nമികച്ച നിരക്ക് ലഭിക്കുമ്പോൾ ഏത് ജോഡി കറൻസി LetItRide ട്രേഡ് ചെയ്തുവെന്ന് അറിയേണ്ടത് പ്രധാനമാണ്. മികച്ച ക്രിപ്‌റ്റോകറൻസി നിരക്കിന്റെ വലതുവശത്ത് ഞങ്ങൾ ഈ വിവരങ്ങൾ പ്രദർശിപ്പിക്കുന്നു. LetItRide വിൽക്കുന്നതിനും വാങ്ങുന്നതിനുമുള്ള മികച്ച ക്രിപ്റ്റോ എക്സ്ചേഞ്ചുകൾ ഞങ്ങളുടെ വെബ്സൈറ്റിലെ സേവന പട്ടികയിലാണ്. LetItRide വിൽക്കുന്നതിനും വാങ്ങുന്നതിനുമുള്ള മികച്ച വിനിമയ നിരക്ക് അനുസരിച്ച് എക്സ്ചേഞ്ചുകളുടെ പ്രദർശനം അടുക്കുന്നു. നിരക്ക് യുഎസ് ഡോളറിൽ പ്രദർശിപ്പിക്കും. മികച്ച ക്രിപ്‌റ്റോ കറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള മറ്റ് കറൻസികളുടെ ഫിൽട്ടറുകൾ ഉപയോഗിക്കുകയാണെങ്കിൽ നിങ്ങൾക്ക് LetItRide മറ്റൊരു കറൻസിയിലേക്കോ ക്രിപ്‌റ്റോകറൻസിയിലേക്കോ ട്രേഡ് ഇടപാടുകൾ കാണാൻ കഴിയും.